text:
有人對於她的回應表示失望,當然,又有人說她爆粗不配做港姐,這兩種言論,我也想回應,因為實在好很好笑.由於要配合呢件事,下文有大量粗口,睇到會嘔既,唔好睇落去.首先,老老實實,現在有幾多香港人覺得一個電視台選出來的香港小姐代表香港?唔係無,不過出黎嘈之巴閉果班,都唔知幾多個有睇港姐,又或者,一聽到香港小姐就「屌咁撚醜樣睇乜撚野呀」Come on James!又要屌又要插,個咁無公信力既電視台選條女出黎關你撚事咩?
大家都非常之咁明白,港姐乃係一場騷,美其名選藝員選主持選廣告代言人(果晚真係咁選)實質可能都選緊其他野.冠軍,你最多可以對佢評頭品足靚唔靚,咁靚唔靚又好撚主觀下話,無討論價值.
一個土生土長香港讀書大既女仔,經歷佔中,佢唔係迷Oppa討厭政治而係留心社會大事,呢一樣已經要讚!再者,有良知會嬲會鬧,試問當時見到類似仆街咸濕阿伯擺明抽女仔水而無事你有冇爆過粗?你無爆你都嬲撚到乜啦下話?唔好唔認呀!再者,689呀treegun呀孽瘤之類既政治撚人,你有冇鬧過?我呀,有份交稅呀,鬧得仲狠呀屌!
未選之前年紀輕輕關心社會有情感有正義之心有情緒人之常情,錯?有乜撚野錯?至於果班培乜九青社,算九數啦.
好,點解有人覺得佢講「少不更事」好失望?佢係話呢個表達方式少不更事,佢無否認佢講過,佢亦表示係因為著緊香港關心香港對於此議題才會如此激動,喂,若果佢話「我少不更事之前覺得咁樣要鬧依家覺得唔駛鬧」你就可以失望喇.
仲有呀咁多位道德判官正義撚,你知唔知佢同無線簽左份約架?你點知入面有乜條款唔聽話會唔會俾人告呀?係,你可以話佢選港姐搏出名戇撚尻,又不如我地睇睇岩岩卸任既麥明詩.
麥明詩當選以來非常聰明地用擦邊球方式表達自己對社運對社會不公表示支持,證明自己真係有腦有知識有良知,運用知名度傳達正確訊息,你又可唔可以話佢當選無用呢?另外今日佢回應馮盈盈此事,我只能夠講佢真係勁,係好很勁!佢解釋乜野叫「少不更事」,解釋人大左明白唔係乜野都要屌,中國文化博大精深大把用詞比粗口更難聽.唔好淨係睇文字報導,睇埋片佢當時回樣回答記者,簡直拍爛手掌!
即咁,在此向馮盈盈講幾句:依家做左港姐,最最緊要做番自己,呢個年代唔會有人對於無立場無知識無腦既藝人喜愛,面前有個非常好既學習對象麥明詩,我相信你都係聰明女,加油呀!你睇幾多人出黎撐你就知啦!


c: text/html

text:
好,究竟新記賣乜?魚蛋呀煎釀三寶之類既小食啦.歷史的確悠久,我讀書時期已經存在,咁你會問:好好食架咩?我就久不久行過都有買佢既煎釀三寶,質素可以,重點係,抵食!點抵法?今年先加價至六蚊五件,之前幾年都係一蚊一件,香港依家呢個價錢,唔多見.
不過,我都有試過有一兩期拒絕幫襯,典解呢?
討論區有人指,此店於去年區議會選舉及今年立法會選舉,面向第三街那幅大約米半闊三米高既外牆,貼滿禮義廉候選人海報.於是有人就話:咁既小店都幫襯,你班香港人真係無得救喇.
我的確就係於此店貼出禮義廉海報期間無幫襯,原因係眼冤,行過都覺得嘔.雖然我明白,一間小店若果有人搵你賣廣告,有錢落袋,唔通唔賺?你估賣煎釀三寶好好賺咩?
點解我有諗過係俾錢賣廣告?因為立會選舉結束翌日,所有國軍琼子海報立即被消失,咁大家都明啦,好多舖會由佢貼架嘛,若果係真心支持的話.
打開門做生意,顧客有千百萬個理由選擇光顧與否,當然,包括政治取態.每人都有一把尺,有人會覺得你用任何方式支持果班野都係錯架喇.可以的,無錯的.
骨氣這回事很珍貴罕有亦值錢,做生意要交租,有時有錢真係唔賺?於是,我果把尺就係,你一日貼住我一日唔食你.誠然,你覺得你願意貼出黎,唔理你係真支持定係賣廣告,都唔原諒,Fine,無對錯的.
咁有邊隻我係一定唔會幫襯?例子好易俾到你,炒蟹果間,兩年前佢老闆做過乜,都唔駛我點介紹喇.
不過最後我都覺得:點解香港人咁得意要走黎排隊買煎釀三寶呢?係真係覺得好食,定係人地話你知佢就執所以要食,定係唔食唔自拍一野對唔住自己咁呢?
老老實實,我唔覺此店出品要排隊食囉,仲要幾十人排果隻,時間好多咩下?

robotstxt: allowed

filter: keep


text:
雖然Bibi已經長大,但係我生活圈子入面,仲會接觸好多小朋友既,所以,我都會一路keep住留意兒童圖書既趨勢架.拿,呢套就認真值得推介啦!圖畫簡單,係幼兒學習德育既一套好書黎.
各位家長要切記:當你選擇兒童書時,自己都應該將思維調適到該本兒童書目標對象既狀態,將心比己,咁樣先可以真正接收到書上發出既訊息架.自己完全明白人地想為小朋友表達既訊息,你先可以引領佢地讀得更開心架.讀得開心,係最重要架!
大家要記住: 呢個世界上冇淺到你唔啱睇既書,只有你唔願睇既書唧!放開懷抱,融入小朋友既世界,你先可以多d了解佢地諗乜架.
跟住就介紹一下適合中學生既英文圖書啦:
因為我想提升自己既英語能力,睇故事書就最啱啦.單睇書名,就吸引到我去借啦.
但估唔到入面既文字都幾有水準,好適合中學生閱讀,可以提升佢地既寫作能力架.
呢本就真係估佢唔到啦,老實講,因為書入面既國度係虛構既,所以D地名同人名,對我黎講都唔熟識,但內容都唔錯喎.就好似另類乞丐王子既故事咁,但中間既情節就複雜得多,對我地呢D睇慣伊索寓言,天方夜譚同世界童話既一代黎講,算比較新鮮.
原來Narnia呢個國度入面,所有動物都會講人話架,其中一隻會變身既獅子,擁有強大既神秘力量....
我都幾怕悶架,童話英文故事書,Bibi細個果陣我就睇得多啦.所以都係搵D古古怪怪既書黎睇下,會有趣D.呢兩本應該係屬同一系列既,我趕時間,只係抽咗其中兩本.
貪佢字夠大,版面又夠疏,睇得好舒服,等我第日去借埋其他果幾本返黎睇埋佢先.
咪話我低能仔呀,我都係呢D書入面學識唔少生字架.


text:
2013年11月6日 星期三
晚餐@黑福多拉麵
呢間野據聞D糖心蛋做得唔錯架
竟然只提供清水,想焗人飲佢既特飲.雖然杯野唔貴,但咁做法好似唔多妥.
呢度既麵唔算平,若只要一件餸(例如一塊叉燒)既麵食都要五十幾蚊.
Bibi揀咗呢款墨汁海鮮湯底叉燒併厚切豚肉拉麵,那件入口即化既肥肉盡得佢歡心.其實都冇乜特別架咋,只係我家食野比較清淡,佢冇乜機會食肥肉先有咁既驚艷唧.
我呢,想試下呢度既炸物.
所以要咗呢個墨汁海鮮湯底既吉列露筍豚肉卷併叉燒既拉麵.
呢個露筍卷真係唔錯,外脆肉軟,加埋露筍,味道清新.
椰菜絲切得幼細,連著一起吃也不錯.湯底呢,沒有想像中咁好,但都算夠熱既.
麵條呢,不過不失啦,呢度算B級既拉麵店架啦,平均每人差不多要九十蚊,唔算抵食.咁同附近匠比,大家都是連鎖飲食集團,人家物值就高一點了.
我應該不會回頭了.
12 則留言:
最近對拉麵好有興趣~呢間我都好想試下~不過對我來講遠左點.....回覆刪除回覆
隨緣咯, 去開果頭先試啦.刪除
hi, may! 你的志願令我想起電影「方世玉」內的方媽媽,蕭芳芳演的.回覆刪除回覆
但Bibi成日覺得我盞搞果下弊呢! 不過佢D同學就冇覺得咁喎, 羡慕都黎唔切呀.刪除
墨汁海鮮湯底比較特別!回覆刪除回覆
所以我咪試下咯!刪除
但係露筍卷望落幾正喎~~回覆刪除
bibi係咪平時食好少野架??回覆
個炸物真係幾好食, 佢主要都係怕肥唧. XD刪除
係唔多值喎.回覆刪除回覆
有時去到市中心,又冇咩特別想食,咪是但搵間新既試下咯.刪除
嘩,都幾貴~~ @@回覆刪除回覆
依家出外食野,都冇乜譜架,各大商場都俾啲自由行攻陷晒,想唔貴都唔得.刪除


text:
2014年8月29日 星期五
北海道名古屋之旅~Day 5 網走>美瑛>富良野 part 2
由於天氣實在太好,我哋離開四季彩之丘時已經熱到溶咗,全部人嘅飲品包括燒腩仔每日必備嘅一大枝水都飲晒,呢個時候當然要去食返個雪糕降吓溫啦﹗專登開車去返呢間三年前來過,專食夕張蜜瓜雪糕嘅POPURA FARM,去到先知佢原來搬咗鋪去對面(真係賣雪糕賣到發咗達),新鋪大咗闊落咗仲多人咗,而且多咗冷氣室內位,Good!
起初落車時,燒腩仔完全唔知發生咩事(其實艾菲已經解釋咗佢知係去食雪糕),艾菲要佢同個鋪頭標誌大夕張蜜瓜雪糕影相仲樣衰衰咁,入到去見到有雪糕食,即刻雙眼發出bling bling嘅閃光,食完一啖又一啖咁同我哋搶食,食到咳都仲未肯收口呀﹗
食完雪糕見時間尚早就去埋富良野嘅富田農場,呢個花田絕大部分都係薰衣草,去到你只會見到一大片紫海,就連賣嘅手信都係以薰衣草做主題,但呢到感覺無四季彩之丘咁大,而且超多香港旅行團,我哋喺呢到聽廣東話應該係多過聽日文囉﹗
來到花田,燒腩仔又係失晒控咁狂奔,呢個樣好似好開心,但佢心底入面到底諗緊咩?真係仲難摸過女人心呀﹗
2014年8月28日 星期四
北海道名古屋之旅~Day 5 網走>美瑛>富良野 part 1
偷懶咗幾日無寫遊記,又係時候努力吓啦,不過宜家先寫到Day 5嘅part 1,仲有成8日呀...真係寫極都仲未見家鄉﹗不過寫遊記其實都幾開心,睇返當日嘅相回味返當時嘅感覺,就好似仲去緊旅行咁,嘻...艾菲都知發夢未咁早㗎啦﹗
日本嘅民宿一般都係一泊兩食,指定時間去食堂就自然有得食,一般都係日式飯,魚同麵豉湯無咩特別,不過船長之家嘅早餐就竟然好似晚餐咁一貫嘅豐富,一朝早就有刺身同炸帶子食,好記得第一次來時食到嘩嘩聲㗎﹗
食飽就準備出發啦﹗呢日嘅天氣係我哋來北海道咁多日以來最好嘅一日﹗亦好好彩我哋咁啱安排咗呢日去花田﹗真係天公造美呀﹗我哋由網走出發,經旭川去美瑛,就來到美瑛時見到公路隔離有條火車路,艾菲呢個電車女已經覺得好好feel,後來見到有火車經過仲超hyper添﹗米高見艾菲勁想影火車,唯有開快D架車幫艾菲追(因為呢條路太多車唔可以話停就停),終於喺其中一個燈位可以停到一陣車,艾菲超興奮咁叫米高拉埋燒腩仔落車睇,自己就專心影靚相,一心諗住燒腩仔咁鐘意車實會好開心,點知火車極速駛過之後,燒腩仔居然話「唔使驚」(即係驚)﹗O...艾菲事後花咗好多口水先令到佢唔再驚咋...
去到美瑛已經十二點,第一時間走去搵食啦,可能因為餐廳入面同時坐咗兩個中國同台灣小朋友,佢哋都邊食邊扭嘈到拆天,相對燒腩仔呢餐喺艾菲嘅打氣同貼紙引誘下,總算好乖好靜咁食咗大半碗飯(但最後一啖唔知點解係要摞出來>.<),食飽就去美瑛駅吸印仔,點知又撞正成團中國遊客嘈到爆炸,所以吸完印影張到此一遊相就即閃啦﹗
日本嘅民宿一般都係一泊兩食,指定時間去食堂就自然有得食,一般都係日式飯,魚同麵豉湯無咩特別,不過船長之家嘅早餐就竟然好似晚餐咁一貫嘅豐富,一朝早就有刺身同炸帶子食,好記得第一次來時食到嘩嘩聲㗎﹗
食飽就準備出發啦﹗呢日嘅天氣係我哋來北海道咁多日以來最好嘅一日﹗亦好好彩我哋咁啱安排咗呢日去花田﹗真係天公造美呀﹗我哋由網走出發,經旭川去美瑛,就來到美瑛時見到公路隔離有條火車路,艾菲呢個電車女已經覺得好好feel,後來見到有火車經過仲超hyper添﹗米高見艾菲勁想影火車,唯有開快D架車幫艾菲追(因為呢條路太多車唔可以話停就停),終於喺其中一個燈位可以停到一陣車,艾菲超興奮咁叫米高拉埋燒腩仔落車睇,自己就專心影靚相,一心諗住燒腩仔咁鐘意車實會好開心,點知火車極速駛過之後,燒腩仔居然話「唔使驚」(即係驚)﹗O...艾菲事後花咗好多口水先令到佢唔再驚咋...
去到美瑛已經十二點,第一時間走去搵食啦,可能因為餐廳入面同時坐咗兩個中國同台灣小朋友,佢哋都邊食邊扭嘈到拆天,相對燒腩仔呢餐喺艾菲嘅打氣同貼紙引誘下,總算好乖好靜咁食咗大半碗飯(但最後一啖唔知點解係要摞出來>.<),食飽就去美瑛駅吸印仔,點知又撞正成團中國遊客嘈到爆炸,所以吸完印影張到此一遊相就即閃啦﹗
2014年8月26日 星期二
挑戰成功@葵芳新都會廣場天台公園
返咗香港都成幾星期,好似一直都無帶燒腩仔去過公園玩,主要原因當然係天氣太熱,熱到艾菲都唔願出門口,同好怕去到公園又中招畀蚊咬啦(今年已經畀D衰蚊咬到對腳花晒,都唔知D疤到出年退晒未>.<)﹗不過艾菲都知道小朋友係屬於公園嘅,尤其係燒腩仔呢D感觀特別敏感嘅小朋友,就更加應該多D去公園,多D接觸唔同嘅嘢去特訓吓,於是星期日行街路過葵芳新都會天台個公園,見無太陽直射又有D風唔太熱,就帶咗佢上去玩啦﹗
來咗呢個商場行街咁多年,艾菲都係第一次專登行上來公園,之前一直以為只係個普通小公園,點知來到先發現地方都幾大,同埋都叫做幾多嘢玩,基本樓梯,滑梯同轉轉轉玩意都有,只係小朋友入面有唔少數係講普通話呢一點扣咗分(唉...自由人家陣連葵芳都攻陷埋,我哋就來唔使出街啦).
經過多次嘅特訓之後,宜家已經愛上咗滑梯,仲要只揀呢條最高難度嘅旋轉滑梯玩.
來咗呢個商場行街咁多年,艾菲都係第一次專登行上來公園,之前一直以為只係個普通小公園,點知來到先發現地方都幾大,同埋都叫做幾多嘢玩,基本樓梯,滑梯同轉轉轉玩意都有,只係小朋友入面有唔少數係講普通話呢一點扣咗分(唉...自由人家陣連葵芳都攻陷埋,我哋就來唔使出街啦).
經過多次嘅特訓之後,宜家已經愛上咗滑梯,仲要只揀呢條最高難度嘅旋轉滑梯玩.
2014年8月25日 星期一
學踩單車@九龍灣公園
燒腩仔已經就快23個月大,見佢最近都高咗少少,艾菲一直想佢正式學踩單車,無謂浪費咁大咁靚嘅單車來擺吖﹗於是啱啱過去嘅星期六,襯米高下晝有時間就即刻take action,原先艾菲諗住求其喺樓下平台踩吓就算,點知米高就雄心壯志咁話帶燒腩仔去九龍灣公園個單車公園踩,貪心嘅艾菲一廂情願地以為踩完單車,可以畀燒腩仔去埋隔離遊樂場玩吓都好,所以就好開心咁跟住出發啦﹗
上年差唔多時候我哋都來過呢個單車公園,知道呢到唔多人,亦有兒童及初學者專區,帶燒腩仔來都唔怕會阻到人,而帶佢來呢到嘅另一個好處係,多D小朋友一齊踩有氣氛之餘,等佢可以觀察吓D哥哥姐姐點踩,從中領悟吓對腳點郁先啱.
老實講,艾菲同米高都已經唔記得自己想當日係點樣學識踩單車,只係識教燒腩仔邊個腳踏高就踩落去,兩隻腳要好似行路咁輪流郁,再加用手幫佢隻腳郁等佢感受吓道力,但呢D咁抽像嘅理論燒腩仔又點會明吖,佢識得將兩隻腳放喺腳踏上面已經好叻,要佢用啱力踩落去仍然係好有難度囉.
上年差唔多時候我哋都來過呢個單車公園,知道呢到唔多人,亦有兒童及初學者專區,帶燒腩仔來都唔怕會阻到人,而帶佢來呢到嘅另一個好處係,多D小朋友一齊踩有氣氛之餘,等佢可以觀察吓D哥哥姐姐點踩,從中領悟吓對腳點郁先啱.
老實講,艾菲同米高都已經唔記得自己想當日係點樣學識踩單車,只係識教燒腩仔邊個腳踏高就踩落去,兩隻腳要好似行路咁輪流郁,再加用手幫佢隻腳郁等佢感受吓道力,但呢D咁抽像嘅理論燒腩仔又點會明吖,佢識得將兩隻腳放喺腳踏上面已經好叻,要佢用啱力踩落去仍然係好有難度囉.
2014年8月24日 星期日
Trouble 2事件簿~延續篇
去完旅行返來之後,執屋做家務陪燒腩仔上playgroup同游水班,忙到艾菲無停手咁滯,終於游水班上完可以多返少少時間同燒腩仔玩,但就輪到佢嘅trouble 2情況喺不經不覺間升咗呢,搞到艾菲呢幾日都好唔開心,幾乎有放棄湊仔出返來做嘢嘅念頭添﹗唉...
之前一篇《 Trouble 2事件簿》都講過燒腩仔極愛摞地,但隨住佢識講嘅嘢越來越多,表達能力都越來越強,喺艾菲多次同佢溝通同堅持底下,摞地呢個情況係一度緩和過,點知就喺我哋去旅行期間,佢忽然又開始摞返地,有咩唔啱心水即刻坐低唔起身亦唔出聲,你叫佢起身佢就好得戚咁望住你,反而你夾硬捉走佢知道事敗先會嘈,由於去旅行時生活唔規律,小朋友難習慣同佢明顯表現無安全感,所以我哋當時都無好嚴厲咁罰佢,只係抱起佢行埋一邊講道理,佢肯道歉就算,點知佢返到香港都仲係咁,艾菲就決定要嚴懲,每次摞地都會即刻捉佢罰企,加事後好惡咁話佢,明顯話咗佢一星期之後係好咗少少,無再郁D就摞地.
點知佢原來唔係從此就範,而只係將佢嘅行動升級用另一個方式表達,就係直接用把口來鬧艾菲﹗有咩佢唔啱聽嘅,又或者佢知自己理虧咗嘅嘢,佢就會先下手為強「唔」一聲來話艾菲,例如佢食餅食到跌咗落地,艾菲話跌咗污糟唔食得,佢就會即刻「唔」加用對眼啤艾菲一下,如果艾菲堅持再講佢會再「唔」多聲,繼而就開始發癲大叫,艾菲stop佢叫佢冷靜,佢會用更加大聲叫來反駁艾菲,最終艾菲只得一個選擇,就係的佢去naughty corner到企,直至佢冷靜落來為止.
2014年8月21日 星期四
北海道名古屋之旅~Day 4 知床>網走 part 2
離開知床之後,我哋就向住網走嘅方向走,期間路過斜里超長超直嘅國道334同244號線,全長大約有18km,係日本旅遊書推介嘅影相位來,可惜當日一直落雨天陰陰,影唔到
而來到網走嘅第一站就去咗北浜駅,呢個站係個對住鄂霍次克海嘅無人木造車站,亦係《非誠勿擾》入面笑笑佢哋來到北海道落車嘅車站,只可惜燒腩仔午睡中畀我哋整醒,keep住屎面無mood欣賞.
2014年8月20日 星期三
北海道名古屋之旅~Day 4 知床>網走 part 1
喺香港出發前睇天氣都知呢幾日北海道會落雨,呢日瞓醒一覺見到天陰陰就知避唔過,即刻放定燒腩仔件雨褸落袋,果然出車無耐就開始落雨,不過旅行嘅嘢就係咁,邊有次次大晴天好風景,好彩上次艾菲同米高來過,要玩嘅出海睇岩石同睇熊人,仲有上山睇瀑布都去晒,今次帶住燒腩仔只係想簡簡單單,hea吓回味吓呢個被列為世界自然遺產嘅地方.
呢日行程嘅第一站係去知床五湖,睇五湖有兩個方法,第一個係畀錢申請入湖行山(只開放部份月份,同有機會撞到熊人),咁就可以慢慢行慢慢欣賞晒五個湖,第二個就係行呢D輪椅同BB車都推到入去嘅高架橋,不過只係會睇到一湖同多人,因為我哋上次已經行過晒五湖,今次又帶住燒腩仔,所以就揀咗後者簡單D,但就超好彩咁一落車就撞到個強國團,嘈到呢...
為咗避開班強國人,我哋唯有摩打腳唔停咁向前行,終於早過佢哋到達一湖,原先以為可以靜靜地欣賞吓風景一陣,點知有幾個先頭部隊嘅強國阿叔到咗,仲堅到對住個山扮雀仔大叫,真係咩事呀?有病唔該睇醫生啦﹗
2014年8月19日 星期二
北海道名古屋之旅~Day 3 阿寒湖>知床 part 2
啱啱好傍晚六點前到達是晚民宿航燈,呢間民宿出名咩呢?就係海邊睇日落,米高話佢有間三人房係有個對住海嘅露台好正,但我哋今次就book唔到,不過間房都係全海景嘅.
2014年8月18日 星期一
北海道名古屋之旅~Day 3 阿寒湖>知床 part 1
呢日酒店唔包早餐,所以我哋一早check out去咗附近餐廳食牛丼,之後就出發去阿寒湖,有D人會喺阿寒湖住一日浸吓溫泉,不過我哋就只係路過性質.
呢到有條愛奴村同溫泉街,不過實在太遊客區feel,完全唔係艾菲杯茶,唯一係呢間龍貓專門店比較吸引,但行咗陣都無買到嘢.
2014年8月14日 星期四
阿茂整餅?﹗
寫咗幾日遊記,忍唔住要插返篇燒腩仔整蛋糕嘅blog,因為艾菲實在覺得專心整蛋糕嘅燒腩仔太太太太太吸引啦﹗﹗﹗
之前佢篇22個月成長日誌都有提過,燒腩仔本身係超鐘意食蛋糕,跟我哋去完日本食咗咁多好味蛋糕之後,就更加係無蛋糕不歡,鐘意程度係佢上咗成個幾月嘅游水堂,無論教練同艾菲點氹佢都唔肯試吓潛落水,不過上一堂艾菲只係講一句「你肯潛落水媽媽請你食蛋糕」,佢終於勉為其難咁畀艾菲將佢個頭潛落水,仲要一共潛咗三次添,雖則每次上返水都鬼殺咁嘈,但都已經好叻仔有突破啦﹗
而為咗履行承諾,艾菲襯早幾日有時間又有精神,就決定整蛋糕畀佢食,然後唔知邊到來嘅勇氣,居然夠膽問燒腩仔想唔想一齊整蛋糕,蛋糕怪燒腩仔梗係即刻好興奮咁答「想」啦﹗艾菲聽完佢嘅答案先知死,即刻頭痕到底有咩可以畀佢幫手...>.<
諗咗陣之後艾菲決定豁出去啦, 雖則自己一個整一定快靚正好多,但畀燒腩仔一齊玩佢又肯定會好開心同滿足感大D,於是執好材料就成堆工具搬出廳啦,D工具都無咩特別,只係畀小朋友一齊玩,就盡量揀D打唔爛同大D嘅碗來用,不過都要讚吓燒腩仔真係好乖,知道有份幫手整蛋糕之後,即刻坐喺廚房門口等艾菲慢慢準備,仲無手多多咁將全部嘢拉落地,艾菲叫佢做咩就做咩超合作.
燒腩仔:好開心呀﹗媽媽話畀我幫手整蛋糕呀﹗
之前佢篇22個月成長日誌都有提過,燒腩仔本身係超鐘意食蛋糕,跟我哋去完日本食咗咁多好味蛋糕之後,就更加係無蛋糕不歡,鐘意程度係佢上咗成個幾月嘅游水堂,無論教練同艾菲點氹佢都唔肯試吓潛落水,不過上一堂艾菲只係講一句「你肯潛落水媽媽請你食蛋糕」,佢終於勉為其難咁畀艾菲將佢個頭潛落水,仲要一共潛咗三次添,雖則每次上返水都鬼殺咁嘈,但都已經好叻仔有突破啦﹗
而為咗履行承諾,艾菲襯早幾日有時間又有精神,就決定整蛋糕畀佢食,然後唔知邊到來嘅勇氣,居然夠膽問燒腩仔想唔想一齊整蛋糕,蛋糕怪燒腩仔梗係即刻好興奮咁答「想」啦﹗艾菲聽完佢嘅答案先知死,即刻頭痕到底有咩可以畀佢幫手...>.<
諗咗陣之後艾菲決定豁出去啦, 雖則自己一個整一定快靚正好多,但畀燒腩仔一齊玩佢又肯定會好開心同滿足感大D,於是執好材料就成堆工具搬出廳啦,D工具都無咩特別,只係畀小朋友一齊玩,就盡量揀D打唔爛同大D嘅碗來用,不過都要讚吓燒腩仔真係好乖,知道有份幫手整蛋糕之後,即刻坐喺廚房門口等艾菲慢慢準備,仲無手多多咁將全部嘢拉落地,艾菲叫佢做咩就做咩超合作.
燒腩仔:好開心呀﹗媽媽話畀我幫手整蛋糕呀﹗
2014年8月13日 星期三
北海道名古屋之旅~Day 2 札幌>帶廣 part 2
離開靜內坐咗兩個鐘車,差唔多五點先終於來到十勝附近嘅道之駅,本來過來係一心諗住買新鮮粟米食,點知D檔攤已經開始收,得返呢D賣蛋機同汽水機,雖然燒腩仔好鐘意佢哋不停狂㩒狂扭,不過就完全填唔飽我哋嘅肚,最後艾菲連水尾軟雪糕都照殺,即人哋一個普通街邊軟雪糕都真係好香好好味喎﹗
搞咗日幾,終於來到第一個正式景點,幸福駅﹗其實艾菲同米高三年前已經來過,呢到係一個停用咗嘅火車站來,由前一個站愛國(即愛之國度)來到幸福站,一聽就知係sell浪漫啦,不過我哋今次就帶埋個強力電燈膽燒腩仔來,成件事即刻變得一D都唔浪漫囉﹗>.<
呢到好似火車博物館咁,放咗兩架舊式火車係到畀人上去參觀,燒腩仔上到車即刻周圍跑周圍擒,追到米高氣到咳呢...
2014年8月12日 星期二
北海道名古屋之旅~Day 2 札幌>帶廣 part 1
既然起咗團火就唔好畀佢熄,繼續努力寫遊記先,由於執相時發現實在太多相,又由於艾菲想寫得仔細D,所以呢日開始已經要分兩part寫,well...咁寫法分分鐘成個月都未寫完,不過艾菲應該唔會畀自己爛尾,希望大家唔會睇到覺得悶啦﹗
由於呢次旅程,負責book酒店嘅米高話日本D酒店唔興加BB床(好似話關消防條例事喎),所以我哋呢十二晚都要同燒腩仔一齊瞓,向來都係同燒腩仔分床瞓嘅艾菲當然好唔慣,而呢一朝起身只係去個洗手間出來,就見到呢個小朋友已經瞓到大字型碌咗出來床中間,大家可以想像平日夜晚佢有幾反瞓,畀佢踢醒都已經係小事,最經典係有一晚矇矇朧朧間呯一聲畀佢個鐵頭撞咗落艾菲隻眼到,痛到艾菲叫晒救命﹗第二朝眼角仲明顯瘀咗一撻添呀﹗自此以後艾菲打死唔瞓佢隔離﹗一見佢轉身已經驚到即刻醒﹗
大人準備好先叫燒腩仔起身,每朝先係房畀盒奶佢飲再帶佢出去食早餐,第一日飲日本奶嘅佢仲開心到不停話「好飲」,但到最後幾日已經飲到唔願飲囉,而呢日酒店有包早餐buffet,D食物都好豐富同好味,最欣賞就係佢放咗一大棟麵包超人碟同杯畀小朋友任用,讚﹗
由於呢次旅程,負責book酒店嘅米高話日本D酒店唔興加BB床(好似話關消防條例事喎),所以我哋呢十二晚都要同燒腩仔一齊瞓,向來都係同燒腩仔分床瞓嘅艾菲當然好唔慣,而呢一朝起身只係去個洗手間出來,就見到呢個小朋友已經瞓到大字型碌咗出來床中間,大家可以想像平日夜晚佢有幾反瞓,畀佢踢醒都已經係小事,最經典係有一晚矇矇朧朧間呯一聲畀佢個鐵頭撞咗落艾菲隻眼到,痛到艾菲叫晒救命﹗第二朝眼角仲明顯瘀咗一撻添呀﹗自此以後艾菲打死唔瞓佢隔離﹗一見佢轉身已經驚到即刻醒﹗
大人準備好先叫燒腩仔起身,每朝先係房畀盒奶佢飲再帶佢出去食早餐,第一日飲日本奶嘅佢仲開心到不停話「好飲」,但到最後幾日已經飲到唔願飲囉,而呢日酒店有包早餐buffet,D食物都好豐富同好味,最欣賞就係佢放咗一大棟麵包超人碟同杯畀小朋友任用,讚﹗
2014年8月11日 星期一
北海道名古屋之旅~Day 1 HK>札幌
雖然D相仲未執完,不過唔想拖吓拖吓無件事,都係快手寫返低個遊記先...
旅程嘅第一日主要都係飛機中度過,因為asia miles換飛基本上都無可能換到直航機去北海道,所以我哋今次揀咗去名古屋轉機順便stay over玩吓,亦由於要就轉機時間而揀咗十點三早機出發,坐早機對艾菲同米高來講當然無問題,但就擔心平日慣咗瞓到九點幾先起身嘅燒腩仔會唔會扭計,好彩事前都同佢做定輔導,當日六點幾叫醒佢都好合作,仲第一句就同我哋話「坐飛機啦」,乖乖地飲完杯奶就跟我哋出門口.
甚少暑假peak season出門嘅我哋,去到機場先知呢D月份原來係咁多人, 就連落的士都要排隊等位,寄行李條隊更加係打晒蛇餅,不過我哋架機delay咗成個鐘,所以搞完一輪仲有大把時間剩,過完關食埋早餐去埋gate 23玩,埋到閘口仲有時間同燒腩仔慢慢影相,佢見到架飛機即刻超興奮咁撲埋塊玻璃到,叫咗好耐先叫到佢擰轉身畀艾菲影吓相呀﹗
旅程嘅第一日主要都係飛機中度過,因為asia miles換飛基本上都無可能換到直航機去北海道,所以我哋今次揀咗去名古屋轉機順便stay over玩吓,亦由於要就轉機時間而揀咗十點三早機出發,坐早機對艾菲同米高來講當然無問題,但就擔心平日慣咗瞓到九點幾先起身嘅燒腩仔會唔會扭計,好彩事前都同佢做定輔導,當日六點幾叫醒佢都好合作,仲第一句就同我哋話「坐飛機啦」,乖乖地飲完杯奶就跟我哋出門口.
甚少暑假peak season出門嘅我哋,去到機場先知呢D月份原來係咁多人, 就連落的士都要排隊等位,寄行李條隊更加係打晒蛇餅,不過我哋架機delay咗成個鐘,所以搞完一輪仲有大把時間剩,過完關食埋早餐去埋gate 23玩,埋到閘口仲有時間同燒腩仔慢慢影相,佢見到架飛機即刻超興奮咁撲埋塊玻璃到,叫咗好耐先叫到佢擰轉身畀艾菲影吓相呀﹗
2014年8月7日 星期四
22個月
「ABCDEFG...」嘻...我去完旅行返咗來差唔多成個星期啦﹗不過媽媽話旅行返來好忙,要爭取時間休息又要執屋來個大清潔,D相仲未得閒揀,遊記未咁快出得街住,咁就準時出咗我篇22個月成長日誌先啦﹗
先講飲食狀況啦,都係一日四餐早午晚加下午茶,只係朝早會飲奶,係屋企的話主打食BB餐,但出街都多咗食大人食物,尤其係之前去旅行,只得兩餐係媽媽自己煮(艾菲:仲要煮完唔食添),不過去旅行時胃口好差, 幾乎絕食咁滯每餐只肯食1/4碗飯(平時胃口好時可以食到碗半飯㗎﹗),唔肯自己食之餘,仲好鐘意摞返D食物出來,而且會揀飲擇食話唔食菜唔食粟米唔食飯只食肉,搞到肥肚腩都縮晒,直至返到香港第二日去婆婆到走一轉先慢慢回復返正常.
後來爸爸同我刷牙時終於發現我右上顎爆咗一角仔大牙出來,另外都見到下顎兩舊牙骨開始現出來,佢哋先明點解我呢排成日唔願食飯又成日咬人,媽媽話念在我22個月仲係得八隻牙,難得有牙肯生出來就姑且包容吓我喎.
訂閱: 文章 (Atom)


text:
2015年7月31日 星期五
離家出走の懷舊滑梯
大家對呢種遊樂場仲有無印象?唔知由幾時開始,呢D明明係我哋由細玩到大,夏天辣住pat pat都要玩嘅遊樂場設施,拆吓一個拆吓又一個,換晒一式一樣嘅膠滑梯,然後艾菲前排突然發現,遠在天邊近在眼前,喺娘家附近嘅宏福苑仲有一個(娘家樓下本來都有一個,但半年前都畀房署拆埋啦),講咗好耐話要帶燒腩仔去玩,但次次返娘家都匆匆忙忙咁,終於今次有多D時間,去完火車博物館食埋下午茶,就單拖帶佢來玩.
有成層樓咁高,樓梯又45度傾斜嘅滑梯,燒腩仔起初都話驚唔太敢玩,不過艾菲陪佢上去,抱住佢玩咗一次之後,佢就好勇咁可以自己上上落落,反而係太耐無玩過嘅艾菲,上到一半時居然覺得怯,真係年紀大啦...
2015年7月30日 星期四
離家出走の火車博物館
星期六黃昏時份停雨後,個天似乎無再落雨嘅意慾,等艾菲仲諗住星期日一早起身同燒腩仔去公園sir滑梯,點知朝早一場大雨,打亂晒艾菲嘅計劃(一落雨就全日都無得sir啦...),唯有改變行程等下午停雨後去火車博物館睇火車.
一年後重遊火車博物館,燒腩仔唔再一舊飯,一來到已經即刻「嘩﹗火車呀」咁叫出來,不過叫佢影相就勁唔合作,要出動至愛燒腩仔婆婆先叫做好少少.>.<
叫佢停低影吓路軌相都唔肯,叫佢同艾菲手拖手影相更加係決絕地話「唔得」, 要艾菲面懵懵咁喺前面追住佢來影,假日已經人多仲要全程屎面,艾菲求其影到張對到焦又背景無人嘅就算﹗>.<
2015年7月29日 星期三
離家出走の大埔海濱公園
啱啱個星期六日,米高又走咗去日本風流快活(實情係出trip啦 :P),不過艾菲都唔輪蝕,星期五接埋燒腩仔放學,就執包袱返娘家度假,實行你有你玩,我有我hea﹗
只可惜天公不造美,成個星期都keep住落雨,基本上都無咩邊到去到,好彩等到黃昏時份終於停雨,就近近地約埋表妹一齊去大埔海濱公園玩.
大埔海濱公園有遊樂場,又有勁多影相位,不過我哋一行六人有老有嬾,而且啱啱停雨遊樂場實玩唔到,所以求其喺大草地玩吓草吹吓泡泡,睇吓D叔叔放風箏就算.
2015年7月28日 星期二
表妹出巡@西貢
上星期日,燒腩仔姨媽忽然約我哋出西貢,話燒腩仔姨丈升職請食飯喎,咁有得食又有得玩,燒腩仔一家當然gogogo,亦難得平日好深閨嘅表妹都一齊來,艾菲梗係要帶定相機同佢影相.
點知...平日勁少出街,亦好少去公園嘅表妹,全程喊驚兼皺眉,連佢最愛嘅米高都出動埋(表妹平日見到佢就會笑到冧冧豬咁樣),佢依然係唔肯笑,O...
表妹喊驚唔願玩,就由燒腩仔代表放電啦,我哋去咗近政府診所個公園玩,但有D小朋友喺到霸住晒D嘢,燒腩仔想玩個軚盤都要爭餐懵先輪到佢,玩到佢勁勞嘈咁款.
點知...平日勁少出街,亦好少去公園嘅表妹,全程喊驚兼皺眉,連佢最愛嘅米高都出動埋(表妹平日見到佢就會笑到冧冧豬咁樣),佢依然係唔肯笑,O...
表妹喊驚唔願玩,就由燒腩仔代表放電啦,我哋去咗近政府診所個公園玩,但有D小朋友喺到霸住晒D嘢,燒腩仔想玩個軚盤都要爭餐懵先輪到佢,玩到佢勁勞嘈咁款.
2015年7月27日 星期一
新玩具
拖咗足足四個幾月,艾菲終於都要面對現實,帶咗呢個新玩具返屋企啦﹗Nikon D5500﹗正式由3系升級到5系﹗其實只係高階少少嘅入門機,操作上都係咁用,只係個touch screen同wifi搖控比較新,咁當然D色同對焦速度都比舊機進步咗好多啦﹗
舊機突然喺三月頭某日爆mon(只爆入面顯示位,出面無表面傷痕),當時艾菲真係傷心到不得了,皆因用咗佢三年幾就來四年,係最近呢一年先叫做越來越夾,同佢建立咗感情實在唔捨得換,但問過玩開相機嘅表弟同攝影師朋友意見,都係話整返要接近一千蚊,部機賣返出去已經唔值錢,勸艾菲換過第二部留佢做後備機算.
艾菲當時考慮咗兩日,買新機又無咩idea邊部好,見個mon唔係完全死晒,其他function亦無受影響,就決定繼續用住先等遲吓再算,仲帶埋佢去台灣旅行添,不過艾菲最近迷上用定焦鏡,對焦一定要好準先影得靚,影完相要偷窺咁放大逐格望或者拖到load落電腦先知out focus衰咗,對於艾菲呢D新手來講無咗個mon真係幾唔方便,於是趁上兩星期得閒就的起心肝去Nikon維修部走轉,confirm整mon價錢有機會過千,米高又應承接手舊機(感覺真係有D似賣仔咁㗎,嗚...),艾菲就決心買新機啦﹗
2015年7月24日 星期五
望道號又來啦﹗
前日巡facebook時發現,燒腩仔上年復活節去過嘅望道號又來香港啦﹗由今個星期日開始一連兩星期(25/7-9/8),泊喺海運碼頭開放畀公眾參觀,今次仲係佢哋亞洲之旅嘅最後一站,miss咗的話就唔知幾時再有機會去,所以有興趣嘅朋友記得mark實日子去啦﹗
望道號話就話係一個世界上最大嘅海上圖書館,實際其實係個海上書展來,大家睇啱的話係可以將D書買返屋企,書價亦唔算set得貴,而且除咗睇書之外,又可以畀小朋友見識吓郵輪入面係點,艾菲覺得都係個唔錯嘅親子活動來.
不過燒腩仔今次就未必會去啦,一來我哋上年已經同佢去過,二來我哋怕多人唔想逼,皆因今次架船停海運碼頭,真係方便過之前喺啟德,但咁方便就肯定更加多人去啦,仲要呢排D小朋友個個放暑假,所以諗住去嘅就要計劃吓幾時去先避得開D人潮啦﹗
如果想參考返上年燒腩仔去望道號嘅情況可以去呢到睇吓:Logos Hope@啟德郵輪碼頭
而望道號今次訪港嘅詳情就可以睇呢到:http://omhk.org/om_meeting.html
2015年7月23日 星期四
台北宜蘭之旅~後記
期待咗幾個月嘅四日三夜台灣宜蘭之旅,話咁快就玩完返來,今次連遊記都好快手就寫完,唔知係唔係因為成個行程都係艾菲主力去plan(通常去台灣都係艾菲plan,但去其他地方特別日本就由米高plan),所以覺得特別好玩絕無搵笨位(嘻...自己讚自己),唯一係嫌時間太少好多嘢都玩唔到食唔到,米高成日去完旅行都話要留D遺憾留返下次再去玩,希望呢次去唔到嘅地方,真係會有機會再來啦﹗
對比返上次嘅北海道名古屋之旅,今次真係好明顯睇到燒腩仔大個咗,宜家會識得咩叫去旅行,出發前一晚仲興奮到瞓唔著喺到八卦我哋執行李,然後返到來問佢坐飛機去咗邊都會好開心咁答台灣,有日仲忽然同艾菲講「不如我哋再去台灣」,問佢點解原來係掛住宜蘭民宿條「黃色隧道滑梯」,又記得自己去牧場餵咗羊BB飲奶同跌親,唔似上次去完旅行返來十問十一都唔記得,今次係直情feel到佢有幾開心,感覺真係抵玩好多.
不過呢幾日入面,佢其實都有因不安同肚仔唔舒服而鬧情緒,好多位艾菲諗住佢會玩得開心嘅,最終佢係喊住口咁畀我哋逼佢玩(邊有阿媽要逼個仔去玩㗎>.<),但諗返轉頭其實艾菲都有責任,成日以為佢大個就將戒備心降低,少咗brief佢下個景點去邊做乜玩咩(佢係個唔可以玩驚喜嘅人,否則佢實會令你有驚無喜),再加上佢怕熱怕多人,好多時去到D熱門多人嘅旅遊點就會扭抱(喺香港係唔會㗎),再來就發忟周身R到損晒(佢D濕疹喺呢個夏天都爆發得幾密),結果要辛苦米高抱住佢四圍行,連埋要做貼身洗手間專員(燒腩仔呢個trip成日話肚痛,台灣又勁多踎廁啦...),米高話感覺攰過上次好多.
食方面今次表現都比上次好好多,無再玩絕食甚至識同我哋爭食,艾菲亦唔需要帶象印同電熱水壺出門,更加唔需要去買餸煮飯,台灣D嘢食絕對啱佢口味,我哋基本上咩都俾佢食俾佢飲(汽水奶茶除外),係後來見佢有D肚痾先停食雪糕凍飲(返到香港第二日就連燒幾日加瀉咗兩日,不過佢其實出發前已經日日叫住肚痛但poo唔出,所以都唔知係之前未病好定水土不服啦),而我哋仲衰到連朝早餐奶都cut咗,就咁畀佢飲豆奶或橙汁就算, 至於晏覺都無再好似之前咁要預定時間畀佢瞓,基本上佢玩到攰就自動波會瞓,瞓半個鐘定兩個鐘都得,完全唔需要我哋操心勞氣.
而最值得一讚嘅係燒腩仔喺呢四日入面,完全無賴過vee,出發前怕難搵洗手間,所以要佢全程著學習褲,但佢喺呢方面真係好乖好合作,一急就會主動話畀我哋聽,仲肯忍到去洗手間先vee,今次日數少加埋佢已成功戒片,艾菲執行李時輕鬆好多,只係帶多幾套後備衫褲畀佢就OK,另外艾菲都好羨慕台灣嘅媽媽,好容易就搵到哺乳室同親子洗手間,就算去到宜蘭呢D算鄉郊嘅地方都有,真心覺得香港政府喺出廣告叫人生仔前係唔係應該檢討吓呢D政策先呢?知嘅明嘅...土地問題嘛...唉...
我哋今次都有兩日係自駕遊,喺和運租要NT$4250,另加路費大概NT$180(還車時先畀),桃園機場店拎車,台北車站店還車,呢到同香港揸車嘅最大分別就係左軚,米高出發前都要做定準備功夫睇吓有咩要注意,不過實戰半個鐘後已經適應到,租車公司都有GPRS提供,不過我哋最後嫌佢嘈無用,改用電話Google Map,入啱地址就OK都好方便,唯一唔係幾好就係無car seat提供(租車時request咗但只回覆盡量提供),搞到燒腩仔要用大人安全帶,全程呱呱嘈話唔舒服.
喺台灣揸車,D司機唔似日本D咁禮讓,個個都車手上身揸得好狠,特別係高速公路,所以一定要一眼關七小心駕駛(其實喺香港揸慣車應該都無問題,係雪藏牌即艾菲呢D幾年無揸嘅就會驚D),另外佢哋嘅塞車問題都幾common,尤其係星期五六日傍晚往返宜蘭台北,撞正呢D日子要預多D時間,好似我哋咁就塞咗兩個鐘先喺宜蘭出返台北,然後返到台北市內又喺D路到兜來兜去先去到酒店,所以之後喺市內都係坐捷運代步就算.
仲有個題外話係大家有無覺得宜家喺台北截的士好似難咗?我哋喺師大夜市同上引水產想截架的士都唔容易,不過司機叔叔一般都好熱情,知我哋喺遊客都即刻推介地方畀我哋又問使唔使車我哋去機場.
而為咗方便Google Map搵路,艾菲今次落機之後都有喺機場出上網卡,之前搵料時睇過三間電話公司嘅plan同質素都係差唔多,所以求其見邊間無人唔使排隊就埋去,最終出咗遠傳嘅5日無限上網加$300通話費,盛惠NT$450,如果唔使講電話的話仲有個Plan係5日無限上網加$50通話費(問過話得5分鐘通話時間),收NT$300,真係收得幾好同快,咁多日以來唯一係去到位處山頂嘅朱銘美術館時唔係好上到網,D職員都好快手加熟手,畀錢show passport之後好快就幫你換好卡兼set好所有嘢,不過用iphone嘅就記得要帶定枝iphone針喺身,方便上機返香港時換返自己卡.
至於影相裝備方面,艾菲今次係勁大膽,只帶一枝定焦鏡就走天捱(因為主打想影人),不過根據上次經驗,就算帶多枝變焦鏡過去(上次貪心D影人之餘又想影風景啦),湊住燒腩仔又要隨身代住佢D嘢,艾菲基本上都唔會有閒情換鏡,結果另一枝鏡係白帶,所以不如輕便D就算,係就係唔夠wide同要人肉zoom㗎啦,但影風景都唔係完全唔OK㗎﹗
同埋艾菲有另一個法寶back up,就係自己部iphone,有D位唔容易對焦或者唔夠wide嘅時候就用佢補影,加埋佢個全景拍攝就實無走雞.
來台灣基本上都唔係好預shopping會買到D咩,一般D衫同日用品都同香港差唔多價錢,據講買日本化妝品同文具會平,但日本化妝品之前已經叫米高幫手掃咗堆存貨返來唔使買,文具又無時間去光南大批發睇,唯一重頭戲就係買繪本圖書,價錢肯定平過香港書展價,只可惜得一個鐘時間買,但上次撞到波媽講開,佢教艾菲可以出發前上網買定過到去喺便利店拎,下次一定要試試先﹗
最後想講就係經過今次由夜機delay到變凌晨機嘅體驗,艾菲同米高都覺得以後帶住小朋友去旅行,盡量都唔好再揀全日最後一班機走,除咗delay夜返搞到小朋友辛苦,亦係萬一班機有咩事取消就肯定無機可以返香港,焗住留喺當地多一日,始終小朋友唔同大人,食咩用咩著咩都唔可以太隨意,尤其係D未食得大人嘢嘅小朋友,買唔到啱佢哋食嘅嘢斷糧都幾大獲㗎﹗
Day 1 HK>宜蘭 part 1
Day 1 HK>宜蘭 part 2
Day 2 宜蘭>台北 part 1
Day 2 宜蘭>台北 part 2
Day 3 台北>野柳>台北 part 1
Day 3 台北>野柳>台北 part 2
Day 4 台北>HK part 1
Day 4 台北>HK part 2
2015年7月22日 星期三
台北宜蘭之旅~Day 4 台北>HK part 2
睇完小丸子,我哋跳上的士,就去咗101嘅鼎泰豐,據講呢間鋪面大D新D,有high chair又容易D拎位,點知...來到一睇都要等成90分鐘﹗其實艾菲個心係有D想縮沙走人,亦feel到米高對艾菲呢個安排唔多滿意,但眼見隔離food court坐滿自由人,而且之後嘅重點行程誠品都喺附近,根本走唔到去邊就唯有頂硬上繼續等.
既然等位無嘢做,就梗係四圍逛吓啦,然後帶咗燒腩仔去呢個LOVE地標影吓相.
最終等咗70分鐘左右就有得入座,餐廳果然係好baby friendly,除咗high chair,仲有全套自家品牌兒童餐具,而艾菲由香港等到來台灣嘅小籠包亦終於出現眼前﹗
2015年7月21日 星期二
台北宜蘭之旅~Day 4 台北>HK part 1
來到行程嘅最後一日,我哋終於留返喺台北做遊客無再四圍出走啦,呢朝一起身就去咗上引水產朝聖,我哋九點已經到但立食區原來十點半先開,因為有下場所以決定唔等,喺超市買D刺身壽司同蠔出外面食就算,期間有個小朋友不停扭食,基於佢太細唔食得生嘢,我哋只可以畀蛋同龍蝦壽司佢食,不過佢企喺到摞又伸唔到手埋來搶個情境(外面食嘢張枱比較高),就搞到我哋好似蝦細路咁囉... >.<
食飽就直接坐的士去華山文創園區,呢日嘅天氣實在係超好,後來睇返天氣報告先知最熱時有成36度,真係好彩宜家艾菲個袋常備巴蕉扇旁身.
一落車就見到好大個小丸子喺到迎接我哋啦﹗YEAH!
2015年7月20日 星期一
書展2015
今年心血來潮,忽然有想去書展嘅衝動,於是趁米高星期五放假,可以幫手湊住燒腩仔,艾菲就拋夫棄子單拖入去逛,仲好慳家咁早D入場買十蚊飛,盡量將個成本降低D.
一如往年,一入兒童館就會見到新雅嘅booth,艾菲唔覺唔覺喺入面都逛咗大半個鐘,不過佢D認字卡同德育系列嘅圖書艾菲已經有,其他新出嘅圖書又唔太啱燒腩仔,最終只係買咗呢本同學仔媽咪推介嘅迷宮書,相對市面買到嘅迷宮書精美同簡單,啱晒燒腩仔呢D介乎識與唔識之間嘅年紀,星期六出街坐車時同佢玩咗陣,佢都玩得好開心同越來越叻啦(同學仔媽咪教唔好用筆玩,就咁用手指玩就可以重覆又重覆咁再玩)﹗
之後去隔離小樹苗booth又逛咗大半個鐘,不過都係空手而回,始終啱啱先喺台灣抬咗D書返來,都無咩中文書特別想買,然後行過一個專賣台灣繪本嘅booth,畀艾菲遇到呢本之前行誠品見唔到嘅《我的臉》,快睇內容都幾特別,估會啱燒腩仔就決定買啦﹗
2015年7月17日 星期五
台北宜蘭之旅~Day 3 台北>野柳>台北 part 2
成個朱名美術館其實好大,認真行認真玩的話一日都唔會玩得晒,艾菲同米高亦早有共識要睇時間做人,行到幾多得幾多唔好貪心,所以喺出面行咗一圈見差唔多到午飯時間,米高就建議我哋返去入口隔離間美術館餐廳開餐,打算行埋門口兩間手信鋪頭就走.
一行返入展覽室,我哋就見到兩張枱同一堆積木,仲有D朱銘嘅作品草圖放咗喺到,畀小朋友跟住草圖砌返出來,但以燒腩仔宜家嘅年紀,咁高難度嘅嘢又點會做到吖,所以佢都係拎D積木亂砌一通.
之後沿路行返入去,都有D唔同種類嘅展品放咗喺到.
2015年7月16日 星期四
台北宜蘭之旅~Day 3 台北>野柳>台北 part 1
呢日一早起身,求其買個麥當勞早餐,未八點就開車離開台北,向住野柳方向出發﹗由於我哋此行只得四日三夜,宜蘭去咗日半,留返喺台北嘅時間實在唔多,艾菲原先係想帶燒腩仔坐火車去十分,行返爸爸媽媽九年前來拍拖時行過嘅路,但搵料時無意間畀艾菲搵到一個更想去嘅地方喎,於是就放棄咗十分嘅行程來咗呢邊,起初都擔心自己有無揀錯,不過當我哋架車來到海邊嘅時候,艾菲就知自己嘅選擇係絕對正確,呢到真係好靚好舒服好有放假feel呀﹗
來野柳呢邊當然係為咗睇石啦,不過唔係睇地質公園D石,而係睇山上面朱銘美術館D石雕,點解咁想來呢到?一來當然係因為之前未來過啦,二來就係之前朱銘喺藝術館做展覽時艾菲無綠去睇,三來唔多唔少因為睇咗《撒嬌女人最好命》,四來係知道呢到有嘢啱小朋友玩,艾菲同米高都無咩美術天份,亦睇得出燒腩仔無呢條根,不過氣質係可以慢慢培養嘅,畫唔出做唔到唔緊要,至少學會欣賞都好吖﹗
美術館十點先開門,我哋九點半已經來到,喺出面曬住乾等時燒腩仔D玩前恐懼症就突然發作,好不安咁又話肚痛又話唔想入去要走咁(事後睇返佢當時叫肚痛可能係有少少水土不服),入到去又有D驚D軍人石雕,連叫佢企隔離影張相都要半逼半氹先影到,好彩入面地方夠大,叫佢喺斜路到跑返陣,好快就正常返.
2015年7月15日 星期三
Blog Blog BB Gathering @ 上水匯Play House
多謝Play House邀請同安排,令我哋一眾Blog Blog BB又可以聚一聚,喺上星期六一齊去上水匯Play House瘋狂咁玩咗一日,雖然事後我哋一家都攰到散咗,但呢個下午堅係玩得好開心呀﹗
上水匯呢間Play House,地方雖然唔係好大,個場一眼已經望得晒,不過勝在麻雀雖小五臟俱全,D職員亦好nice同會幫手維持秩序,而呢條放正門口嘅彩虹滑梯更加係全場嘅精粹所在,除咗夠eye catching仲夠晒刺激好玩,連艾菲都忍唔住玩咗三四次,至於燒腩仔就梗係無執輸喪玩啦,前前後後都唔知止唔止玩咗廿次﹗
另一條短D嘅波波池滑梯,對燒腩仔來講都係同樣吸引,又係無限loop咁玩﹗
2015年7月13日 星期一
探索大自然X動物農莊2015
上星期五好開心收到余仁生邀請,出席「探索大自然X動物農莊2015」,等艾菲同燒腩仔一齊過咗個Happy Friday.
一入場當然係第一時間去參加余仁生嘅小小中醫工作坊啦,著咗中醫袍之後真係似模似樣咁喎,仔...可唔可以幫媽媽把個脈呀?kakaka...
之後就有姐姐教佢執藥整香包,每人可以揀三樣藥材,然後放落個盅到盅碎佢,再放落個袋仔到就OK,艾菲已經唔記得燒腩仔揀咗咩藥材啦,不過問過姐姐話有驅蚊作用,啱晒艾菲呢個超怕畀蚊咬嘅人,Good﹗
話咁快就搞掂,呢個小朋友拎住個香包好有成功感咁,upload相上facebook仲會有特別禮物添,於是艾菲就喺口水肩同七星茶之間,揀咗燒腩仔飲開嘅余仁生七星茶包.
一入場當然係第一時間去參加余仁生嘅小小中醫工作坊啦,著咗中醫袍之後真係似模似樣咁喎,仔...可唔可以幫媽媽把個脈呀?kakaka...
之後就有姐姐教佢執藥整香包,每人可以揀三樣藥材,然後放落個盅到盅碎佢,再放落個袋仔到就OK,艾菲已經唔記得燒腩仔揀咗咩藥材啦,不過問過姐姐話有驅蚊作用,啱晒艾菲呢個超怕畀蚊咬嘅人,Good﹗
話咁快就搞掂,呢個小朋友拎住個香包好有成功感咁,upload相上facebook仲會有特別禮物添,於是艾菲就喺口水肩同七星茶之間,揀咗燒腩仔飲開嘅余仁生七星茶包.
2015年7月10日 星期五
Happy Gathering@九龍城寨公園
啱啱過咗嘅星期日,好開心約到嘉露,Mrs Chu,龍B媽同一仔媽出來玩,上次miss咗今次終於join到,可惜米高呢日要返工,得艾菲自己一個帶燒腩仔出來,佢仲要臨出門口先來鬧情緒,喊到眼紅紅同口腫面腫,人哋唔知可能以為我虐兒,搞到艾菲勁狼狽同遲到...
好彩小朋友天生就鐘意玩,來遠見到公園燒腩仔已經即刻開心返,雖然唔認得大家嘅小朋友,但一埋位已經識同肚B爭一仔枝泡泡槍來玩,起初佢係完全唔夠肚B爭㗎,但後來肚B比其他嘢吸引咗,所以就鬆開手畀咗枝泡泡槍佢玩.
肚B畀咩吸引咗?之唔係呢個吹落去會有咇咇聲嘅泡泡囉,至於龍BB就好乖,全程拎實自己枝泡泡慢慢吹,完全無打算埋去爭埋一份.
好彩小朋友天生就鐘意玩,來遠見到公園燒腩仔已經即刻開心返,雖然唔認得大家嘅小朋友,但一埋位已經識同肚B爭一仔枝泡泡槍來玩,起初佢係完全唔夠肚B爭㗎,但後來肚B比其他嘢吸引咗,所以就鬆開手畀咗枝泡泡槍佢玩.
肚B畀咩吸引咗?之唔係呢個吹落去會有咇咇聲嘅泡泡囉,至於龍BB就好乖,全程拎實自己枝泡泡慢慢吹,完全無打算埋去爭埋一份.
訂閱: 文章 (Atom)


text:
星期一, 6月 25, 2007
zelda 薩爾達傳說 - 夢幻之砂時計 流程攻略 (一)
流程攻略 (一)
1.一開始同個老伯傾計 然後就可以入樹林 但係一見到有怪出現就會提示你拎番把武器先
2.跟住就可以番去阿伯屋右邊個山洞 洞裡面度門有個謎題 提示係問你海邊有幾多棵椰樹 去數完番黎將個數字寫番落個木牌就可以開門拎劍 答案係:7
3.然後可以去樹林裡面個山洞 山洞裡面有一處有4個把手 要跟住次序黎拉 第一個提示係話左邊第2個最先拉 第二個提示話左邊第1個係第二 右邊第2個係最尾 所以答案係:2143
4.穿過山洞去港口搵船長 但係搵唔到 於是去酒吧打聽 原來佢去左海王之神殿
5.上面出村去海王之神殿 見船長被困 衝去佢左上位置打個水晶救佢 然後搵佢傾計拎條鑰匙 佢會拜託你搵張海圖
6.再衝去地圖左上角打水晶 然後盡快衝去右上打另一粒 就可以打開中間度門拎到海圖
7.番去港口搵船長 劃下海圖右下角個島可以發現標記 然後就可以出海 先去正下面標記所在既火之島
8.島上有個女占卜師 去到佢屋既地牢 有怪打 打完去調查度門 隻妖精提示你門後好似有人 叫你嗌下 你就向住度門對住個mic嗌一聲(或者吹一吹)就會有劇情
9.占卜師會叫你睇下門旁既一張地圖 然後你要去搵呢個島上面既三個火台 將佢地位置mark低 再番黎去地牢張圖到mark番同樣既位置就可以救番個占卜師 然後可以上山
10.山頂位置有個碑提示你要吹熄d蠟燭 所以就去吹熄神殿門口兩枝蠟燭 跟住就入到火之神殿
11.火之神殿裡面要留意沿途牆上既提示牌 最好睇完mark番落地圖啦 活用呢度拎既回力標黎解謎 其中一個謎題就係要你用回力標順序打番4粒水晶
12.呢度既boss係個法師 會分身 要用回力標將佢地三個順住123(角)串埋就會合番體 趁呢個時侯狂打
13.打完拎到隻新妖精就可以番去占卜師度傾計 再番去第一個島再挑戰海王之神殿
14.入去拎左上層個砂漏 然後入下層 有左隻新妖精就可以開到之前正中間度門 呢度要注意有時間限制 唔好俾d劍士發現不幸被發現就行去d閃閃既地方(遊戲裡稱為聖域)度避離 呢d聖域除左d劍士入唔到之外 你企係度d時間都唔會扣既要活用(途中你會見有d機關例如牆上既眼,類似老鼠洞既物體 一概不理 因為你暫時未拎到相關物品) 繼續走到盡頭就會拎到第二張海圖
15.拎完海圖要吹走d沙就可以發現標記 然後就出發去大炮島 位置係一開始個島既左下 入屋見到個高佬 傾完計會開左度木門俾你 沿路落去 穿過山洞到島另一邊 沿途要活用炸彈花炸開晒d碎石頭 兜完一圈從間屋另一個門口入去 就可以搵到個矮仔老闆同佢買枝船炮
16.出發去北面 但係有龍卷過唔到 於是向左駛去山壁度 會發現有幾座山可以用大炮打爛 駛入去會發現幽靈船 聽佢指示一直追到上上面個地圖雖然大霧都要一直跟住架船 追到咁上下 會有劇情話已經俾隻幽靈船走甩左(幽靈船會係海圖上消失) 而自己架船亦會因為個迷霧陣被送番轉頭呢個時侯就可以番落下面地圖 去左下角既島
17.呢度打聽到島上住左一個探險家 佢曾經突破過個迷霧陣 於是去最右邊間搵佢 但只係見到佢個仔 佢話俾你知佢老豆有個秘密地方叫你搵下
18.出屋入旁邊山洞 山洞裡會搵到一個鏟 穿過山洞 會見到兩個航行日誌石碑 將碑既位置mark低 連埋村裡面兩個都mark埋 共四個
19.mark好之後將四個位置兩個兩個咁連埋成一個交叉 去交叉點(確實地點係o係正一棵樹下) 掘就可以發現個探險家既秘密地方 裡面有迷霧陣既行法 要記低係海圖上 之後可以跟佢咁行衝過迷霧陣去到風之島
20.風之島要利用風起既時候順風跳過一d比較遠既地方 某d地方亦要利用鏟將風口位挖出或者埋上 見到有提示板時要跟佢mark低 其中一度提示係話要令圖中三個地方有風 於是就去到有記號既三個風車面前吹郁佢(吹個mic) 咁就可以打開機關入風之神殿
21.風之神殿主要既謎題都係集中到利用風同炸彈 例如係借風力跳過一d比較遠既地方或者吹郁一d機關 或者係用炸彈引爆d炸彈花 呢度既boss係隻飛天章魚(?) 打法係掉d炸彈去d風口位度 等d風吹d炸彈上去炸佢 炸佢落地就後就衝前狂斬啦
22.打完左又拎到一隻新妖精 又要去闖海王之神殿喇= =(我預計之後起碼仲要打多一至兩次 感覺有d麻煩) 一直走落去d機關大致上都差唔多(牆上既眼,老鼠洞依然唔駛理) 不過由於多左炸彈用可以發現一d捷徑(例如落到去第一層可以直接用炸彈炸開d石黎踩機關拎鑰匙 唔駛兜大圈) 去到其中一層有6個碑 左上碑寫住”由我開始 由我終結” 右上碑寫住”我係第二” 左中碑寫住”睇到呢段文字會受咀咒” 右中碑寫住”呢度只需要注意4個碑” 左下碑寫”我係第3” 右下碑寫住”我係第4” 集合呢6句話既意思就可以去正中間度畫個圖 畫法如下:
1,5->2
\/
/\
3--4 要一筆畫 形成一個類似沙漏既圖案
畫完就可以開門入去 發現一張海圖 心水清既人見到呢張圖應該會即刻留意到張圖同實際張圖係上下對稱既 隻妖精之後會提示你諗下辦法將上下兩張圖合併埋去 呢個謎真係非常正 原來係要你合番埋部NDS(唔係關機呀= =") 再開番就OK
23.離開風之島再去大炮島買打撈用既鉗 個老板好似要求你出下聲黎決定幾錢 (我試過小小聲喂左一聲 佢收我1000 再試下大聲D喂 佢就收我200) 唔知係咪越大聲越平既 不過200算喇 我唔想嗌爆個mic= =
24.買左就可以去打撈番所有寶物 當然最重要就係去綠點度打撈太陽之鑰匙啦
張貼者: WK 於 3:25 下午
標籤: NDS Related
沒有留言:
訂閱: 張貼留言 (Atom)


text:
大學四年,說長不長,說短其實真係幾短.上莊,玩Ocamp,時間稍瞬即逝.係不知不覺之間,大學嘅生涯就會黎到最後一年.係呢幾年間,大學校園無咩變過,但係身邊人會變,事都會變.一系列嘅轉變睇落好似好理所當然,但係又難以適從.心入面果一份不安,慢慢會變成鬱燥.無錯,我就係一個Final Year嘅大學生,我都經歷緊呢份鬱燥.係呢度,我希望籍住呢篇文,分享下自己而家嘅心情,希望得到你地嘅共鳴之餘,更加希望可以勾起大家大學時期,五味雜陳嘅絲絲回憶.
1. 已經唔會有人招你入 I Soc
每逢九月,校園裡面除咗會有一班朝氣勃勃,眼神充滿期待嘅Freshmen,仲會有一個又一個又會到左各大興趣學會(I soc) 嘅P Week,各大吸血疆屍興趣學會嘅幹事為左有更多嘅會費新血,都會出盡全力咁邀請Freshmen 入佢地嘅學會﹝同埋交錢﹞,但係我地呢啲老鬼,行過呢一大棚攤檔果陣,已經唔會有人同你打招呼,亦都已經唔會再有人派傳單比你.
你翻到屋企,照一照鏡,先發現,原來自己個樣已經老左咁多.
2. 有好多好朋友原來已經Grad 左
無論做莊嘅上莊好,Ocamp嘅組爸媽好,甚至乎係讀唔同Course 識到嘅同學都好,一個人係四年大學生活入面,點都會識到比自己個一至兩個Year 嘅同學,佢地會同你食Tea,ReU,同你唱K,你嘅大學生活好似點都會同佢地有啲關係,而你總係會覺得佢就係校園嘅一個角落做緊啲其他野.
但係踏入左Final Year,可能你第一個禮拜都仲未係好察覺,但係去到第三四個禮拜,你就會發現原來自己身邊的而且確地少左啲人,原來佢地已經畢左業.佢地可能係第二度繼續讀書,可能已經出左黎做野,但係無可避免嘅係大家嘅角色原來已經變得唔同,你嘅大學生活入面,呢班人已經好少會再出現.
到大家出黎見面,講嘅野,呻嘅野,可能已經好唔同.好似多左份隔膜,少左份親切感.
我個心,就好似穿左個窿咁.
3. 已經無精神特登去Yo 人
諗翻起自己啱啱入大學果陣,覺得大學根本就係一個充滿未知嘅花花世界.好似有好多野要去玩,有好多Soc要去參加,有好多人要去識,但係經過呢三年,同唔同嘅活動,同學有嘅悲歡離合之後,大家都漸漸睇化左,同時亦都會累啦.大家都唔係真係咁希望去為左識人而識人,為左Yo而Yo,望見Freshmen們好想識人果種好熱情嘅眼神,我唔會覺得「少年,你實在太年青了.」,而只係會覺得,原來做Freshmen果陣心入面果團咁茂盛嘅火,原來都會有熄滅嘅一日.
4. 聽到畢業呢兩個字會心驚膽跳
係而家嘅大學生態黎講,只係會有少數人係會升讀Master 或者其他Post-Grad 課程,咁對大部份人黎講,大學畢業即係意味住自己要投身社會,離開學校比我地,遠離煩囂嘅保護罩.我地要搵工,要踏入一個未知嘅領域,同時亦都要背負呢個社會賦與打工仔嘅壓力,係而家一個咁嘅市道,咁嘅市場,我地面對嘅,係一陣惘然.
5. 開始珍惜上堂同讀書嘅時光
回想起自己細個讀書果陣其實都唔係一個好學嘅學生.上堂訓覺,玩電話,落堂打機唔溫書唔做功課,每次都係臨考試之前先至臨急抱佛腳走去溫下書.但係黎到讀書時期最後呢一年,望住自己讀書嘅所得又唔係多,自己都會突然間有個諗法「自己讀書都Hea左十幾年,係咪應該讀翻一年書,起馬都對得住自己?」
再加上,相信讀得Final Year 嘅同學,多數都有做Intern 或者 Part time 嘅經驗,做做下野你就會明白到,原來坐定定聽住講師教書,聽住佢地嘅Guidance 做野,係遠遠比起出黎做野,無人教,無人幫,甚至小心比人玩你一鑊黎得簡單同輕鬆.
細個果陣覺得讀書好辛苦,好似好多野做,但係其實黎到最後呢幾年,你先會發現原來呢種放鬆係咁難能可貴.而同時,出左黎做野之後,要去真係再鑽研自己鐘意嘅野嘅時間已經唔多,你就會發現,原來自己係浪費左幾多時間.
細個成日都聽到大人話好想返返去讀書果陣,而無論讀到咩程度都好,都會話好後悔自己無讀好書,我以前唔明,但係到而家我好似慢慢知道點解.
6. Hon Pro
「睇到個Hon Pro Consult嚇到叫左出黎,同學問咩事,我照讀比佢聽,讀左標題內文都未開始讀,佢成塊面白哂,自言自語,猛咁話「HON PRO殺到黎,香港九龍新界無得避,要化身玉皇大帝打救蒼生;共慘黨殺到黎,香港九龍新界無得避,要化身玉皇大帝打救蒼生……」
跟住衝左上天台,叫左一聲「鳴呀,點解係我」就跳左落去,成班同事追上去都追唔切,有兩個女同學嚇到暈左,仲有個男同學當場嚇到變左弱智,不停問人要唔要食HALL CAN.」
無錯,Final Year 嘅人係真係好驚做Hon Pro,以前做Paper,左cite右抄加少少野炒埋一碟,個Grade 都會叫做過到骨.但係如果話平時做Paper係炒楊州炒飯,做Hon Pro 就好似燉佛跳牆咁,你諗下要一個平時唔係做開高級中菜,凈係聽過下彿跳牆點煮嘅人親自落手落腳嘅人去煮呢煲湯,煲唔成會後悔終身,中間仲會有個中菜大廚點呢點路,仲要有時潤下你,質下你,佢壓力會有幾大?所以,同Final Year 嘅朋友傾計,唔好提Hon Pro,我驚佢喊.
BTW,你食唔食腸仔蛋?
7. 睇透左好多上莊,人際關係嘅紅塵
「喂,呀邊個邊個聽聞好Freeride架,又靜係掛住溝女.」
「呀邊個邊個好似話成日都係Hall 仆野架,你知唔知係咪真?」
「好似話呀邊個同呀邊個條女行到好埋喎,唔知係咪想笠人綠帽呢?」
「邊個邊個上莊好似唔Like 邊個邊個喎,成日Jer住晒.」
想當年,我同一眾花生友一樣,都好鐘意食呢啲花生,一來呢啲故仔就好似追娛樂雜誌啲八掛故咁,可以睇下邊個邊個有幾賤格.二來又唔想好似人地知自己唔知咁比人蒙在股裡.但係過得呢幾年,自己就會慢慢發現,
「屌,無稽之談.」
事實上,呢啲傳言你係證實唔到,你知道左又唔會有啲咩著數,你有時係可以用呢啲花生開到話題,但係咁又點?你做得花生友,講得人地壞話多,秘密多,人地就自不然唔會想同你Share自己嘅野.有時你Bad Mouth 得人多,人地唔通又唔識反擊咩?你講一句,我講十句,跟住你又講翻一百句.最後大家都跌入呢個仇恨旋渦,無人得益.
既然第時做野都咁多事非,咁點解難得大學呢幾年唔可以清心寡欲咁去過?施主們,佛門清靜地,放下屠刀,誠心悔改啦,花生呢啲野,食果時就幾好味,但係食到肚痛就唔係幾好啦.
至如對住果啲「花生當飯食,我地最積極」嘅人,就叫佢地自己睇路啦,你玩花生,花生玩你呀.
8. 太多嘅最後一次
最後一次開Sem飯,最後一次 Sing Con,係啱啱入學果陣仲覺得有好多機會會做嘅野,轉眼間已經黎到最後一次.每次諗到呢樣野,就會諗到離別,我雖然成日都屌間大學,但係係大學遇到嘅人,遇到嘅事,亦都真係帶比自己好多嘅歷煉同得著.講到尾,其實自己都係掛住呢一個地方,我唔想離開,離開呢個由同輩帶比我,充滿住溫暖同愛嘅空間.
原文連結


text:
眨吓眼,梓瑩已經19个月大 ! 佢明顯叻咗好多,識指住條片叫poo,再行去廁所門口等我哋!上星期老師教flash card ~ 林柿,一教即曉,吾通佢知道嚟緊中秋要食林柿 ?
呢日一早起身,媽媽急不及係去塭Hello Kitty,原本諗住返屋企,點知舅父Dick打嚟問有咩節目?我提議去山頂,於是即刻掉頭向灣仔出發,join埋舅父Dick同Mag 姐姐就上山頂喇! 原來梓瑩d fans都好国際化,連印度人都吸引到,不停讚佢,仲錫咗佢手背一啖.其实我有d驚架,一來驚有菌,二來驚落降(可能聽得太多恐佈在綫) XDDD 不過我相信个印度女人出於善意ge ^_^
行完室外,就入商場行,唉,女人一入商場就出事! 乜都想買,不過都仲控制到自己.但當我見到Fiona’s Prince,就即刻衝咗入去睇 xp 好彩! 只得一對鞋仔睇得上眼,个sales話係羊皮造ga,有air pad,仲可以有助矯正腳形,我同爸爸摸過都覺得好舒服,就算貴少少都買俾梓瑩 ^^ 之後就去咗遊樂場,有舅父Dick同Mag 姐姐, 梓瑩玩得特別開心,而我同爸爸就可以休息吓 XDDD
舅父話想去Mega Box Jusco 買架超市手推車俾梓瑩,於是我哋即刻轉場去Mega Box,仲行埋IKEA 至去接婆婆放工食飯去.今日過得好充实哦 !


text:
追綜藝節目?乜唔係追劇咩?
Hm.....相對煲劇而言,我比較有興趣睇韓國嘅綜藝節目,劇集好耐先會追一套,可能我比較唔鍾意一次過煲完劇個種失落感啦!
,真人實境SHOW發揚者,左邊係第一季成員,右邊係第二季
以前每個禮拜都會追,轉咗成員後就慢慢無睇囉~
極力推薦各位睇第一季,冬天入水,裸身,露營;夏天坐密封無冷氣車等........
總之你諗到同諗唔到嘅懲罰遊戲都會係呢個節目見到!
韓國嘅兵訓真係唔講得笑,加上戰友情同夾雜嘅笑料,令人不停想追看落去~
,由五位韓國偶像組合始祖組成,
如果有追開韓國節目或歌曲,應該會對呢個節目有興趣~
(不過除咗佢地早期嘅捉迷藏模式我有追過下外,依家呢種模式就唔係我杯茶啦~)
韓國同日本幾似,都有一批專門搞笑嘅笑星,專做綜藝節目,唔好睇少呢啲笑星,好似最出名嘅劉在石同姜虎東,佢地每年嘅收入分分鐘拍得住一線明星架!
另外,韓國嘅歌手都視韓綜為增加人氣嘅踏腳石,而有啲半紅不黑嘅演員間中都會上節目,博番個咸魚翻生嘅機會,所以好多時候,啲節目都算星光熠熠~~
何謂真人show?節目通常都係固定班底成員,遵從一個主題去拍攝,每位成員都有部攝影機跟身,長時間嘅follow,會比較睇到藝人少見嘅另一面,所以有唔少藝人因為節目而翻紅好幾倍!
所以我建議想追一個節目的話,最好由第一集開始睇,雖然頭段都會有少少悶,但係當成員間默契漸見,各人性格,定位顯現,就係魅力開始嘅時候啦!
如果中段先開始睇,你可能會唔明白啲成員嘅定位,花名等等係點得黎,有時候攞以前嘅回憶黎開玩笑,你又唔明佢地講咩,咁樣節目嘅有趣程度就會大大減低.


text:
22 February 2012
Evanescence Live in HK 2012
真係好耐冇聽過concert,今次仲要去expo,入去真係好煩攪到我爭d想唔去,但張ticket咁貴所以都係好想死地放工走入去睇,好彩最後係冇令我失望
講番個concert,有暖場嘉賓英國band BUSH,雖然我真係唔識佢,但其實佢d歌都幾ok而且歌手十分之落力,第一次聽expo覺得d音響真係幾好,而且係企位,我好中意既自由感覺
但雖然話係暖場嘉賓,開頭以為只係唱3-5首歌,點知佢地由8點開始係咁唱,加加埋埋都真係有8-10首歌,而且我真係唔識佢地,warm up得咁上下已經見悶(我眼見唔止我一個係咁下),而且企係度都真係幾倦
到左差唔多9點,佢地卒之唱完,因音響係跟band,所以去到主角Evanesence出場前又要setup一輪d野,又試音又試咪咁,卒之攪左成20分鐘先攪掂,不過聽開依類concert既人一般都比較有耐性(唔知係咪因外國人多既關係),所以冇人嘈只係禁下手機飲下野傾下計咁,我就聽下mp3係度等就算,但可能d人始終係為左Evanecsence先黎,所以佢地未出場後面d人就想行前,咁又因我都算準時入場,而且又唔中意企咁近,所以前面都有d空位,但見人係咁企入黎,其實我唔mind佢地企係我前面,但有d人高過我就真係阻住,所以都係企番前少少算
之後萬眾期待既主角出場,可能始終係即時setup器材,d音真係同bush爭好遠,開頭幾首歌amy把聲完全比d音樂蓋過晒(攪到我爭d以為之前大聲得濟耳嗚),低音又有問題,加上之前bush尾段見悶同埋中段setup既時間,開頭幾首歌真係比較難投入
好彩之後turn番岩,而amy把聲唱唱下又再開番d,卒之可以開開心心咁聽歌,基本上佢地只係唱左一個鐘,大約10-12首度啦,計落條數都幾貴,但又其實只係聽番佢地幾首代表作已經足夠,9百蚊我覺得好值,佢地d歌真係唱死人唔可能係咁唱落去,而且amy唱得又落力加埋佢果把頭髮型到呢仲有幾首歌親自彈琴正死呀
encore呢其實我估唔到會有,印象中外國歌手好少咁做,唔知係咪我太耐冇聽concert outdated左,不過就真係多人舉手機影相,有時真係幾阻,所以我都係係咁易影下就算(相機都冇帶本身都冇諗住影,但其實我企得幾前但部手機太屎所以影得好差,哈)
ending果兩首歌真係正,第一首My Heart is Broken係新碟既,因少聽所以我唔係好熟,但果段鋼琴現場聽真係好正,真係想喊咁濟,最後一首既歌,係My Immortal,amy lee果把獨有既飄逸靚聲,嗚~~太感動了
最後呢,我想講雖然佢地羅過格林美,不過香港始終唔係太多人識,所以個場唔算大都好似冇爆,但點都好,個live真係好正,努力寫多d好歌呀amy

Photo Link <<<<<<<
Posted by q"._."p™ at 02:01 Labels: *Music, *Photo, *Share Something
No comments:
Subscribe to: Post Comments (Atom)


text:
*如有雷同,實屬真人真事
男女之間拍拖,點都會有嘈交既時候.
而好多時都係基於對方同異性有懷疑過份親密既行為,好似成個醋罈子打爆左一樣,成地酸味湧上心頭
除左舊知已舊朋友舊同學舊同事之外,往往出現最多異性既,就係Party或者酒吧.
話說呀A同女朋友呀B已經拍左拖半年有多,但因為佢地住得遠,平日大家都忙於返工,所以好多時候都係一星期見一次面
有一次,呀A無意間見到呀B既FACEBOOK上面見到佢將會出席一個Party,而呢個Party將會係LKF搞,但奇怪既係呀B並無同呀A交代過
「你星期五去Party咩?無聽你提過既」
呀A終於忍唔住傳訊息問
「係呀,不過未知去唔去,所以無同你講囉.因為可能要去同事既BBQ」
「哇,咁多節目呀,實開心啦」
其實呢個時候,呀A已經成地都係醋
「你想唔想一齊黎呀個Party?我都係同我D朋友一齊去」
呀B見呀A咁講,惟有咁樣回應
其實原本成件事無問題,但上次既酒吧事件,呀A已經領教過.
女朋友全程就招呼佢D朋友,呀A想插下嘴都難,已經完成無晒心機,一個人自己係到玩電話.
雖然有時呀B會走過黎問呀A係咪唔開心,但呀A明白到係朋友面對唔應該咁小氣,所以都忍住無當面表達不滿.
自此,呀A都甚少出席呀B一班朋友既活動
而呀B亦知道呀A唔鍾意,所以有時都直頭無問
「唔去啦..你地玩得開心D啦..」
其實係明眼人都知道,呀A的確唔開心,但佢又唔想咁專制話唔比佢去
因為呀A深明一個道理,如果佢真係要去玩,我唔比佢都會一樣照去
「放心啦,我都係同一班朋友去,佢地會睇住我」
「邊睇到咁多呀..」
「咩呀…我地幾個朋友自己去玩咋..」
呀A呢個時候有一股無名火
於是佢就搵左一篇網上潮文,直接Send比呀B睇
(大家都可能有睇過,轉載至小姓奴巴打)
內容大約如此:
聽到啲女成日話:「飲杯嘢之嘛…唉邊會咁易醉喎!放心啦,我同幾個FD去,佢哋會睇實我架喇」到最後俾人圍攻俾人落嘢俾人執去後欄輪大米,佢啲FD仲響舞池度Yo緊其他女.俾人中出咗十六連發後覺得自己柒晒唔敢同人講,休返條摟屌裙上肚就call的返歸,喊住咁沖涼洗閪,幾個男人混合埋一齊嘅精液仲溜緊出嚟,Book定時間聽日去驗驗.而佢個男友仲ON99咁打緊LOL,守住個中路.
呢啲事每個星期四五六都發生緊,如果你女友有落開Club嘅習慣,你自己不妨先去驗下有冇性病.
呀B雙藍剔之後就回左一句
「我都唔係成日蒲開..」
其實呀A好想講唔係蒲幾多次既問題..而係講緊呢D地方有機會比人抽水,甚至抽插,可能只係去一次,都已經有機會「奶」野.
不過呀A無咁講,因為佢明白咁樣講一定會嘈大交
跟住呀A只係傳送左一張網上流傳比人輪大米既相比呀B
「我今次去到唔飲酒..因為好似好貴..如果唔信既你跟住黎啦」
呀B隨之附送一個微笑Emoj
呀A真係笑而不語,你同人講落老蘭唔飲酒?
心諗一句你真係當我On9
呀A真係有少少心淡,隨之回應一句
「唔去,我要係屋企守住個中路」
呀B都唔知點樣回應,都只係傳左一個表情符號
呀A都明白阻止唔到D咩,最後亦只係隨隨一句
「你Book定時間啦」
自此,兩個就冷戰至今
呀A向我慨嘆,假若自己女朋友唔會去蒲既,或者就可以避免好多不必要既嘈交
其實其中一句講得好岩「如果佢真係要去玩,我唔比佢都一樣會照去」
的確,好多時候無可能24小時監視對方,我地可以做既,就係選擇相信
拍拖戀愛並唔係一個人既事,好多時都要顧及對方既感受
無論係男或女都好,其實都會因為對方同異性相處而感到有點不快
當然唔係話要斷絕所有異性既朋友,
只係如果有得揀,拍緊拖既朋友就最好收心養性啦
正所謂「己所不欲勿施於人」
換個角度用對方角色思考,或者你會明白更多.
原文連結


text:
快閃東京 (AKB48 Tokyo Dome concert)打斷一下瑞士遊記,因為....兩星期前兔仔又去咗一轉東京
對AKB48既熱愛一定遠不及奈々(睇怕一半都未必有),平時有聽佢地既歌,因為日文歌多數都好勵志,唔會好似廣東歌咁越慘越hit. 今次見一大班朋友一齊一定好好玩,而且係Tokyo Dome(
我比較喜歡大會場),所以考慮數日都係放棄原先打算睇既陳奕迅演唱會
2012年8月25日
今次坐JAL,音樂頻道有奈々~
朋友比我早幾日出發,我去到酒店放低行李就去渋谷匯合佢地食飯.今次去渋谷Mark City美登利食壽司. 話時話,呢間遊客必到既壽司店我都係第一次嚟,上年去吉祥寺分店,不過渋谷店好味得多!
2012年8月26日
第二日去秋葉原,周圍都係あっちゃん既相
喺秋葉原當然唔少得奈々
所有電燈柱都掛起祝あっちゃん卒業既旗幟
星期日下午既秋葉原係行人專用區
午餐就喺ヨドバシ頂樓求其一間唔洗排隊既餐廳,呢個海膽汁帶子意粉都唔錯呀
一人一支penlight
食完飯其中兩人決定由秋葉原行1830去Tokyo Dome,其實唔遠不過35度高溫真係行多秒都唔想,我地幾個就搭JR去水道橋. 上年見到既UO檔今日又出現啦
仲有好多人賣相同印有各成員名字既毛巾
今次個位仲好過上次King's Night
不過觀眾就冇咁癲,call係有但冇人跳
至於個演唱會,由於我只係聽近三年既歌,所以頭半d歌我都唔識. 反而後半唔錯,"ここにいたこと"同"夢の河"場面好感人,好多觀眾都喊. あっちゃん最尾件衫好靚
如果問最正係邊part,當然係最尾Heavy Rotation full version~
完場後車站太多人,所以喺附近居酒屋食埋晚飯先
2012年8月27日
成十二點先返到酒店,第二日九點就出門口.第一站去築地壽司清食早餐,上次魚河岸千兩好味d
做乜咁多鮑魚刷?
因為朋友們早幾日已經去過台場,所以今日我自己離隊去同高達影幾張相. 我自己唔係高達fans,不過同上次去神戶睇鐵人28一樣,既然嚟到冇理由唔去睇
不過由車站行去高達段路完全冇遮冇檔,曬熟咗...
順手影埋彩虹橋同自由神像
回程去東京站character street快閃,不過呢間miffy style真係好細間
去淺草join返朋友,再去sky tree. 不過我地冇時間上去,反而去左附近一間AKB48介紹過既餐廳
就係食呢個巨形天婦羅
D蝦長過部iphone. 本來天氣咁熱通常都冇咩胃口,不過呢個天婦羅真係好好食,雖然係炸,但食落又唔覺得好熱氣,結果我連碗飯都差唔多食晒
27號係あっちゃん最後一場公演,雖然冇抽到飛入劇場但都要去秋葉原湊氣氛
我地就係喺cafe前面既小電視睇. 後面有幾個日本人大叫あっちゃん既名,而我地附近有數個香港人就話佢地好大聲,又用返粗口鬧人,實在好討厭......
我諗cafe前面應該聚集左數百人,公演由六點開始,不過又熱又焗再加上成日都冇乜坐過,企左一小時左右頂唔住,我地幾個離場去食飯
結果就去咗無敵家~
2012年8月28日
今晚返香港,朝早留返喺新宿shopping~ Animate見到奈々counter
快閃0101同Lumine之後(都冇乜買野)就去楽釜食lunch,佢d烏冬真係超好食,香港冇一間比得上. 不過我食完個普通size完全唔覺得飽,但又唔好意思買多碗(周圍d人一定覺得我變態),所以都係去family mart買炸雞,食埋先拎行李去搭JR.
今次個o急完全唔夠唔夠一半滿,實在難以致信


text:
上個月已經開始諗點樣同老公慶祝生日
諗左好多個晚餐地方
最後都係揀左好多人讚o既Sabatini Ristorante Italiano試下
收工約老公係灣仔碼頭等
拍拖搭船仔過去尖沙咀
係海港城影下相,再慢慢行過去尖東
去到餐廳,老公已經對餐廳o既環境讚口不絕
hahahahaha...不過佢睇完個menu話
個餐牌仲靚喎
不過又唔係成日黎
豪一豪又有乜所謂
我地分別叫左一個Appetizer,一個湯
同埋兩份main courses
咪睇佢地份量好似唔大
但...已經食到我地飽一飽
呢度有live band架,佢地會不停遊走到每張台前獻唱
呢晚都好多人係度慶祝生日
我一早同老公講冇買蛋糕比佢
因為怕兩個人食唔晒
但當甜品上場時
佢見到甜品上有個朱古力牌同蠟燭
立即好開心,問我點解會咁o既
hahaha....當然係我安排啦,唔通我唔講會有人知佢生日咩
live band過黎唱左首英文生日歌比佢
仲有一位好似大廚o既外籍人士唱意大利文o既生日歌添
整個晚餐都食得好開心
好耐冇試過兩個人食一餐飯可以食足兩個幾鐘 (buffet除外)
最後食埋餐廳送o既朱古力同cookies就埋單lu
好開心我今次無揀錯地方呀 ^^


text:
Tuesday, 17 March 2015
湊女生活 - 五個月
最近好忙, 一來湊女, 二來要籌備旅行, 而家仲病左添, 希望唔會傳染俾個女啦!
呢個二月我地帶左阿女去AIA嘉年華, 不過帶住佢, 我地真係乜都唔玩得, 只係玩左個迴旋木馬, 仲要係冇得坐上馬, 剩係坐側邊既車!
之後有仲情人節同新年, 所以阿女多左出街! 情人節我地例牌唔出去俾人掠水, 係屋企煮大餐, 老公多左個小情人一齊過, 好開心呢!
新年出左去幾日, 不過阿女而家好扭計, 出到街成日爆喊, 連奶咀都搞唔掂, 要哄好耐先收聲, 但一有少少刺激又喊過, 真係搞佢唔掂, 已經唔係之前任抱唔嬲既BB喇!
而呢個月面對最大問題就係佢D皮膚, 因為佢塊面好紅, 雖然個個都話似濕疹, 但我都覺得唔係, 一來唔覺佢痕, 二來佢係時好時唔好, 同埋佢成日玩口水, 成手口水再捽塊面, 所以幫佢搽幾多野都冇用, 最好就綁住佢對手!
最慘就係一出街, 親戚朋友不停俾意見, BB一喊又話係佢塊面痕所以喊, 如果係塊面痕又會返到屋企冇事既? 真係煩到我唔想再出街!
至於每日時間表, 同上個月都差不多, 每日不停泵奶, 不過泵少左放工返屋企個轉了, 每日4次左右, 其實都好辛苦, 奶又唔係多, 真係好想放棄!
好快踏入半歲, 開始食固體, 仲會係台灣過半歲生日, 好期待呢!
張貼者: **Minnie**
標籤: motherhood life
Subscribe to: Post Comments (Atom)


text:
但你又知唔知,原來你見到o既job ad,未必真有其工.
市場上有好多Recruitment Agent o係網站上post一D好吸引o既筍工,所佔job ad數量大概係50%,有時可以去到80%job ad都係agent工.根據經驗,當你send左CV比個agent,想apply某份筍工後,佢地就會打黎約你去「見工」.所謂見工,其實係上去agent公司見一見面,比佢睇下你係咩人,了解下你想搵咩工,然後就會話你apply o個份工唔啱你skillset,或者已經請左人,又或者話會幫你試下,但又問你會唔會試下其他公司o既工.到最後,你都係唔會做到你當初見到o個份筍工.到你試左幾次之後,你就會醒覺,其實佢post出黎o既job ad,只係用黎引你上釣.佢地o既目的只係拎你CV,去幫你apply其他工作.
不過,我唔敢話所有筍工都係假野,而事實上亦都聽講過有人經agent搵到唔錯o既工.但以我經驗,agent搵比我o既工,遠比我自己搵o既工差.所以試左幾次之後,我就決定唔再叫agent幫我搵工.
如果你唔想浪費時間o既話,就要識得分辨邊D係agent工,邊D係顧主直接post出黎o既工.
有幾樣野特點可以分辨到邊D係agent工:
1. 通常agent都會講明"our client"係乜乜公司,想請咩人,咁你見到呢兩隻字就知咩意思喇.
2. 有D agent公司會寫得更加模糊,只係寫「有間乜乜公司」想請咩人,咁即係唔係佢呢間公司直接請人.
3. 以上兩樣情況都已經叫做講左唔係自己請呢個位,但有D公司直接話個post係要做D咩,唔講係咪自己請定client請定有間公司請.呢D情況就要睇下間公司乜料.


text:
中環在線:前主播蔡雪瑩離開安永
唔做公關 接拍廣告做司儀
■蔡雪瑩唔做小花同公關,都仲有好多嘢想試喎.
大台嘅新聞小花一個接住一個走,其中一位小花蔡雪瑩(Snowy)舊年亦轉戰財經界,走去四大會計師行之一安永(EY)做公關,但係做咗半年,佢就另有計劃,今日已經係佢喺EY嘅last day.Snowy諗住將來向司儀,拍廣告,演員等方面發展.
自由身接job搵真銀
28歲嘅Snowy舊年10月離開大台就加入EY,其間EY爆出員工登報鬧高層呢單中環熱話,不過Snowy當時冇直接負責處理呢件事.家陣佢做咗半年就講拜拜,唔通由新聞小花轉做公關真係咁難適應?
Snowy解釋,唔係唔慣做公關,佢跟自己部門嘅同事亦都相處融洽,只係因為離開大台之後,有唔少廣告同埋公關界朋友叫佢試嚇拍廣告或者做司儀,佢見到機會湧至,所以就想趁後生兼且冇家庭負擔,接受新嘅挑戰.
佢承認,喺大台做咗四年幾主播,的確累積到知名度,即使𠵱家冇再出鏡報新聞,報天氣,但係出到街都仲有唔少路人跟佢打招呼,佢都覺得好開心.
除咗做司儀,拍廣告,Snowy不諱言,如果將來有電影公司搵上門,而導演又唔嫌棄佢起步慢,佢都會想嘗試做演員.不過,佢暫時都係想做企業,品牌或者新股發佈會司儀兼拍嚇廣告做起步先.嚟緊佢仲會幫醫院做訪問兼出書.
冇全職工作在身,以自由身接job係咪搵到真銀呢?佢就話冇認真計過條數喎.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
*Casino門口
*Starbuck coffee
*Johnny's 餐廳
*Brian 買咗似雪糕嘅朱古力
o
*Fortune cookies, 裏面有寫運程
0
由於自己懶,等到今日April 26先寫四月頭Easter嘅野! 仲有幾日...五月都黎緊添! 哈哈!
Easter 長周末假期,我首先我就去超市買咗盒自己最愛heavenly hash雪糕 & sugar cone, 再打電話預定聽日去Niagara Fall嘅野! 之後就好輕份坐係屋企等Brian同我出街食dinner! 雖然我地將會去Taco Bell 食野! 但我唔知點解我好仲意食Taco Bell 裏面嘅 chicken crunch wrap supremes 仲加埋chicken gravy嘅poutine添! 個日仲係Taco Bell堂食添!因我地通常都會買返屋企一邊睇電視一邊食! 但個日咁啱Taco Bell又無咩人.Brian見意: 不如堂食. Yeah!我比較仲意係番個店鋪食,好似有氣氛d. 講真食完兩樣野都幾飽架. 但個日天氣比較凍, 所以食完Taco Bell就同Brian去咗Tim Honton買杯熱朱古力奶,當甜品,一邊楂住杯熱飲,一邊行返屋企,仲同Brian傾計,真係好warm! 但杯野飲就唔"中"獎
假期第一日(Apr 6,Good Friday),一早Brian就買咗麥當勞早餐,我食咗豬柳蛋漢堡,之後我地就起程去Niagara Fall,當然,會去埋裏面嘅賭場,有時,我都唔明點解Brian好似好仲意去Niagara Fall,係仲意裏面嘅景色,可以同我影相,有度假feel之外, 定係喜歡賭場呢?Anyway, 由於依一日所有加拿大店鋪都會關門----休息! 所以,去Niagara Fall都係一個要好嘅選擇,有時都feel加拿大政府好掃興,有咩理由假日都規定所有店鋪要休息?連超市都關門, 要開門就要申請,認真麻煩! 乜唔係一放假, d人就仲意去街and 消費咩? 講番Niagara Fall 日,個日一到達就同Brian入咗賭場先,我多數唔玩,純垂陪佢,而且我都睇唔到Brian買咩!因賭場永遠都係多人!睇唔見仲好,唔洗擔心! 而Brian係依日贏咗孖5, 即係三粒色裏面有兩粒色都係出現5. 唔理啦! 我就拉住Brian走, 而且佢都同意,之後,我地就去咗一間好似叫Johnny嘅鬼佬茶餐廳食野! 可能我朝早食咗麥記,到Lunch time,其實都成四點幾, 我個肚仲濟住濟住, That why我係Johnny, 只係order咗一份Egg salad sandwiches. 我都覺自己叫得清,哈哈! 而Brian就order咗一個大型漢堡包,裏面好似咩都有, 由於我唔食牛,所以無試到.但見到Brian食得好之味! Also,我地仲share 咗一個叫cheese fries. 都幾好食! 食完就去行下Fall,影下相,由於太凍,都係行一陣. 但我就買咗個candy apple, 而Brian就買咗一個類似雪糕型狀嘅朱古力! 再去埋starbuck飲coffee, 由於係旅遊勝地一杯正常咖啡都比出面貴d. 但照飲, 飲完coffee, 唔經唔覺又到夜晚,起程回家, 但臨返屋企之前,我地就去咗一間越南店鋪食野! 估唔到咁夜仲開. 我地第一試依間食店,但我之前係電臺都有聽人介紹個依間野. 入到去我就order咗咖哩雞河粉,好好味! 如個肚仲有space,其實我想食多碗,哈哈! 而Brian就order咗美施粉,佢都話唔錯. 我地仲order咗一個非油炸spring roll. 依間越南食店好特別,食完埋單會奉送兩件fortune cookies, 可以check下自己命運. 而依一日就咁過,都玩得幾開心. 返到屋企仲好眼瞓
第二日假期(Apr 7),今日d店鋪終於都開, 但依日真係多野做!辛苦到暈.由朝到晚都好似發咗神經係d電器鋪周圍走,幾間Future shop, 幾間Best Buy,幾間Brink,連telecity,Sears都去埋!其實都係同Brian去揾份cam-recorder作Brian's daddy嘅生日禮物. 揾來揾去都揾唔到合心水,揾到啦,間店鋪職員就話個cam-recorder係missing咗電池又話唔見咗條電線, 唔見晒d parts又攞出黎賣,激死人!! 籍此,我feel加拿大人做野十分求其,好地地一件新貨, keep到亂晒. 咩都唔見晒. 但d職員好似覺係正常事, 整到我地周圍揾, 整到我地頭都痛埋,lunch time食咗salad king泰國綠咖哩飯都保唔返! Anyway後尾都無買到cam-recorder. 咩都唔見晒點買呀?? 之後去咗supermarket行,仲行咗兩次添! 第一次去買咗意大利肉丸,生菜,雞腿,諗住dinner打邊爐,因天氣都幾凍又落雪. 後尾,又去多次買咗隻復活節大雞,應下節囉!又買咗10kg薯仔, gravy,同湯. .....真去超市咁多次,你地估我同Brian咁師奶咩!? 其實,去超市係為咗parking,因去邊道都要parking fee, 但係超市買幾十蚊野就可以有2 hours免費泊車, 而且我地又買d野又必需. 一舉兩得! 攞住幾袋超市物品返屋企. Cam-recorder就無買到.但成個fridge都係野食. 到dinner就烘雞食,但就食唔晒. 都已經叫Brian買隻細d.
Apr 8號,係依一日無去街,因為所有店鋪又關晒門, 留係屋企休息watch下tv. 可能之前兩日都周圍去. 有d 疲倦. Also,留係屋企都大把野食. 係lunch time我將琴日食唔晒嘅雞,刷肉,加碎生菜再加沙律醬黎整chicken salad sandwiches 當午餐. 又清淡,又簡單. 出其地Brian都仲意食. 仲話想食多d. 好彩隻雞有Brian幫我清d. Good!! 而dinner就打邊爐,第一次用意大利肉丸打邊爐,感覺幾得意,而且都幾好食. 依個方法係自己諗出黎. 費事去chinese supermarket買.又遠又難泊車. 比錢泊車d地方好似靠唔住....所以,打邊爐我會自己醃 or 切肉. 遲d仲想自己包埋雲吞.
我嘅長復活節長周末就係咁過


text:
2015年8月27日 星期四
為食路上,掃街
你有冇試過掃街呀?唔係真係攞把掃把落街掃果尐清潔大隊長喎,我地呢個環節叫做為食路上,就梗係同食有關㗎喇,我所講嘅掃街,係真係沿住條街一路行一路食.咁你可能會問,而家邊度可以咁食法呀?係呀,而家真係唔知邊度有得咁食法呀!如果你知道邊度重有得掃街,唔該通知聲.
我最後一次真正嘅掃街係喺佐敦寶齡街,,好多年前喇,果度一到傍晚放工時間,尐車仔就唔駛二十秒,全部湧哂出嚟,之前又完全唔覺佢地踪影㗎啵,之後各就各位,有尐似而家行人專用區咁,自己知道自己位置,唔會擺錯位,當然背後有尐乜嘢有勢力人士做過手腳,我就唔知嘞!
之所以叫做掃街,係真係檔檔都咁好食.我通常會先剪番一串牛榜,牛肚,然後一路食一路行過唔夠三步嘅隔離果檔買一串炸大腸,咁你唔好以為我會攞到一手都係,係唔會嘅,因為炸大腸係好好生意嘅,你要排下先至有得食,咁我會大叫一聲:一串炸大腸呀!咁老闆會岳一岳高個頭,認住你個樣,跟住又dub低頭繼續切佢嘅炸大腸同埋另一樣唔記得係乜.老闆好勁,就算前面有成六七個人,佢都可以認清先後次序,永冇出錯,咁我企喺處等嘅時候除左食我嘅牛榜牛肚之外,又可以做尐咩呢?嘩,好多嘢做㗎,睇下附近重有乜嘢食喇,睇下條大腸喺個盤上面俾猛火煎到彈彈下個樣喇,同埋睇下老闆手起刀落切大腸都好好睇㗎.
食完條俾老闆切成一片片,搽滿芥辣同甜醬,香脆無比嘅大腸之後,我會去食番碗碗仔翅,係呀,我好豪㗎,唔食生菜魚肉嘅,淨係食翅.都唔知係真係鍾意食翅而冇錢食定係鍾意尐麻油味,其實係槳粉嚟嘅啫,有乜咁好食呢?唔知,但係我通常係可以食兩碗嘅!
食完翅其實都差不多,不過我係控制唔到自己唔去食雞腳墨魚嘅,尐雞腳同墨魚都係橙色嘅,記得佢個檔係零捨不同,係一個木櫃框玻璃箱,好似好乾淨咁,而佢用果把刀同炸大腸果把又唔同,係短身嘅,而尐雞腳係凍嘅,不過好好lun,尐腳筋真係好好𡁻,而尐雞骨係咬落有雞味㗎!
其實食到呢度都真係好飽喇,但係又冇乜點食過嘢咁,於是我通常都會買番底雞蛋仔嚟揸下手,好似會飽肚尐咁,不過多數都係meet 下meet下嘅啫,唔係真心食,邊度重食得落呀.不過番到屋企俾阿媽問起食過乜,我至少話有底雞蛋仔好似實在尐啩!
諗番起都有尐流口水!好多年冇掃過街喇,你呢,你幾耐冇掃過街呀!而家好似冇乜地方俾你咁掃法,真係一架一架車仔泊住一齊,你順住條水落去就可以督下督下咁有得食,真係好開心㗎,而家呢尐車仔檔上哂鋪,一來已經唔係果回事,二來價錢又貴到離譜,而最重要係一個鋪頭賣哂,冇以前果種由街頭食到街尾果種掃街feel,係差好遠囉!
不過上個星期,我又體驗左一種新嘅掃街型式.話說我計劃去威,點知個天要落雨,冇法喇,於是同朋友走左去茶餐廳坐,當大家都食緊早餐時,我地其實已經食左,於是就咁叫杯咖啡就坐左成朝,好彩果時個成11點,個場唔算旺,唔係真係俾人掃我地出街呀.坐到十二點幾,人開始多,於是我地就轉場去食晏,食左碗墨魚丸河之後,飲埋枝可樂,就行下行下,行左去食糖水,之後重買麵包番屋企食.每樣嘢都幾好食.
蝦,咁樣坐下食下,行下食下,唔知可唔可以算係現代掃街呢!喺冇辦法嘅情形之下,雖然掃得遠尐,冇左右隔離咁多檔俾你揀,但係都算係聊勝於無㗎喇呵!
訂閱: 張貼留言 (Atom)


text:
2012年5月28日 星期一
我天生不會用眼睛看人
26 則留言:
你嘅世界好多奇人異仕喔~回覆刪除
但我覺得結局可以再加一句...阿仔原來未死,起埋身
陳太指著阿仔,驚慌地:「乜你未死嘅咩?!」回覆
哈哈! 加得好!刪除
阿仔原來未死,起埋身
陳太指著阿仔,驚慌地:「乜你未死嘅咩?!」
警察指著他們,氣憤地:「乜你哋仲未玩夠咩?!」
我而家唔用盲人按摩, 唔捐錢俾乞丐, 都係驚俾人呃. 唔係錢的問題, 而係借人地同情心來搵錢, 真係好差!回覆刪除回覆
係呀! 在大陸講同情心,結果吃虧只有自己,舉例:捐錢去災區,錢入幹部袋刪除
嘩!你呢篇睇得人神經緊張,阿老太係背後舉燙斗嗰一幕都幾得人驚!回覆刪除回覆
喺香港咪得罪精神病患者,死咗都無命賠刪除
我睇睇吓有啲驚,跟住再睇睇吓又覺得好好笑...回覆刪除
係囉,不如加埋阿仔起返身...回覆
阿仔向警察篤爆老豆扮癱呃保險金,篤爆盲昌扮盲抽水昅嘢,阿媽扮鬼上身,傷人乃鬼魂主使刪除
真係估佢唔到回覆刪除
畀着我係阿昌一見到條屍已經叫晒出嚟~回覆
我見到都會shock 一shock刪除
卡臣:回覆刪除
咁多人咁理智去扮癱,扮盲,扮傻,唔知邊個係唔正常囉!嘻嘻!回覆
乜都係假,盲人係假,和尚又係假,果皮都話假回覆刪除回覆
不過大陸有一樣嘢真:啲賊佬路匪係真架!刪除
hahaha, 咁都俾你諗到 XDDDD回覆刪除
我都扮盲劉咯,去幫美女按摩!回覆
你雖然扮盲,但通常得到男賓客XD刪除
盲昌陳伯身手好敏捷!回覆刪除
自由
HAHAHA 夠創意我中意!! XD回覆刪除回覆
呢句係大快活廣告口號刪除
開頭個idea有d似果套法國微電影 調音師回覆刪除
但後來既發展真係好估你唔到回覆
果然眠利,開頭真的抄那套法國短片,餘下是二次創作.刪除
唔知歪歪喺唔喺假扮的呢?回覆刪除回覆
可能歪歪迷戀女色都唔奇!刪除


text:
今日特登請假帶埋家姐同爸爸的同事們去海洋公園玩
爸爸公司幾好呀!!
話上半年業績好, 全公司放一日假去主題公園玩
送一日假不特止, 仲包入場票,車費及午餐, 最正係比多 $200 零用錢買野.
雖然, 成日見爸爸日做夜做, 返到屋企仲要對住部電腦係咁覆 email, 真係好辛苦
好在公司都識做, 奬勵吓員工.
一早係海洋公園門口集會, 估不到閒日的星期四都咁墟冚, 人山人海
係門口已經比個熱氣球吸引好想坐, 但因大風關係暫停
唯有轉去隔離的熊貓館搵樂樂及盈盈
以為去迪迪尼至玩貼紙儲, 原來去海洋公園都興 ~~ 功夫熊貓貼紙及畢業證書
之後, 諗住坐纜車去山睇海豚表演, 排成個鐘喎, 咪去番門口坐免費 shuttle bus 去大樹灣入口坐登山電梯. 回程時再坐纜車.
E, 大樹灣入口就係夏季主打 "武林夏水令", 期中泡泡派對好似好好玩, 家姐睇到其他小朋友係泡泡池玩得好開心, 唔捨得走, 但又唔敢玩
~~會玩到濕身KA, 有興趣玩的話, 不妨帶埋泳衣.
午餐 ~~ 灣景餐廳, 本來以為揀間餐廳食晏, 可以舒舒服服嘆吓冷氣食返餐好的兼休息吓, 但原來呢間餐廳冇人 serve, 要自己排隊比錢買野攞返位食, 好似快餐店咁 ~~ 但價錢比快餐店貴好多, 一D都唔平, 好彩 D 野好好食補番數!
食飽飽家姐就 zzz, 抱住家姐去隔離的水母館參觀, D 水母好靚呀!!!
抱住個大冬瓜, 費時周圍逛, 寧願早些坐低等. 雖然海洋劇場 3:30 至開始, 我地 3:00 去到已經坐滿咁滯, 要坐側邊唔係咁好的位.
海洋公園的安排又幾好喎, 海豚表演前有韻律泳表演, 係我地諗住呆坐的半個鐘可以睇到咁精彩的表演. 家姐 d 時間夾得仲好, 一聽到韻律泳表演的音樂就瞓醒.
海洋劇場的海豚表演多年冇睇一樣咁精彩, 但爸爸話冇左殺人鯨失色左少少
家姐幾大胆呀, 坐纜車一d都唔驚. 我反而有少少驚, 當架纜車駕到中段停了一陣唔郁被風吹到搖擺時, 真係有 d 驚, 但家姐仲係度笑.
其他人玩到攰返歸, 我地一家去埋兒童王國 ~ 玩家姐至愛的旋轉木馬
細路仔好易滿足, 比個遊樂場及滑梯就玩到唔願走 ~~ 傻囡, 去是但一個遊樂場都玩得啦, 嘥時間呀!!!


text:
面色不均之餘仲灰灰黃黃,面頰位成日紅左一達達...塗野仲會有少少敏感症狀@口@
真係嚇死我,多得PR小姐立即請我去做返個Facial.
其實有D嚇親,居然係來自法國既INGRID MILLET Pairs英格蜜兒呀!!!
係Yandy眼中既貴婦品牌>v<產品同療程都好有口碑架.
唔講唔知,原來全港足足有40多間分店,真係梗有一間係左近.
岩哂Yandy呢D最怕要去到老遠做Facial既人呀.
者係做過Facial都知啦,素顏同D前陰真係唔係好見得人架嘛XP
話雖都有化妝整頭產品提供,但都返歸啦,我呢D懶小孩又點會搞一輪先走呀XDDD
梗係拿拿臨返屋企好啦.
廢話講完,其實我已經填好哂表換埋衫等做Facial啦.
記得放返自己野去個Locker到,拎住鎖匙就夠啦.
入房前,居然發現連桑拿房都有,正!!!
房間呢,簡潔而帶有貴氣,看得出來是設計過的.
今次做的Facial是Magic Hands,有助提升肌膚排毒功能,有美容+保健既效果.
仲會配合埋新推出既Bio-Elita鑽石活膚再生精華,聽個名都無得輸啦XDD
而家即刻試下呢個「Magic Hands鑽石再生活膚護理 」:)
Facial的首要當然係清潔,皮膚要乾淨先吸收得到,唔係塗咩都冇用啦.
所以第一件事就係落妝,當日開會四圍走,個妝真係溶得好嚇人^^"
美容師好細心咁用棉花棒幫我落內眼線,連成日落唔乾淨既下眼線今次都落得乾乾淨淨.
洗面其實好似做緊面部按摩咁,要好好享受.
洗完面既感覺完全唔會乾,睇落都好水潤,素顏就睇得出其實膚色不均都幾嚴重,面頰位有少少缺水泛紅,整體灰暗,但好在都叫平平滑滑,算見得人啦.
表層清潔乾淨就到底層啦,內內外外都要乾淨,精華先可以暢通無阻咁入到皮膚裡面.
要讚一下Steam既過程,角度同溫度都岩岩好,唔會阻礙呼吸,微暖令毛孔緩緩擴張又唔會覺得太燙太熱唔舒服,舒服到想訓.
皮膚望落已經有光澤左唔少,雖然膚色都仲係好不均T^T
清唔走既大粒野就要人手針清,其實我都驚驚地針清架,唔係怕痛,係怕樣衰,成日俾D美容師係又針唔係又針,明明未針都好地地,針完仲樣衰左,點見人.
但INGRID MILLET Pairs既美容師令我好放心,就俾你針下啦.
佢淨係幫我清熟既暗粒仔,未熟既唔會夾硬針出黎,而且又唔係覺得好痛咋喎.
清完仲幫我用高頻率消炎修復返傷口,望落都冇咩野,唔會紅紅腫腫一達達.
之後黎個熱敷,暖暖地好舒服.
先塗上鑽石再生活膚精華,就開始Magic Hands啦>v<
其實都係按摩手法既一種,由面按到落肩頸,有力得黎唔會痛,柔中帶勁就係呢種啦.
次次按頸我都要叫停,但今次只係有少少麻痺感,之後成個人都感覺鬆哂.
Magic Hands完左緊有少少唔捨得,黎個冷噴cold down下,順便收毛孔.
面就更加唔洗講啦,光彩返哂黎,容光煥發咁既樣.
做完最大既感覺係水份滿滿的,光澤感更是沒話說,膚色亦均勻了不少.
而且針清的位置都看不出傷口.
平時邊敢素顏出門嘛,Facial後一定係急急腳走都走唔切.
我當日頂著素顏踏出INGRID MILLET Pairs英格蜜兒,仲同朋友吃完晚飯再施施然回家.
你就知道效果有多令人鼓舞.


text:
哎呀
我冇記性但又鍾意諗舊時
所以一定要記低
本身諗住草齊d相就寫
點知俾ck打亂左我o既計劃
btw
我都係驚死自己唔記得所以都係而家我仲記得就好寫lu
今次旅行係同single5去
上次4個一齊去左台灣,, 就爭kapo一個
今次就終於齊腳
搭零晨機
辛苦卡文ck同埋kapo3個當日仲要返工o既人
去到機場大家喊怒連連
坐係窗口隔離
好開心
因為半夜睇到滿天星星
好近好近
忍唔住叫醒隔離訓著左o既阿娟一齊睇
真係好靚
一去到
第一個目的地竟然係溫泉
浸完真係唔訓就奇
去左汗蒸幕
kapo就講下d心事 =]
仲剝哂衫浸溫泉... 玉帛相見
不過最慘係俾阿豬媽以為係男人
仲叫我去男湯果邊 -____________-
我就係鍾意佢煙煙unun果種口感
之後去左食飯
到處都俾雪圍住
呀!
咁大個女第一次見到雪咋
遠望個雪山好似個搭出泥o既景咁!!!
之後去左bearbear熊館
d bear... 其實都幾核突
個男bear仲矮過我囉
怪獸~ XP
去完bear museum之後我地就去左雪嶽山公園
一大片雪地
明明人地帶我地去睇佛
但我地望左一眼之後就去左雪地到玩
原來掟雪好難
係雪上行都好難
我地不停咁直插入雪
d積雪深到去腳瓜啷
後面雪山個景真係好靚
唔知夏天或者秋天泥又會係咩樣呢???
去左公園出面食個熱朱古力
應該係我呢世女飲過最好味o既熱朱古力
好濃郁!!!
下一站我地去左大浦魚巿場
好多海鷗好得人驚
d八爪魚吊到周圍都係
好似一個乾屍場咁好恐怖
第一晚住resort
阿娟入左房hup一陣
我就o係廳到睇左陣one piece就訓著左
連阿娟嗌我都聽唔到
天氣好乾
明明玩雪玩到濕哂o既毛毛boot
o係我醒返之後就乾透哂
仲等我係到諗點吹返乾佢添
個個都玩咬墨魚
但得我唔敢
我就剩係可以拎住佢泥影相咋
當晚我同娟2個過埋去佢地果邊一齊訓
好暖 =]


text:
梁健怡 Jasmine 23歲 理大時裝及紡織技術 Yr.3
自小係電視迷嘅 Jasmine,睇足大台劇集唔在講,甚至連亞視都撈埋,好似 N年前套《萬家燈火》,佢竟然集集都有追,一個字:佩服!
U花 U草
理大 Yama Girl 煲劇練廣東話
港人愈來愈注重做運動,而且個個副裝備一流,絕對唔打得都睇得.閒時最愛行山,讀緊理大時裝及紡織技術 Yr.3嘅梁健怡(Jasmine)行山都着到靚一靚,約埋三五知己喺郊外影日系靚相最開心,當然仲有唔少靚靚 selfie作品添
大東山,摩星嶺都係 Jasmine常去山頭,咪以為佢齋為貪靚影相行山,就會好似港女咁嫌熱兼有蚊咬,攝影師叫行上行落入草叢,佢都冇埋怨過半句仲超 enjoy!咁享受行山接近大自然,只因 Jasmine 14歲先從內地來港定居讀書,細細個已經喺鄉下(江門)通山走:「我住喺鎮入面,山呀樹呀就多,邊似香港周圍都密麻麻咁多高樓大廈,所以嚟到香港放假就想約埋啲朋友去行山,咁我超愛扮靚,影靚相好正常啫,同埋其實都想感受吓大自然,一舉兩得 fit晒!」
除咗環境, Jasmine覺得讀書係中港兩地最唔同嘅地方,初初都有面對一般內地學生來港的問題:「明明我喺內地讀書成績考頭幾名,最慘落到嚟編咗我去 Band 3學校讀中二,只係英文方面追得有啲辛苦,可能自己英文得小學程度,其他科就完全冇難度,因為內地讀書辛苦好多,一日由朝早 8點到夜晚 9點,上成 10幾堂,喺香港 3點幾 4點已經放學,輕鬆得多.」來港 9年,佢都話𠵱家自己嘅英文水平都淨係夠應付功課同 presentation.
不過廣東話對 Jasmine卻一啲難度都冇,除咗係因為江門人都會講吓帶有鄉音嘅廣東話外,原來佢細個已經係超級電視迷:「細個已經睇大台劇集,就算𠵱家由《愛.回家》直落《大時代》,我都會睇晒!就係因為我狂煲大台,我啲廣東話先咁好咋!」
Jasmine喺大陸小學三年級先學 26個英文字母,但喺香港讀幼稚園已經開始學好多 vocab(詞彙),難怪來港要苦學英文.


text:
昨晚約咗pri, Mabel同Eunice係呢度食飯.因為佢地早咗,所以未夠六點半我地就已經坐定定啦!成個場得我地一檯客咋.
我地叫咗四分餐,平均唔駛一舊水一位.最先上場既係新鮮熱辣兼軟熟既蒜蓉包,一人有兩件架,但我地只殺咗一件,留肚麻.
跟住係羅宋湯同忌廉蘑菰湯,有得揀,我多數都揀忌廉湯,我係唔會隨便點紅湯既,驚有牛肉成份麻.
我要咗吉列豬扒日式湯烏冬($68),睇下,見唔見到碗烏冬升起既煙呀?塊豬扒炸到好似冇油咁架,又鬆軟,外皮又唔厚,仲脆卜卜添!佢地仲好細心咁切成一長條咁,好方便點醬同咬,伴碟既生菜你地都睇到啦,係正菜黎.
Mabel同Eunice都叫咗右面呢款南瓜意大利飯.我對意大利飯冇乜興趣,所以唔會點.我未到之前,佢地係度估我會點咩食,居然冇人估中喎.
pri比較喜歡食扒,所以佢食西冷,跟意粉,據佢既食評話,d意粉係彈牙既,師奶都話過,呢度既意粉係有炒過先俾你食既,牛扒亦唔鞋.
晚餐係包甜品架,士多啤梨慕司蛋糕,仲係碟底畫上士多啤梨漿,誠意可嘉!pri話配咖啡就一流啦.
最衰侍應叔叔多嘴啦:食咗呢件,一陣個餅仲食唔食呀?踢爆晒我地既部署.
但我地四個大食姑婆一於砌埋佢!咩呀?食完至算啦.
八點幾,開始都見有幾檯客,原來都有人一個人黎食晚餐架.


text:
想分享一下Miele Steamer 既清洗方法
因為上網Search Miele 既用家分享唔多, 所以我都希望藉著自己係用家既身份, 係到分享多啲關於呢個產品(因為我地覺得真係好好用), 希望幫到其也用家或考慮緊既買家
自從有左Miele 蒸爐, 我日日都用佢黎煮粥俾妹妹食, 真係好方便~
但上星期某一日個蒸爐突然企左係到唔郁, 無反應, 只係show 個時間同一啲符號出黎 (以下圖片)
初初心諗, 唔係掛, 咁快有問題(最怕俾工人用壞)? 但後來睇返說明書先知原來呢個符號係一個溫馨提示
平時蒸完野無乜特別需要清理, 只係抹下入面啲蒸氣水就可以
不過一個蒸爐始終都係整食物, 又點會無污垢?
所以Miele既蒸爐好細心, 當你個蒸爐用夠一定次數 (好視乎用得密唔密), 佢就會有以上圖片既提示, 表示係時候同部機做清潔啦!
我自己好鐘意呢個功能, 因為大家都知熱水壺或烚奶樽器都係需要定時用檸檬酸或其他清潔劑清潔, 否則都會有污垢或起漬
但有時候真係大頭蝦左唔記得定時清理, 到發現時先記得原來都隔左好耐了!!!
Miele既用品要用返佢地專用既清潔劑, 一盒二百幾蚊有六粒, 係Sogo有售或打去Miele銷售部訂兩盒有得免費送貨~
其實都係檸檬酸個類清潔劑, 不過大粒好多! 每次用一粒便可
只要將儲水器裝滿水後, 放一粒落去, 再按開始. 22分鐘後就清洗完成, 最後將儲水器沖洗兩至三次即可, 十分方便!
溫馨提示:
其實如果當你見到清潔提示出現, 但屋企咁啱又未有清潔劑, 你都可以照按開始, 由得佢蒸22分鐘後, 蒸爐會以為已經清潔完畢, 咁就可以正常運作返.
當日我就係遇到咁既情況, 日日慣左用蒸爐一次過蒸粥, 菜同肉俾妹妹食, 突然間個蒸爐企左係到用唔到真係幾麻煩, 好彩打去服務熱線問個明白就知道有呢個小秘技, 哈! 當然, 確保蒸爐壽命可以更長久, 食得更安心, 我都會建議大家按時替蒸爐做做清潔呀!


text:
除夕,約咗小網友豬瑩係Cafe de Savoy食午餐,佢當然有食物自備啦!我同佢媽咪呢,就叫咗豬扒,豬瑩媽就配紅湯同金粟菜飯.
我呢,就配南瓜湯同薯角沙律菜.六十幾蚊個餐,俾d咁既貴價鬼佬生菜你,真係算係咁啦.豬扒軟滑,薯角熱辣,沙律菜又新鮮,非常好.
侍應姐姐早早俾多只碗,豬瑩亦好合作,食晒自己d私伙飯,就進攻餐湯同蒜蓉包,仲食完一件又一件添.
今次我終於都試咗佢地既咖啡啦,都唔錯喎.食完飯,佢地就打道回府,我就返公司開工咯.再見啦,出年再同你食飯啦.
四點九十分放工,坐村巴出碼頭,去呢度食飯.
爸爸要開工,我同Bibi就可以作反啦.今次去咗沖繩料理.Bibi要咗鰻魚飯,湯烏冬,魚生,泡菜同麵豉湯.
我要咗沖繩便當套餐,睇下幾多野食!
八角炆豬肋條,豬手同豬腩肉,全部都好腍既.
苦瓜係沖繩名物,當然就變成有本地(H.K.)特色既苦瓜炒蛋啦!裏面都有粒粒好腍既豬腩肉架.都幾大兜,好彩有人幫口食.
三式魚生,我要求唔要生甜蝦,佢俾咗北寄貝我.
估唔到兜黃芥末都幾攻鼻,勁過washabi呀.
爸爸打黎,話一早煲咗湯,要我地反屋企記住飲.噢!飲咗麵豉湯,加埋呢杯餐茶,返去仲要飲湯,好彩今晚仲要倒數唧,冇咁早訓.
熱檸水意想不到地順喉,檸檬一d都唔澀.
埋單一百八十幾,平日係全日都唔加一既,但今日係特別日子,我食緊果陣都聽到侍應收錢時話要計加一,仲要係講咗收幾多,到找錢先話要收埋加一,找少d$俾人客喎!咁做就真係有d唔啱啦,佢門口仲有超大張指示寫住全日不收加一架.佢要人地埋單先講話今日要加一就唔係幾啱啦,就算要收都應該在入座前知會一聲吖.佢都冇講我知架,但我早就聽到,所以有心理準備.
食飽飽,行一陣,見到呢間新開既精品店,有超多鬆弛熊賣.
亦有好多Precious Moment既禮品添,真係結婚,生仔,畢業,生日,樣樣齊呀!
入店內打個白鴿轉,一般文具,價錢非常合理,爭d忍唔到手買套blow up膠水玩具添.最後只係買咗一張貼紙同兩張磁石貼,仲平過我屋企樓下間文具店呀.


text:
Wanganui à Paraparaumu à Porirua à Wellington à Porirua à Wellington
住宿 : Halswell Lodge
今日比前兩日早咗一個鐘起身出發,因為要驅車前往Wellington,但係尋晚好似打風咁,非常之噪 ! 我哋大約8點鐘到攪掂晒所有行裝就去食間 Motel 準備嘅早餐,呢個早餐係紐西蘭傳統嘅早餐,即係麥皮加奶囉 !
Motel 嘅傳統早餐
食嘢期間見到一團人係到食嘢,不過係外國旅行團.食完早餐大約9點鐘到就出發去 Wellington,車程就係大約2小時45分到 ! 係途中入過下油咁,今日天氣非常之睛朗,所以晒到雙手到幾熱下,行行下有個 Shopping Mall,於是就停車入去睇下
呢個Shopping Mall 都叫做幾大下
食咗幾件壽司
呢個地區係叫 Paraparaumu ,呢個Shopping Mall 其實都幾大下,又行下D Supermarket ,我哋重係入面食咗幾件壽司,味道都係咁上下….都係香港D好味D ! 之後重係入面買咗條牛仔褲添呀~~~睇完呢個 Shopping Mall 就繼續向 Wellington 出發,途經一個城市叫 Porirua ,入面又有一個Shopping Mall (咩咁多 Shopping Mall架 ?!) 其實時間都唔早,所以順便係入面搵個地方食個 Lunch ,呢個 Shopping Mall 其實都無咩嘢睇,因為係紐西蘭好多嘢都係差不多一樣,唔會話有D咩地方有嘅嘢其他地方係無嘅 ! 雖然係咁,但係我哋重係入面買咗D嘢添呀 ! 而個Lunch 我哋就係入面個 Food Court 到攪掂,係紐西蘭嘅 Shopping Mall 入面嘅 Food Court 又係一模一樣,又係有D中國式食品(佢哋叫 Hong Kong Fastfood),印度嘢,日本同埋一,兩間買包嘅…
豐富嘅午餐
食完個Lunch就繼續去 Wellington ,我哋大約2點幾到達Wellington,就去搵下今晚住宿嘅地方喇 ! 好在都幾容易搵到,但係都要兜一陣先搵到…之後就順便 Check in 埋喇 ! 呢間 Lodge 嘅房比較舊同埋係細間D,設備比起早兩嘅住宿無咁正,可能Wellington係叫做城市呱 !
Lodge
放好晒所有嘢之後就去兜下呢個 Wellington 嘅市中心,唔見有咩大名牌同埋大型商場.然後我哋就去咗 TePapa Museum 到參觀
TePapa Museum外觀
如果要泊係入面個停車場就俾錢,所以我哋將架車泊咗係附近一個New World超市嘅停車場,但係其實個車場有晒D警告,除咗係幫襯佢哋嘅顧客,其他一律不准停車係到,唔係就會拖你架車…不過我哋就唔理咁多啦 ! 然後就行去睇呢個 Museum 喇,呢個 Museum 係唔洗俾入場費架啱晒我哋喇 ! 入面主要都係介紹下紐西蘭嘅歷史同埋一D關於毛利族人嘅資料,又講下D海洋動物嘅嘢…之後我哋就兜咗去一個叫 Town Belt 嘅地方,呢個位置可以睇到成個 Wellington 市,但係上去嘅路就真係非常之斜囉.
係TownBelt望落去嘅 Wellington市
跟住就係要搵下今晚要食嘅嘢喇…睇來係 Wellington 市中心都係無咩好食,於是又係要自己整嘢食啦~~~因為係 Wellington 淨係見到得一間超市,所以就決定驅車去先前去過 Porirua 個三間超市到買嘢,覺得會多D嘢買,點知原來係無咩嘢買嘅,等我哋重專登揸車去買嘢添 ! 最後我哋到係去返 Wellington 個間New World 超市到買嘢,今晚嘅晚餐係西冷扒加帶子同埋雞串蝦串黃蕉,但係唔知係唔係間 Lodge 個廚房嘅抽氣唔得,攪到成身都係油煙味~~~要洗衫呢 !
是日晚餐


text:
惠東平海二天遊@DAY 2
第二日起身就包埋個海鮮粥做早餐,個粥又係好好味,食到唔停得口....食完個粥之後,就包咗我地去附近嘅景點到睇睇,個司機車咗我地去睇有鹽田,海龜生蛋嘅地方同埋一個海龜館(要俾入場費),重有個雙月灣(又係要俾錢,不過呢個好似係俾D人封住個入口來收錢),因為同個司機好傾,睇完晒D指定景點後,個司機就車我地去一個叫做巽寮灣,據個司機講呢一個係一個內地夏天消暑嘅地方,所以夏天嘅時候會好多人來呢度遊水玩樂 ! D酒店嘅價錢都幾貴下,標價要成千幾蚊人民幣一晚,最後打折幾錢就唔知.不過D房有部份係向住個海,個 View 都幾正下 ! 睇完呢個地方就叫司機車我地去食 Lunch ,個 Lunch 就係間客家酒樓到食,因為比較遲,所以好多野都買晒 ! 食完個 Lunch 就返去間民宿到,係去呢個巽寮灣之前曾經經過一個地方種咗好多士多啤梨,所以就叫個司機車我地去呢到睇睇 ! 開頭都諗住大陸D士多啤梨應該唔係好得,但係睇落有幾大粒同埋幾有士多啤梨味,於是乎我地就係咁扎D士多啤梨.....扎下扎下多扎咗幾多下(不過都係唔洗100人仔就有兩大盒,之後我個朋友話佢地第二日去個一個重平D添呀).因為我地係二日一夜(如果唔係就可以車埋我地返深圳),所以就差不多要返去搭車.返到民宿就洗咗D士多啤梨來食...嘩....都幾好味喎 ! 然後個司機就車咗我地去車站到搭車返深圳啦...返到深圳都差不多成六點幾.......呢個平海之旅都幾好玩 ! 不過就最主要係食,景點好快就睇晒 ! 不過我個朋友話佢地第三日個時,個民宿老闆帶咗佢地去農場到玩"乞兒雞",將隻雞搵尼包住然後就用熱力將雞整熟來食......海鮮粥做早餐,個粥又係好好味,食到唔停得口鹽田海龜自然保護區....呢個海灣係七至十月會有海龜來生蛋
海龜館
雙月灣(有D似日本函館個個灣)
東蓮禪寺巽寮灣海濱溫泉渡假村
午餐自己擇士多啤梨來食...嘩....都幾好味喎 !


text:
被喻為日本史上最靚主播嘅牧野結美,原本負責做早晨節目,被網友捧為晨早女神,雖然上年佢捲入淫照風波,被八卦雜誌《FRIDAY》刊出疑似同佢有關嘅不倫性愛淫照,但佢被踢出節目組後,反而喺深夜節目更加受關注,東瀛巴打仲激讚佢,轉型成功適合新路線添!
牧野結美做早晨節目啲時候,都有報道體育新聞,仲不時著日本國家隊波衫出鏡,形象原本超健康,點知上年《FRIDAY》爆出有女主播搭上菓子店有婦之夫老細,仲刊出雙方口交同做愛嘅大尺度相片.當時結美否認過係女主角,但網民發現,佢嘅臉型同特徵超似相中人,甚至有女主角同款同色冷衫,搞到佢水洗都唔清.
之後網友發揮柯南精神,搵番結美採訪過菓子店老闆嘅片段出嚟,但即使係咁,佢因為人靚樣甜,人氣不降反升,唔止上漫畫雜誌封面,仲推出個人年暦,電視台都唔捨得炒佢,只不過將佢調離早晨節目,安排佢喺今個月開始,負責做深夜爆料清談節目,佢被雪藏3個月後,遇到嘅嘉賓更加係已退役日本相撲明星「橫鋼」曙太郎.
今次電視台留用結美,似乎賭贏咗,皆因佢有大批男性擁躉,即使佢喺節目中發言機會唔多,甚至有網友話佢坐喺大班男人入面似陪酒小姐,但網上依然有好多讚佢「好靚女」同「卡哇依」嘅留言,同時高層覺得,佢可以起到視覺上清涼劑嘅作用,吸納八卦觀眾以外嘅支持者,由早晨轉到深夜開工嘅實驗,初步已經成功.
結美捲入淫照風波都冇事,主要係因為多網友撐,佢曾經喺2010年當選京都嘅同志社大學校花選舉冠軍,冇錯佢2012年加入電視台後,起初表現得勁唔專業,成日要低頭睇貓紙讀稿,但巴打反而覺得佢慌失失個樣超萌,加上佢做主播前做過模特,恃靚得到網友狂推,仲被喻為日本史上最靚主播,轉做深夜節目可能更加紅.
2016年7月12日 星期二
女神男神:日本史上最靚主播 爆淫照深夜仲出位 __,女神,
被喻為日本史上最靚主播嘅牧野結美,原本負責做早晨節目,被網友捧為晨早女神,雖然上年佢捲入淫照風波,被八卦雜誌《FRIDAY》刊出疑似同佢有關嘅不倫性愛淫照,但佢被踢出節目組後,反而喺深夜節目更加受關注,東瀛巴打仲激讚佢,轉型成功適合新路線添!


text:
08/07/2008(星期二) 天晴 勞特布魯尼(Lauterbrunnen) → 琉森(Luzern)
今朝我哋坐七點半班車離哩到去琉森啦!
平時由Interlaken去琉森大部份都係經伯恩(Bern)嗰邊去,但我哋今次係另外一邊方向去,哩邊沿途風景都好鬼靚啊!
布里恩茲湖(Brienzer See)
Lungernsee
\
Giswil
Sarnen
我好耐之前跟旅遊團歐遊,接觸到瑞士嘅地方就係琉森嘞!我當時對琉森留下極深刻嘅印象,我當時同自己講哩到真係好靚,我以後一定要自己再嚟!哩個亦係B女個心願.估唔到多年後嘅今日我終於嚟到啦!B女話多年前佢帶我嚟今日我可以同佢嚟返哩到好開心啊!
一出車站又係搵Hostel(Luzern Backpacker)嘞!資料顯示我哋由火車站行15分鐘就會到,Information Center都話係嫁!但最後我哋行咗大半個鐘先去到.當然我哋又係行咗好多冤枉路啦!之前都有人話好易行錯咗!所以一定要靠湖邊行,我已經跟足,但冇人提及要上天橋,就令我哋同大家一樣要行多好多冤枉路嘞!
http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2921
我哋去到都未夠check in時間,但因為早所以重有啲hostel嘅staff喺到,報到咗後就幫我哋收埋啲行李,不過哩間hostel都幾麻煩,佢要求keep起我本passport,之前嗰啲都唔會. 之後我哋沿住頭先條路返出去,hostel出面有個好大嘅公園對住琉森湖,嗰到有好多鴨仔同天鵝,佢哋好醒嫁!一見有人就會游埋岸邊攞嘢食嫁!我就好鬼驚呀!但B女同LH就玩得開心呀!尤其B女佢都唔驚比天鵝咬!喂完一隻又一隻,又話哩隻乖又話嗰隻食完又搶食,一陣大叫no…no… no…,一陣又大嗌go…go…go,真係冇佢咁好氣! 玩咗一大輪大家都覺得有啲肚餓,於是就過咗去等面街有間Pizza店叫咗個Pizza,間舖啱啱開市,個職員唔識英文嫁,我哋大家都係指手畫腳咁落單,佢驚搞錯重喺雪櫃攞啲材料出嚟解釋我哋知個pizza嘅餡料,佢好鬼nice嫁! 好好味呀! 食飽就出去碼頭睇吓坐遊覽船啲資料,嘩!哩到有好多選擇嫁!一毎鐘,三個鐘,六個鐘都有,我哋坐一個鐘就夠啦!咁就由一點開始每個鐘一班到四點鐘.位置喺4號碼頭,即係喺Luzern Museum對面. 咁見未夠鐘就過去卡貝爾橋行吓!哩到之前跟團都冇嚟過嫁! 卡貝爾橋建於1333年,本來係為咗琉森的防禦需要而建.橋身係棕色,而橋頂髹上紅色.喺廊橋裡面有約一百二十幅於十七世紀時所繪關於琉森歷史嘅畫.不幸地,卡貝爾橋嘅大部份於1993年因撞船意外發生嘅火災中燒毀,事後很快得以重建,回復原來的樣貌. 綠色嘅劍欗未見過呀! 差唔多就返碼頭指下個鼻就上船嘞!今次坐咗咁多次遊覽船,我覺得琉森湖哩程係最靚嫁!
之後我哋沿住頭先條路返出去,hostel出面有個好大嘅公園對住琉森湖,嗰到有好多鴨仔同天鵝,佢哋好醒嫁!一見有人就會游埋岸邊攞嘢食嫁!我就好鬼驚呀!但B女同LH就玩得開心呀!尤其B女佢都唔驚比天鵝咬!喂完一隻又一隻,又話哩隻乖又話嗰隻食完又搶食,一陣大叫no…no… no…,一陣又大嗌go…go…go,真係冇佢咁好氣!
玩咗一大輪大家都覺得有啲肚餓,於是就過咗去等面街有間Pizza店叫咗個Pizza,間舖啱啱開市,個職員唔識英文嫁,我哋大家都係指手畫腳咁落單,佢驚搞錯重喺雪櫃攞啲材料出嚟解釋我哋知個pizza嘅餡料,佢好鬼nice嫁!
好好味呀!
食飽就出去碼頭睇吓坐遊覽船啲資料,嘩!哩到有好多選擇嫁!一毎鐘,三個鐘,六個鐘都有,我哋坐一個鐘就夠啦!咁就由一點開始每個鐘一班到四點鐘.位置喺4號碼頭,即係喺Luzern Museum對面.
咁見未夠鐘就過去卡貝爾橋行吓!哩到之前跟團都冇嚟過嫁!
卡貝爾橋建於1333年,本來係為咗琉森的防禦需要而建.橋身係棕色,而橋頂髹上紅色.喺廊橋裡面有約一百二十幅於十七世紀時所繪關於琉森歷史嘅畫.不幸地,卡貝爾橋嘅大部份於1993年因撞船意外發生嘅火災中燒毀,事後很快得以重建,回復原來的樣貌.
綠色嘅劍欗未見過呀!
差唔多就返碼頭指下個鼻就上船嘞!今次坐咗咁多次遊覽船,我覺得琉森湖哩程係最靚嫁!
兩點鐘上返岸,就開始喺舊城區四圍遊嘞!
哩間係好歷史悠久嘅餐廳
垂死獅子
獅頭壓住的法國皇家徽號fleur-de-lis盾牌和斷矛頭之外,獅頭前面還有一個豎起的盾牌,上面有瑞士國徽的十字.兩面盾牌合起來,就說出了Swiss Guards瑞士衛隊為保衛法國王室而戰死的故事.獅子的身上,在獅鬚鬃毛(mane)之後的背部,還插著另一截斷了的長矛,成為致命傷(mortal wound),因此垂死了!
冰河公園係喺垂死獅子隔離,哩個公園裡面嘅嘢真係唔係好識欣賞,只不過有Swiss pass唔使比錢入嚟睇吓!但係睇到一啲以前同而家冰河對比嘅相就真係好感慨人類嘅破壞力真係好犀利呀!
1911年時Morteratschgletscher嘅冰河 2001年時Morteratschgletscher嘅冰河
1900年時Grindelward嘅冰河 2001年時Grindelward嘅冰河
1900年時Aletschgletscher嘅冰河 2001年時Aletschgletscher嘅冰河
行完冰河公園就無意中行入一間記念品店,估唔到個老闆同老闆娘識講廣東話嫁!重好鬼好人添!原來佢哋係越南華僑,係瑞士三十幾年啦!
如果喺哩到買刀仔有 10% discount,如果要刻名就 7% discount,佢哋唔係枱高個價再減返,而真係出面個公價而discount嫁!而且佢哋係用部電腦刻名嫁!所以可以選字形同大細,因我之前見其他都係就咁人手刻!佢哋除咗刀仔連swiss card都刻到嫁!唉!我不斷話最衰已經買咗啦!真激氣!點知老闆娘話唔緊要你攞嚟我唔收錢同你刻啦!嘩!好感動呀!但係hostel距離哩到咁遠一來一回都姍舖啦!算啦!
但佢哋真係好好又細心,所以我哋都喺到買咗好多嘢呀!
買完嘢行咗去慕西格城牆,但係大家都倦啦!所以都冇行去,只係影吓相就走啦!
舊城區街道
差唔多六點好多人都沿住岸邊嘅Bar喺到Happy Hour,如果係香港而家哩個時間重博殺緊呀!
嚟到哩到等我哋都Happy hour吓先!
為食B女嘈完食雪糕又話要買杏仁條試吓喎!
又行吓超市啦! 好大條三角朱古力呀!
七點啦!係時候返去啦!途經火車站
返到去check in時,我問佢攞返個passport,原來哩到係要keep passport或都CHF50.00來做鎖匙嘅deposit,要到明朝7:30後check out先攞得返,咁我緊係比CHF50.00啦!今日比佢keep咗本passport 成大半日搞到個心囉囉嘍!咁我問佢如果明朝早過7:30check out咁點攞返錢,點知佢話係7:30 reception先開,重話 : It's holiday, relax please!唉...冇嘢講.
今晚我住係雙人房加床,但入到房係雙人房加床肉,吓!咁都得.
之後就落去廚房煮麵食,去到已經有兩個parties用緊啦!我哋諗住煲水煮麵都好快姐!但最後都搞咗成七,八個字先有得食,佢哩都個電爐好慢熱呀!個廚房就大啦但啲煮食工具又唔夠,
今晚哩餐好似失色啲啊!
食: Pizza: CHF15.50
麵包3個:CHF16.10 (CHF6.10 x 2 + CHF3.90)
杏仁條:CHF4.90
雪糕: (1球) CHF3.20 x 3
Supermarket: CHF12.05
(果汁3枝: CHF16.60 x 3
乳酪2杯: CHF0.65 + CHF1.05
可樂糖1包:CHF2.00
蘋果3個:CHF1.95
桃2個:CHF1.60)
公仔麵2個:CHF2.20 (CHF1.10 x 1)
手信: CHF402.70
Postcard: CHF1.00
Stamp1個:CHF1.80
住: CHF93 (CHF31.00 x 3)


text:
我屬於極討厭小朋友一族.
唔好同我講「下但你以前都係細路啦」,如果有人同你講佢好唔鍾意返學,你會唔會同佢講「下但係你以前都係學生啦」?無因果關係㗎大佬.
討厭小朋友嘅原因主要有:
嘈
污糟
多手
扮可愛
無禮貌
於是每次一解釋,就會有人講例外,好煩好煩.
「下但係我見過有啲好乖㗎喎⋯」
「好似我侄仔咁啦,好乖好可愛好鍾意乾淨㗎⋯」
完啦好嗎?
如果有人同你講佢唔鍾意嗰樣嘢,其實唔止嗰堆原因㗎,即使有例外,都只會覺得「無咁討厭」,而唔會突然鍾意㗎.
偏偏好多人就展示咗呢種控制慾,人地鍾意嘅嘢同佢唔同,就要嘗試說服人相信佢嗰套.
太多呢啲人,所以社會無形中訂立某啲「強制設定」,就好似嗰堆好鍾意小朋友嘅人,設定其他人類都一定鍾意小朋友.
情況亦同建制派設定咗啲票係預先計好嘅(好似係),所以咪話人地鎅票囉;或者平時自己物資有金主(唔知啦下),咪話人地物資多到得人驚囉.
最恐怖,係嗰啲覺得自己仔女好可愛,覺得到上唒腦嘅家長.
大佬呀,你唔好咁癡線啦.
望住你個仔,唔係因為佢得意,係因為佢呻吟咗幾個站,嘈撚到我隔住耳機都聽到呀.
睥住你個女,唔係同你有仇,係你個女鞋底已經第五次揩到我喇,你同佢玩少陣係咪會生痔瘡呀?
如果係,對唔住囉.
先生太太,你地玩手機都唔該睇L住你嗰三件愛情結晶好嘛?佢地圍住碌柱camp fire咗差唔多成條觀塘線呀.我知香港人口老化,但唔識教就支持環保啦,唔好生咁多個.
而最令我無名火起嘅係上述呢類家長,十個有九十個見到你睥住佢嘅後代,都會將你咒怨輪迴level嘅眼神轉化成一種對佢地仔女嘅appreciation,又或者對佢地天輪之樂嘅羨慕演繹.
於是,佢地會叫啲仔仔女女同你講「hello姐姐」.
唔知係咪我變態嘅關係,呢句一聽真係硬唒⋯⋯個拳頭.
我唔想Hello呀.
我唔係覺得佢得意呀.
我淨係想你快啲帶佢走咋.
果然係有咁唔識做嘅仔女就有同樣唔識做嘅父母,我塊面黑過黑鮑,你仲夠敢同我「Hello姐姐」,有前途啦.
無錯,可能我係好偏激.
但咁係因為,我真係好討厭小朋友,係好討厭.
講咁多廢話除咗想啲有小朋友嘅家長管教好佢地之外,更重要嘅係請記得「呢個世界無奉旨」,你係咁唔代表個個都係咁;人地唔出聲唔代表同你一樣覺得件事ok;沉默的大多數唔一定撐港共政權㗎你老味.
做人唔好ff咁多啦,傷身呀親.
記住「己所不欲,勿施於人」.
雖然我鍾意動物,但我知道唔係人人都鍾意.
只係,你絕對有權唔鍾意,但你永遠無權傷害佢地,剝削佢地生存權.
係呀建制派,你有權喺議會廢up我亦吹你唔撚漲,但你無權將香港人196億倒落海㗎,屌你.


text:
Day 9 - 5月19日 星期日 晴
定山溪 - 千歲 (68km) - 東京 - 香港
今朝早餐是自助式, 款式也算多
食完就立即去行定山溪散策路, 但估唔到酒店沒有定山溪散策路地圖, 一開始就行錯方向, 白白浪費咗啲時間, 酒店外觀
其實一出酒店向左行就係かっぱ家族の願かけ手湯
沿斜路往定山源泉公園方向行落去, 已經見到四處掛了鯉魚旗
呢度環境幾似鬼怒川溫泉
湯の竜
定山源泉公園
足湯
橋上的牌有介紹河童頭號碼的景點位置
附近都有幾棵櫻花樹
二見公園
公園內也有棵小櫻花樹
河童大王
二見吊橋
橋上兩邊景色
再行去河邊影一下全橋景
長壽と健康の足つぼの湯
見時間差不多就離開
由定山溪去機場附近還車要行68公里, 本來預計一小時內就可到達, 不過揸咗個幾鐘, 行咗三十幾公里先去到IC入口, 之前個個燈位都要停, 一上IC馬上開Turbo, 最後都要成二粒鐘先去到還車, 仲要附近無油站, 未入滿油就還車, 好在Nippon在還車處有自己的油站, 可以即時入油, 而油價又同外面差不多, 好快就搞好還車手續, 再等shuttle bus送我們返機場
最終成十二點先去到機場, 但就坐一點幾架機, check in又鬼咁多人, 搞到好趕, 得好少時間行機場買手信, 去到成田機場, 等轉機時食咗個拉麵
不過今次係成田過海關時, 就有啲阻滯, 就是我們兩盒雪糕過X-Ray時被攔截, 問我們係乜來, 要拆開出來驗(surprise), 當拆出來看, 佢地話有乾冰要寄倉, 吓! 我地以前無論直航或轉機都無問題, 唉!又要出返去寄倉, 但個空姐又唔識做, 本來有個空姐幫緊佢又走咗, 佢又再望下望下, 竟然可以呆咗係到, 又唔求救, 唔知想點, 最終再搵到另一個空姐幫手搞定, 搞到鬼咁急趕返去登機, 又怕兩盒雪糕唔知返唔返到香港
飛機餐
最後人,行李及雪糕都安全降落, 順順利利返到屋企 !


text:
韭菜 - 其實我同里奧大人講話要韭菜花 不過佢話無韭菜 得韭菜 咁我都鍾意食韭菜嘅 不過唔鍾意咁樣一兜滿滿咁囉 反而擺喺碟又無問題喎
( 1-oct-2012 mon )
今朝 10 點就自然醒喇 食完早餐就番屋企沖涼 之後就出發去長洲喇 ~
搭 619 再轉 603 去到碼頭見到去南丫島 d 人打哂蛇餅 直頭唔見龍尾 超級勁多人 咁都預咗長洲都係咁 如我所料 又係打蛇餅 得愉景灣無人排 不過我又唔想去 咁啱比我望到 15 號巴士去山頂 所以就轉去山頂喇 ~
今次第一次搭巴士上山頂 我覺得好快到喎 因為次次等 Cable Car 都好耐 雖則快就快 但架巴士嘈到呢 可能外遊感覺興奮啦 唉 好似酒樓咁嘈 頭都痛 ~
其實去山頂無咩嘢做架 周圍行下咁 食埋 Burger King 就去山頂廣場行一個圈 去埋雙妹嘜買雪花膏就走喇 ~
華堡餐 - 如果小華堡餐就 $43 華堡餐就 $49 記得上次食小華堡唔夠飽 所以今次叫華堡 一見個包已經好後悔 因為個包 size 同我塊臉一樣咁大 @@ 食完飽到上腦 下次一定唔食呀 驚驚
天椒煙肉芝士華堡餐 - 里奧大人話麻麻地 到依家佢都係好懷念喺馬來西亞食嘅 Ramly Burger
粗切薯條
搭 15B 去銅鑼灣 又係好快到 好似轉幾個灣就到咁 下次真係要搭巴士呢 ~
銅鑼灣封哂路 我仲以為係因為夜晚放煙花封路 原來唔係 係 "法輪大法" 遊行 第一次見咋 個個停低睇 ~
警察指揮交通
經過 Hysan Place 見到 GAP 大大個牌寫住 $199 我覺得抵 所以叫里奧大人入去睇下 原來每人入去都有得抽獎 我好好彩呀 抽到全單 40% off 里奧大人就 30 % off 嘩 差唔多半價 好感恩呀 ~
里奧大人度裇衫嘅時候 有位 ABC Sales 黎幫手 估唔到講英文 都幾搞笑 因為依家好多反而會講國語嘛 唉 咁里奧大人拎住 Backpack 度衫 咁點度丫 咁我當然幫佢拎啦 點知我一拎就聽到打爛嘢嘅聲 原來係里奧大人部相機跌咗落地 鏡頭直插落地呀 唔駛睇都知濾鏡爆咗 嚇到個 Sales 目定口呆 我覺得佢個樣好好笑 丫 其實我真係唔知里奧大人比埋相機我架 我以為得 Backpack 咋 5 個月內跌爆 2 次濾鏡 係咪咁好彩呀 ~
我無咩嘢想買 里奧大人就樣樣都啱 佢每次拎 5-6 條去試 之後又行下睇下 我見到啱佢又叫佢試埋 40% off 真係好抵 試咗 5 轉 滿載而歸啦佢 買咗 3 條衭 + 2 件線衫 + 3 件裇衫 + 1 件抓毛衫 + 1 件單西 + 1 件乾濕褸 Total 差唔多 $5400 不過折咗只係 $3200 有 d 仲係折上折 最感恩樣樣都係佢想買嘅 一次過買哂就唔駛煩喇 ~
之後再去誠品 不過拎住兩大袋真係比較呢 hea 同埋最大問題係太嘈啦 我真係想買書睇書架 但咁嘅環境真係唔願多留一秒 所以即閃 ~
原來都幾多人去 GAP 買衫 有對情侶拎住個 GAP 紙袋 個女人見到我地兩大袋 裝下我地個袋買咗 d 咩 之後同個男人講好似唔駛錢咁 好搞笑 講真 質地好加上又有折 同埋真係啱用先買啫 ~
去到銅鑼灣 里奧大人實去南記 不過我真係好飽 所以就咁食碟菜就夠架喇 依家南記超多印印 起碼 1/3 係囉 以前無咁多架 ~
好感恩 619 又有孖位坐 番到屋企抖一個鐘又一齊做體操 沖埋涼 睇下電視又已經 12 點 假期時間真係過得超級快 ~


text:
惹味焗薯角
法蘭克福蜜糖腸
莓子雜薈
( 25-jan-2012 wed 年初三 )
今朝 9 點幾醒咗又瞓唔番 所以自己起身蒸糕食 之後再熨衫 抹嘢 執嘢 整完再抹埋廁所再沖涼 woo 舒服哂 ~
之後就上網等里奧大人起身 佢差唔多 12 點先起身 所以我又再煎糕沖咖啡佢嘆喇 ~
woo 放最後一日新年假喇 所以都係出去行下 里奧大人本來想去荃灣 但我話驚舖頭未開 到時唔知行咩好 之後佢話入大埔 我話都好喎 順便探阿婆 ~
嘩 今日係 16 年黎最凍嘅年初三 我都覺得超凍呀 入到車廂都凍呀 一出車就仲更加唔駛講啦 又餓喎 諗住食冬蔭功河 點知餐廳又無開 不過搬咗出黎一年幾 大埔好多地方都唔同哂 我同里奧大人就覺得好有去旅行嘅感覺呀 ~
去咖哩至尊食 tea 之後再去買生果探阿婆 估唔到看更仲記得我地 仲出黎開門 如果我依家住緊果度 d 看更係咁就好喇 ~
去到見到阿婆健健康康真係好開心 佢仲話我知 我地之前個單位嘅阿婆 係度住越黎越精神 我聽到真係好開心 因為之前賣樓嘅時候 佢地 d 仔女話阿婆唔想住老人院 話想喺生日之前離開老人院 仍因為咁 我地又要好急咁搵樓 唔想令人地失望 不過好感恩係我又搵到自己鍾意嘅屋 阿婆又搵到自己鍾意嘅屋 所以真係好開心呢 ~
同阿婆傾開計 佢又想拎馬蹄糕比我番屋企 真係好感動呀 佢仲記得我鍾意食佢嘅馬蹄糕 不過唔拎啦 一陣仲要去街嘛 ~
話咁快又傾咗個幾鐘 差唔多 5 點半就走喇 同里奧大人行下附近商場 估唔到有 Log-On 但就超焗 行完我即刻要出商場吸新鮮空氣 雖然超凍 不過我唔想焗死 之後再行埋一田就走喇 不過無嘢行嘅 ~
同里奧大人搭番車出去都差唔多 7 點半 不過我真係唔太餓 但又唔想太夜食 所以同里奧大人去 Riso Café share 一個餐就啱啱好喇 ~


text:
魚腐小鍋米線 ( 中辣 )
( 7-jun-2012 thu )
尋晚成 12 點先瞓 好在今朝又唔係話好眼瞓咋 ~
早餐想食濕嘢 但又唔想太飽 所以就要小通粉喇 份量啱啱好 ~
會計部 d 人成日做唔長 所以依家好多都係 part time 有個番全日 有 2 個番半日 其實 part time 番半日都幾好 我以前都好想番半日 之後大把時間用 依家攰嘅時候就會咁諗 成日想番屋企瞓嘛 但諗深一層又唔會想咁 第一因為 part time 唔能夠享用公司嘅福利 第二我放工後會好想搵屋企人食飯 ( $$ 會所剩無幾 ) 第三會喺屋企開冷氣睇電視同上網 ( 應該會入不敷支了 ) 第四依家里奧大人咁夜番 想煲老火湯佢潤下 佢都唔會飲啦 種種原因都係覺得番全日好好多呢 ~
今日食 lunch box 係小飯架 所以無飯氣攻心 正呀 ~
放工即走 因為趕住睇中醫 今次做埋針灸 吉 6 枝針喺腰 吉果下酸酸軟軟 不過吉完又無嘢 最緊要我睇唔到 咁都無咁驚 但成日唔敢抖大氣 因為好驚 d 針彈咗出黎呀 其實唔知會唔會咁嘅呢 ~
好感恩 7 點 45 分搞掂 咁即打比里奧大人 不過佢 5 點幾見完客先同同事去南記食完嘢 原來佢個女 director 話有間粉麵好好食 所以帶佢地一齊去 但估唔到就係南記 女 director 仲話黎南記食係因為佢嘅辣醬 & 冬菜 woooo 果然志同道合 不過里奧大人只係獨孤一味春卷豬腩肉小鍋米線 我唔食冬菜 覺得好鹹 反而家姐就鍾意冬菜 + 辣醬 就係咁 令到我想食酸辣米線 反正里奧大人又唔知幾時放工 佢又話飽 咁我睇完中醫即去星林居食米線喇 ~
路痴果然係路痴 我都間唔中去星林居家嘛 點知今次自己一個人去 行錯路 兜咗個大圈添 果下有 d 驚去咗碼頭架 真係好怕夜晚自己一個人去街呢 ~
食完搭 13x 番屋企 沖完涼諗住抖 不過又忍唔住熨衫 里奧大人差唔多 10 點就番到屋企 傾下傾下又 11 點 我要瞓喇 ~
( 6-jun-2012 tue )
尋晚成 11 點 40 分先瞓 雖然都差唔多瞓到 8 個鐘 但都好鬼攰 好想瞓到 10 點先起身呀 ~
無咩胃口又攰 食奶醬多啦 唔駛咬咁耐 之後 8 卦又黎食早餐 我又遲到添 ~
菇場靜呀 如果可以瞓覺 我一定瞓到呀 ~
又食 lunch box 我鍾意食牛仔骨 所以今日食 lunch box 食得好開心 ~
放工即走喇 諗住去超市買生菜 不過唔靚 所以番屋企算數 ~
今晚要快呀 因為約咗家姐游水 所以我番到屋企即刻醃雞扒 煲飯 再開機洗衫 ~
是日懶餐 - 茄汁洋蔥雞柳 + 素翅粟米蛋花湯
茄汁洋蔥雞柳 - 簡單又好味 不過其實我又唔鍾意食雞柳架喎 好怕啖啖肉 ~
素翅粟米蛋花湯 - 無買菜 粟米湯係不二之選 同埋最緊要方便呀 ~
7 點半食完 家姐 8 點上到黎 差唔多 8 點 15 分就出發去泳池 lu ~
其實我同家姐都唔識游水架 旨在踢下水咁囉 喺水入面踢下腳 fing 下手都好架 反正我成日腰骨痛 踢水當物理治療 呵呵 家姐近視嘛 但無理由帶住副眼鏡游水家嘛 咁我地就手拖手行去泳池 仲要係 0.6m 嘅泳池 救生員見到都可能覺怪 咁淺水駛唔駛手拖手呀 同埋我地又捉住 d 動物踢水 當浮板咁囉 本來我想去大人池架 不過家姐又眼濛濛 我又論論盡盡 都係咪搞 下次等埋里奧大人一齊黎先 我地踢到 9 點半就走喇 一離開泳池好鬼凍呀 起哂雞皮 家姐話都係遲小小熱 d 先游 不過我想晏晝游 因為想曬下太陽呀 ~
一齊行番屋企 同家姐講唔知點解 游完水好似好鬼餓咁 我話頭先食得飽架喎 同埋我踢水之嘛 又唔係真係游 之後家姐問我頭先有無食飯 我話游水前一定要食飯架 唔係無力游 家姐係咁笑 話踼水之嘛 講到懶勁真係游水咁 ~
番到屋企真係好想食嘢 家姐又係喎 所以 share 食一包蝦條 咁里奧大人 10 點都未放工 所以叫埋家姐飲埋里奧大人果碗粟米湯 佢咁夜實唔飲嘛 家姐差唔多 10 點半就走喇 之後佢打黎話飽到有 d 頂住個胃 ~
里奧大人差唔多 11 點 15 分先番到屋企 食完飯即沖涼瞓覺喇 真係好小見佢食完飯即沖涼 所以佢真係好攰呢 ~
( 5-jun-2012 tue )
星期二喇 今日又係好好陽光 雖然熱 d 但都總好過天陰陰又落雨呢 ~
早餐食餐蛋治 今朝 d 蛋好厚咁呀 所以好鬼飽 ~
菇場忙呀 咁都好 hea 下就到 lunch time 又係 lunch box 啦 我都係鍾意 lunch box 帶麵 or 意粉呢 d 食飯真係好滯咁架 ~
恐怖 菇場只聽聽打 keyboard 聲 無人聲 呢種靜 真係非筆墨可以形容到呀 ~
約咗有線 6 點半黎整機 所以都快快腳去惠康買洋蔥就番屋企喇 襯佢未到就煮埋意粉 差唔多 6 點半就搞掂 又話 6 點半 差唔多 7 點先黎 麻鬼煩 搞到我要遲半個鐘先煮飯 ~
7 點半里奧大人打黎 問我係咪有飯食 我話係 之後佢好快收線 其實我都未講完 想問佢係咪收工嘛 講嘢無頭無尾 咁我再比佢幾次又聽唔到 仲好開心以為佢行緊聽唔到 原來佢話開會 一早話我知幾時番嘛 咁我唔駛咁核突打咁多次囉 ~
丫 煮完都 8 點 之後拖埋地 沖埋涼先食 舒舒服服咁食 ~
是日懶餐 - 黑椒牛仔骨意粉 + 蒜蓉炒脆肉瓜
黑椒牛仔骨意粉 - 媽咪買咗 4 條牛仔骨比我 所以我一次過煎哂 因為我超愛牛仔骨架 咁我用黑椒醃咗陣 煎嘅時候幾鬼香呀 好想一熟就拎黎食 我好小有咁嘅感覺架 ~
蒜蓉炒脆肉瓜 - 星期日買定架 $5 份 好抵 因為唔係成日有呢 ~
里奧大人 10 點先番到屋企 食完飯又做公司嘢 lu ~
( 4-jun-2012 mon )
次次里奧大人好夜食橙呢 半夜都會去廁所 搞到我都瞓得唔好 今日仲係星期一添 攰上加攰 瞓得唔好 有好多骨火呀 背脊好鬼痛 ~
早餐食奶醬多 飲埋咖啡都眼瞓添 睇報紙見到寫男人講嘢 quota 係 4000 女人講嘢 quota 係 12000 丫 唔記得係一日定係幾多添 不過我覺得女人未必真係咁多嘢講 男人有時都好多嘢講啦 口水佬我見唔小 特別係 sales 靠把口搵食嘛 妳試下去睇樓 d sales 係咁轟炸妳架 總知妳諗下買唔買 想買定唔想買 佢都必定有嘢講 講嘅理由仲好充分添 不過我都會不為所動 因為佢係 sales ~
菇場開始靜 lu 好似好難先到 12 點半 lunch time 今次又係 lunch box 啦 ~
阿 head 晏晝 off 超級 free 呀 所以放工都即刻走人 lu 今晚唔駛買餸 所以番到屋企有時間拖地 預備完晚餐就開機洗衫 今晚自己食飯先 食完諗住熨衫 不過真係好鬼攰 留番聽晚先熨 ~
是日懶餐 - 肉絲炒麵 + 節瓜鹹蛋肉片湯
肉絲炒麵 - 用滾湯嘅肉片切絲 今次用瘦枚頭 不過滾完湯其實都好鞋 但唔好浪費嘛 ~
節瓜鹹蛋肉片湯 - 好耐無滾呢個湯 覺得好甜好好味呀 其實我好小覺得自己滾湯好味 所以今次好開心呀 ~
里奧大人 9 點幾先番到屋企 佢食飯時就陪佢傾下計咁囉 食完幫佢洗埋 之後佢又要做公司嘢 lu ~
( 3-jun-2012 sun )
今朝起身望鬧鐘已經 9 點 不過見里奧大人未醒 我就再瞓 再醒嘅時候已經 10 點半 我奇怪點解里奧大人唔教鬧鐘起身番主日學 之後我諗住都番唔到教會 就 sms 家姐過黎買嘢 點知里奧大人鬧鐘響 佢仲話剛剛 9 點醒就鬧鐘響 我話依家 10 點半喎 佢即刻睇鐘 係 9 點喎 唏唏唏 原來自己個鬧鐘無咩電 所以 d 時間錯哂 好在唔係要番工 唔係就慘喇 ~
沖埋涼就出去食早餐喇 之後番主日學同崇拜 估唔到家姐 10 點幾已經到咗 Piago 買薯片 丫 Piago 成日有優惠 但多數係星期日 10:00 am - 1 :00 pm 囉 所以次次都無我份 我依家又要番主日學 唔係實陪佢買嘢 佢買完再入元朗 所以我完咗崇拜 佢都差唔多番到黎九龍灣 lu ~
里奧大人就番屋企瞓陣先 我就同家姐去惠康掃貨 好感恩買到出前一丁 買滿 $30 再額外 95 折 所以超抵 買下買下又好多 不過無拎環保袋 但又唔想番屋企拎 所以大家左塞塞右塞塞 左夾夾右夾夾 狼狽到暈 最緊要唔好笑 因為一笑 個人震一震 d 嘢就好易跌哂落地 ~
番到屋企已經 2 點半 放低嘢就去食 tea 喇 家姐好想食雞肶 所以同佢去大快活 之後一齊睇完鞋就番屋企 lu ~
里奧大人幫家姐 downlaod 電話嘢 我地就傾下計 搞掂哂都 4 點半 lu 家姐番屋企 我就送埋佢上車就去街市買餸喇 ~
我買嘅魚仔係叫紅米奇 阿姐話因為魚尾黑色部份似米奇老鼠 嘩哈哈哈哈 佢唔講我真係唔知架
是日晚餐 - 豉汁釀青椒 + 辣蒜蓉馬拉盞炒飯 + 粟米蛋花湯
豉汁釀青椒 - 本來想買尖椒 不過難得見到細燈籠椒 所以都係買佢喇 咁我煮完個獻汁 問里奧大人要唔要辣 佢諗都唔諗就話要 所以我係咁易加隻指天椒 不過佢又話辣 話有籽喎 我覺得辣椒要有籽先辣 唔係不如唔好食 嘩哈 ~
辣蒜蓉馬拉盞炒飯 - 尋晚特登煮定多 d 飯 咁今晚就用黎炒飯喇 懶呀 咩調味都無加 就咁 "沈" d 香蒜馬拉盞喺飯面就算喇 ~
粟米蛋花湯 - 本來想蒸脆肉瓜 不過唔記得應該先蒸咗瓜 再用 grill pan 釀青椒 但我用咗鑊黎釀青椒 為咗慳時間 都係滾粟米湯算喇 想有啖蔬菜食下嘛 ~
大姑奶買比我架 知我鍾意食呀 粒粒都好甜 正呀
( 2-jun-2012 sat )
今朝同 8 卦食早餐 我覺得貴呀 $28 味道麻麻 通粉又硬 咖啡又唔夠熱 我最緊要杯咖啡家嘛 所以呢間應該唔會再去囉 ~
阿 head off 真係開心到爆 超級 free 嘛 勁想早走添呀 ~
大姑奶手機壞咗 所以想里奧大人睇睇 順便約埋佢一齊食 tea 不過我同里奧大人去咗中旅先 叫佢攞位 搞掂就一齊開餐喇 ~
咁啱我家姐部舊手機又有問題要里奧大人幫手搞掂 所以佢就順便黎同埋我一齊去剪髮 之後買煎釀上我屋企食 食完就走喇 約咗姐夫買嘢 大姑奶又係坐多陣就走 lu ~
佢地走哂我就執嘢 開機洗衫 本來想唔煮 因為好攰呀 但又唔想 5 點坐到 6 點等開餐 所以我最後都話煮飯 食罐頭 因為真係唔太想出街呀 行黎黎去好攰呀 ~
是日懶餐 - 臘潤腸飯 + 茄汁焗豆
臘潤腸飯 - 懶呀 同埋臘潤腸有味嘛 可以當餸食 唔駛又特登落街買餸 ~
茄汁焗豆 - n 年無食啦 不過好似以前好食 d 咁 依家味道鹹咗 d 定係我因為茄汁係應該甜甜酸酸呢 ~
依家星期六都唔會太遲瞓 lu 因為第朝要番主日學 不過都好丫 早睡早起精神好嘛 ~


text:
今晚食私房菜 阿表話唔駛訂位 不過原來小寶已經訂咗位 因為驚呢日唔開呢 好感動小寶咁重視我地呀 呢餐 Farewell Dinner 又係食得好滿足 呢幾日真係不停食呀食 飲呀飲 今餐阿表仲問我 d 餸辣唔辣 唔係問里奧大人 Oh no ~
我地早到咗 d 員工食緊飯 所以就喺出面影下相喇
鹹蛋 Sotong ( RM15.0 ) - 嘩 超香鹹蛋味呀 同埋唔係好油 超正呀 高脂高膽都唔理咁多喇
四大天王 ( 有 Petai - 臭豆 / 羊角豆 / 長豆 / 四角豆 ) ( RM12.0 ) - 蔬菜又爽 汁又好味 我可以食哂一碟
Sambal 蝦 ( RM22.0 ) - 個醬汁仍然好味 可惜 d 蝦有 d 霉囉
Asam 蒸石甲 ( RM35.0 ) - 雖然我 like 食魚 不過唔慣食 d 汁 同埋我覺得好大條 有 d 驚 所以阿表夾哂 d 羊角豆比我食喇
招牌 Rojak 豆腐 ( RM12.0 ) - 呢個豆腐超級好味 外脆內嫩 d 醬汁好似係泰式辣雞醬 再加埋蔬菜絲一齊撈埋黎食 又脆又爽又必汁 勁鍾意食 食咗唔小
桔仔酸梅 x 2 ( RM10.0 )
橙汁( RM5.0 ) - 阿表嘅 遠睇以為芒果汁添 / 左邊係小寶嘅椰青 ( RM6.0 )
仲有白飯 3 碗 ( RM3.0 )
( 呢餐銀碼係 RM103.60 + 5% Govt. Svc Tax RM5.18 + 魚 ( RM35 ) Total RM143.78 多謝阿表 & 小寶 ^^ )
食完去 Tesco 買醬料 wow 好大間超市呀 架車都大過人 買滿成車嘢真係會好開心架 ~
買完嘢就去 Sri Hartamas Lori 檔買榴槤 我就自己過對面買 Mentos 因為香港唔見有 Black Mint 呢隻味道 超勁薄荷味 里奧大人話直頭通鼻塞添呀 ~
今次我覺得自己好勁 因為得我自己去買 仲格埋價 因為我第一次喺 KK 經濟超市買係 RM2 而 7-11 要 RM2.2 Tesco / Watson's 同萬寧就 RM2.5 Jusco 好似要 RM2.8 我真係好想買嘛 所以見到 Caring 就入去睇 好感恩係 RM2 我買埋 Lime 同 Orange 味 Total 買咗 18 條 Cashier 好細心幫我睇 Expiry Date 添呀 又問我係咪本地人 點解會咁問嘅 喔喔 ~
今晚 Last Day 食貓山王喇 所以要比自己食到驚呀 Yoyoyo ~
又係買去阿表屋企食呀 我一入到阿表屋企就自己着拖鞋 問都唔駛問就着拖鞋 里奧大人話我好似好熟咁 因為我知粉紅色係我嘛 ~
我忙 Pack 箱 阿表又要預備撈生 小寶同里奧大人就忙搵 Line 各有各忙 而我同里奧大人都係第一次食撈生咋 一齊撈一齊講恭賀說話 仲拍埋 Video 真係好開心好好笑呀 ~
食完金字塔食撈生 再食貓山王 我一早講咗要食 2 粒 所以阿表想買 2 粒比我 好在里奧大人出手制止 因為今晚嘅貓山王好大個 同埋我食到已經想爆肚 有 d 呆呆地 我地今次食完仲試下用粒核洗手 阿表同里奧大人洗完無味喎 但我仲有嘅 之後阿表同我講話要用核果邊洗手 唔好用痴住肉果邊洗 OMG 我唔會咁蠢呀嘛 點解阿表會咁講架 Oh nonono ~
金字塔 - 阿表話呢飯好香椰漿味 嘩哈哈哈 我完全唔覺呀 因為晚餐未落格又要食咁大舊飯
貓山王 2 大粒 - 就咁拎已經幾重 里奧大人話今次好大個 因為我行開咗 所以見唔到 Size 呀
燈燈燈鄧 今次好大粒呀 同埋比較濕 不過阿表話貓山王嘅核再有衣係最正架 好感恩我食到呢 ^^
貓山王 + 100 號 + 椰青 真係食多多榴槤都唔驚
( RM17/kg 開咗 2 個 Total RM85 )
今晚又係 12 點幾先走 但真係唔可以咁夜呀 小寶聽日要番工嘛 一來一回都要時間呢 ~
番到酒店要 pack 嘢喇 之後里奧大人係咪話成箱嘢點拎番屋企 因為無諗過買咁多嘢嘛 所以我話搭的士囉 ~
阿表日日都比 100 Plus 我地放雪柜 所以 Last Day 仲有 4 罐 100 Plus 不過飲唔到架喇 所以比番阿表 ^^
行程完畢 ^^


text:
( 23-mar-2010 tue )
今朝好精神呀 因為尋晚瞓得好好呢 加上又有時間食早餐 所以心情十分之靚呀 ~
菇場無嘢做 又周圍搵下食譜 諗定一個星期食譜 咁樣就唔駛日日諗咁辛苦呢 ~
今日又帶 lunch box 食完洗碗 上網睇下報紙 好快就一個鐘 如果有個半鐘 lunch 就最好 但肯定唔會有咁嘅事發生囉 ~
一早諗定好煮乜 所以就咁去街市買菜就得 lu 我真係好怕行街市 d 人嘅聲浪簡直係震天呀 真係留多陣都會顛架 街市頭有間新開茶餐廳 我喺街市中間聽到有人叫 ( 仲以為有人鬧交 or 搶嘢 ) 點知去到原來係間茶餐廳嘅女人 唉 佢間嘢喺正魚檔同菜檔中間 又濕又一陣腥味 應該無乜人願意去食 除非好好食啦 不過見佢無乜生意 應該唔係好囉 ~
是日晚餐 - 糖醋魚柳 + 特辣 XO 醬炒脆肉瓜墨魚丸
糖醋魚柳 - 第一次整 但唔知點解 "撲" 咗生粉都無脆嘅感覺 好失望 好在個汁好好味咋 ~
特辣 XO 醬炒脆肉瓜墨魚丸 - 上次一湯匙聞起上黎好辣 點知食落唔辣 點知今次兩湯匙就聞起上黎唔辣 食落就好鬼辣 搞乜鬼 ~
呢晚煲咗袪濕茶 希望飲完個人無咁攰 排哂 d 濕毒出黎就好喇 人都輕 d 呀 ~


text:
2016年3月22日 星期二
滋味館粉麵 @ 九龍灣 ( 22-MAR-2016 )
麻辣拼盤 ( 口水雞 / 金錢肚 / 青瓜 ) - 個汁都辣架 所以最好叫白飯 唔好嘥咗 d 汁 哈哈
香茅雞翼 - 新鮮熱辣 我都要灘一灘先食呢
芥蘭 + 飯 & 粗麵各 1 碗 + 飲品 2 杯 只係 $128 都算抵食啦 仲要係食到好飽添呀
( 22-MAR-2016 TUE )
今朝落毛毛雨 但可以唔駛開遮囉 懶得就懶 哈哈 ~
早餐食腿治 之後 8 卦又黎埋 佢叫完早餐就問我封利是幾錢 我問佢咩利是呀 ?! 佢話玩遊戲果封利是 我覺得佢睇錢真係睇得好緊要 都過咗幾日啦 仲喺度問 仲要晨早流流第一樣就問錢 頂佢唔順呀 @@
菇場唔忙 咁就成日上網啦 對眼濛查查 所以呢幾日都焗杞子龍眼水飲啦 但對眼都仍然濛查查 希望之後幾日好番 d 啦 話哂放假唔會上網嘛 哈 ~
Lunch 食酸辣米線 食咗幾啖就勁唔想食喇 但點都要食哂啦 依家開始驚驚地酸辣米線喇 @@
仍然 hea 等放工 今晚同高妹一齊坐小巴 差唔多到站就落毛毛雨 仲要係幾密果隻 真係唔開遮唔得 lu ~
去到媽咪又瞓 其實好無癮 探到我都無心機 但我唔會話佢 我做咗自己本份就算架喇 ~
咁工人話佢晏晝食咗 5 粒雲吞 夜晚食咗幾啖飯同小小蕃茄薯仔湯 咁都好 起碼食嘢 ~
今日牧師探佢嘛 我都同定牧師講話 佢全程係合埋眼 但係清醒 可以同佢傾下計 唔係人地以為佢咁無禮貌 人地探妳妳喺到瞓呢 ~
我差唔多 7 點走喇 真係唔想嘥時間 出面又落緊雨 都係早 d 走好 d ~
里奧大人今日去惠州見客 次次 whatsapp 比我 d 相都係坐車相 來回 6 個鐘 仲要係就咁坐去惠州嘅車程咋 真係聽見都覺得辛苦 ~
佢終於 7 點半番到九龍灣 諗住去秋月居 不過要等 3 張枱 我衰咗啦 掛住 line 落鬼錯車呀 好在下個站係啟泰苑咋 如果直出旺角就慘 一定比里奧大人鬧死都似 哈哈 ~
急步行番轉頭 好在我依家鍾意行路 唔係人都顛 咁我去到秋月居 仍然要等 2 張枱 我話唔等喇 同埋我都想食口水雞 所以即轉場 ~
食完去價真棧買快熟麥皮 再幫家姐買埋保鮮紙就去買雪糕食喇 里奧大人話好辣 要食雪糕 不過一定要買番屋企食 因為背囊好重 之後佢話我知 個客比咗支中型支裝水比佢 同埋係都要佢拎埋個蘋果同埋一 set 螺絲批 佢話本來仲有隻香蕉添架 不過佢食咗 我覺得個客好搞笑 ~
開機洗衫之後就沖涼 今晚好鬼飽 所以就算攰都要熨衫 當做運動 因為熨熨下都覺得熱熱地咁架 ~
搞掂哂就抖陣 睇埋 DO 姐就瞓喇 ~
4 則留言:
三笠盡露..嘩哈哈哈哈! 我黎啦! 好多日無上blog啦回覆刪除
剛剛寫完我地行山咋~頂! 無左好多張飯堂相呀! 都唔知點解?
小奧即日來回坐車都坐到呆~真係勁辛苦..你要好好服侍佢啦
係呢..都想問你好耐~笠媽係咪出左院啦? 牧師話晒係外人ma
去到閉目就真係好怪囉! 衰笠..咪再食米線呀! 唔係..剪左你條豬尾架回覆


text:
U花 U草
港大真女神 好家姐最錫細佬
馮盈盈( Crystal) 21歲
香港大學食物及營養學 Yr.4
自從讀咗食物營養學後, Crystal買嘢前睇營養標籤係指定動作:「𠵱家同屋企去買嘢必睇營養標籤,仲會教埋我屋企人睇,希望食得健康!」
近排 fb彈起唔少大學男神女神專頁,皆因裡面唔係純文字討論,有激多靚相俾一眾兵仔潮拜.嚟緊升上食物及營養學 Yr.4嘅馮盈盈(Crystal),眼大大皮膚白兼 42吋長腿(165cm),就係「 HKU Goddesses一港大女神」專頁被貼嘅女神之一.不過原來 Crystal除咗靚,仲係個好家姐,超錫細佬,更加為咗細佬健康問題,從小決心要做註冊營養師!
Crystal話細佬兩歲被診斷患有腎病,而且免疫力極差,郁啲就要住 2, 3個月醫院:「由細到大佢都唔可以食啲高鹽高糖嘅嘢,飲食方面要控制得好嚴,可能因為咁,細細個已經覺得飲食健康對自己同家人都好緊要,而且食物營養學可以幫到細佬,識得幫佢分邊樣食得,邊樣唔食得,所以一早已經決定好要讀呢科做營養師,幫細佬及家人打理飲食習慣.」
Crystal全程講細佬嘅嘢仲多過分享自己,睇得出佢同細路的確姐弟情深. Crystal話:「雖然𠵱家我未拍拖,不過就算有男友,自己一有時間都會陪細佬,近排想方便啲,所以考咗車牌,可以揸車同佢周圍玩.」究竟做佢男朋友定細佬幸福啲?我完全睇唔透.
撰文:彭家駿
攝影:范仲良


text:
全場一齊召喚小鳳姐,睇佢幾high!真係喜氣洋洋呀!#多謝Shell
Posted by 毛記電視 on Monday, January 11, 2016
唔洗多講,我諗今晚好多香港人同我一樣,過咗好開心,好爽,好感動嘅一晚!
而榮耀,當然係歸比毛記電視(同Shell)(同NOW)啦.
由一開始搞黑紙,到100毛,到毛記電視,呢班人每一次都令我瞠目結舌,同埋,佩服,由衷佩服.
今晚個Show,有幾樣嘢不得不講.首先係好厲害嘅關公.究竟要做出咩成績令人真心欣賞毛記,先至會請到民望好高嘅方健儀,何韻詩,盧海鵬,俞琤,河國榮等等數之不盡,本土公眾人物做嘉賓,等大家喺屋企睇到噴晒飯咁興奮,咁有親切感.第二係佢哋付出嘅心機,每一首強行填嘅歌詞,都用自嘲嘅方式道盡香港而家嘅水有幾深,火有幾熱,雖然其實有D真係無聊到我標晒眼水.同埋最重要的是,係佢哋真係面向觀眾,成晚嘅內容都係務求令香港人有共鳴,笑到碌地!
之前維基搞香港電視,牌發唔成,差唔多十萬人要集會要盛咁,可見大家係幾咁想要自己嘅電視台.但真心(膠),我覺得今日係比毛記做到咗 —— 真正香港人嘅電視台.今晚係有幾多人一心趕收工,返屋企,去天橋睇直播轉播?維基嘅認真,係認真做堅嘢;而林日A等人就更加正,因為佢哋係認真做鳩嘢.
某程度上,我覺得毛記直情係代表咗香港嘅精神.睇死我係大大台搞唔起?就整壇真·伊館分獎典禮你嘆,唔夠你鬥咪玩吓囉唔係咁小氣呀你.唔夠財力咩?就靠真本事,創意同埋誠意,搵到Shell贊助,仲要令到一眾Fans都真心投向Shell,自發撐佢哋,直頭好似鋤強扶弱嘅Batman咁贏盡口碑.唔發牌比我又如何,網絡廿三條又如何,豺狼當道又如何?香港人同小強一樣,咁易比你打得死咩.
唔單止唔會死.我個人最欣賞嘅,係佢哋將港式幽默發揮得淋漓盡致.點解毛記電視咁受歡迎呀?當大家都開始習慣呢煲溫水,唔知可以點做嘅時候,毛記分獎典禮就係想話你聽,主旋律唔一定要跟,要從頭熔掉社會搵錢的信仰,唔好向強權屈服.大佬,個社會咁癲,唔笑吓點捱先?
去到臨尾一首歌,D感動位真係出晒嚟.毛記將男歌手獎頒咗比大家心目中真正符合「香港人」定義嘅河國榮 —— 就係咩國籍,只要你真心鍾意呢個地方,尊重呢到嘅文化,同我哋齊上齊落,就歡迎你加入香港人嘅一份子.毛記嘅心意好明顯,就係無論經歷幾多荒謬都好,唔可以盲目,唔可以灰心,唔可以放棄呀香港人!因為……
「同熱愛這片土地 大家刻骨銘記
愁或喜 生與死 也是香港地.」
最後,有請小鳳姐!(頂佢真係連小鳳姐都請到!)
原文連結


text:
話咁快又到joejoe生日, 先同佢講句生日快樂, 可惜我唔係第一個同佢講生日快樂, 自己覺得真係可惜; 加上我病及最近太忙, 唔可以為joejoe準備好更好既禮物同慶祝,真係好對唔住佢, 最衰自己病起黎,加上又有月事,唔可以同佢盡興,只好盡量做到最好比佢. 希望佢有個開開心心既生日, 也希望佢唔好介意...
首先訂好左table 18內既位子, 呢次食既係德國式既自助餐, 我哋都比較少食, 加上價錢合理, 所以決定同joejoe去食間餐廳既出面門口, buffet三點先開始, 但出面已經勁多人預約左位等入去食
餐廳出面仲有間酒吧, 都好似幾靚咁喎
周圍地方唔太大, 但都坐得幾舒服, 美中不足既係我坐係走廊度, 成日有人經過
不過也因為呢個位, 可以影更多地方, 附近就係取熟食及食物既地方
原來天花版上面有好多假書, 仲有餐廳名[table 18]
我叫既第一round熟食, 有我至愛既腸仔, 仲有蝦多士呢
雞雞袋又出場啦, 等佢同joejoe碟食物影返張相先
雞雞袋好大食啊, 連我果份都食埋, 呢張相係雞雞袋既最後一張相啦, 之後唔見左佢, 鳴...
第二round食物啦!! 睇下joejoe幾開心
都係拎住碟食物正經影返張相吧!!
等我都同碟食物影返張相先, 睇黎我好似sell緊食物咁!?
我既第二round食物, 蝦多士及腸仔一定拎, 仲有龍利柳等等, 全部都好味
仲有最好味既班戟, 有塊勁大既叫廚師整比我哋, 仲有人親自拎到我哋枱上, 超正
我叫既熱奶茶終於到, 仲要係茶及奶分開, 自己任倒任飲, 奶茶勁滑, 超好味
joejoe叫既凍檸茶, 仲有糖漿任加, 睇黎都唔錯咁喎
第三round終於食甜品, 睇黎都好好味咁, 睇我個樣就知啦
我既甜品, 包括焦糖燉蛋, 法式燉蛋, 芝士蛋糕及芒果布甸, 毎樣都好好味
我哋最後一round既甜品, 不過雪榚好難食, 千萬唔好拎
送比joejoe既生日卡終於出鏡啦, 呢張係一張繪本卡, 一共有四頁, 就由joejoe擺唔同pose影相啦, 有請joejoe
第一頁係隻馬騮會舉個牌遮住生日主角既真實年齡
joejoe, 你舉到咁高邊睇到呢?? 第二頁係一隻熊仔同你講生日
第三頁係蝴蝶, 連我都唔知咩意思
最後一頁係全部動物同joejoe講生日快樂, 睇佢幾開心
弊啦!! 比joejoe偷影到我寫生日卡比佢....
就係呢張生日卡及信封, 貼紙係我拎埋去, 不過佢"luck"得太多金粉..
joejoe同張卡及我送比佢既相簿影返張相先, 睇佢幾開心^^
中間發生左一件小小唔開心既事, 就係我唔見左隻雞雞袋, 但有joejoe豬送比我既雞雞公仔, 唔緊要, 仲同joejoe影返張相
影返張全身照先, 但我做咩cut左joejoe隻腳啊!? 我影相果然好差
睇下joejoe同我影相, 佢影得真係靚好多, 起碼影得我高好多, 哈哈!!!
呢張相遠睇感覺唔錯, 近睇就....塊面輪廓唔係太好, 好核突...
kumi's new life
2010年11月21日 星期日
joejoe生日快樂
話咁快又到joejoe生日, 先同佢講句生日快樂, 可惜我唔係第一個同佢講生日快樂, 自己覺得真係可惜; 加上我病及最近太忙, 唔可以為joejoe準備好更好既禮物同慶祝,真係好對唔住佢, 最衰自己病起黎,加上又有月事,唔可以同佢盡興,只好盡量做到最好比佢. 希望佢有個開開心心既生日, 也希望佢唔好介意...


text:
2015年7月22日星期三
主題之旅Stuttgart
呢度市中心有好多停車場,非常方便.
Königstrasse步行街.
Schloßplatz
可惜皇宮前有個Jazz乜乜活動封咗.
藝術中心嘅東東.
唔知香港仲有冇畀錢同人觸棋呢? 同呢位伯伯玩要捐兩歐過佢.
呢度嘅垃圾桶唔係你見咁大,垃圾會直落地底.我見有拾荒者開咗側邊個方蓋去釣垃圾.
想去一間餐廳食,露天位太陽直射,坐室內又焗喎. 見呢個mall有food court都係去呢度好過.
呢間食德國快餐,幫襯咗真係呻笨.我食咗個豆蓉粉糰粒粒. 啲腸仔烚到冇晒味,難食!
廁所望出去.
呢個廁所要收費,0.5歐但係你會收番同等價值嘅coupon,喺指定商戶消費5歐以上可以用. 早知去咗廁所先去食啦,蝕咗添.
火車站
有人反對火車站改建
46 則留言:
這兒我去過,沒有甚麼地方好看!回覆刪除
舊建築,應該保留!回覆
市中心景點真係冇乜.刪除
畀錢同人觸棋>> 我記得香港舊區以前有人擺檔捉棋隒錢, 有好多殘局架回覆刪除
俾錢捉棋好似仲有架, 老千檔.回覆刪除
垃圾筒係地底,好諗頭呀!!掉極都唔會滿回覆刪除回覆
都會滿架.只係地面個垃圾筒唔使咁大.刪除
我都有兩張厠所coupon未用,有一張係布拉格麥記嘅!回覆刪除
太陽好猛,天空一啲雲都冇.回覆刪除回覆
太陽底下不宜久留.刪除
植地式垃圾箱警被人偷去賣?定係減低阻街? 倒垃圾會好麻煩?回覆刪除
如厠優惠券好少有架?回覆
我估係唔使阻街, 暴亂時啲人又攞唔到嚟做路障. 倒垃圾時好似係用架車吊起佢㗎.刪除
Stuttgart? 我諗起有個 outlets ,就想去 shopping喇.回覆刪除回覆
Shopaholic.哈哈哈.刪除
個廁所之前要收費,俾政府告,於是用呢招走法律罅,超精囉:大部份人食完先去方便架嘛,即時可合法地收錢回覆刪除回覆
我去越南區買餸嗰個商場,長期都有棋檔架!回覆刪除
Stuttgart我真係去過個車廠咋回覆刪除
講開又講,現在好似少見人在公園捉棋?!!回覆刪除
搞到森伯伯想搵人捉盤棋都難...回覆
細個時好常見.刪除
依家公園只有大媽舞.
Lol. 我真心以為只係大陸D廁所先要收錢.:p回覆刪除
廁所收費0.5歐已經好平啦!回覆刪除
垃圾桶側邊個方蓋好易打開㗎?回覆刪除
我覺得我度啲mall嘅food court好多都唔好食 :(回覆
見佢開好似好易咁.刪除
垃圾桶個設計唔錯喎,減省人手收垃圾回覆刪除
阿伯唔怕太陽直射喎,日頭正正仲有心情捉棋咁勁....
廁所有冇得嘟八達通?成日數散紙好鬼煩!!!回覆
都要收架. 只係地面個垃圾筒唔使咁大囉.刪除
八達通歐洲好似仲未普及.
奧地利棋哥唔公平, 自己坐大班椅, 買飛部玩只是坐摺椅 :))回覆刪除回覆
哈哈. 佢係老闆嘛.刪除
我都好憎在餐廳食完嘢, 去廁所要俾錢. 亞嬋亞叔無禮貌示意要俾錢, 我見慣喇. (其實, 餐廳上廁要收費都唔合理嘅)回覆刪除
廁所小費最後歸餐廳, 還是分賬, 好多最後要上庭解決架.回覆
我度餐廳好少請多個人守廁所.上廁費隨你卑唔卑.刪除
D殘局係香港真係好似絕跡左噃! 但係公園圍埋一大埋捉棋賭錢就大把!回覆刪除
拾荒者德國多唔多呀?回覆
多㗎.因為德國汽水罐,汽水樽,啤酒樽拎返去超市可以拎返啲按金. 有啲人費事拎返去超市就抌入垃圾桶.刪除
瑪利亞大街都有這款垃圾桶回覆刪除回覆
冇留意有添.但係一定冇人釣垃圾囉.刪除
去Markthalle食好過!回覆刪除
我都好過food court商場個toilet, haha


text:
(獨家有片)隠退13年》肥腫走樣51歲前港姐林其欣自爆:幾年前結咗婚林其欣嘅03年拍完《我的婆婆黃飛鴻》呢部戲就息影,啱啱退出果陣佢都仲有出席下「慧妍雅集」嗰啲活動嘅,但係冇幾耐佢就連呢啲場合都見佢唔到,聽講佢好少同圈中人再有來往,淨係得陳法蓉同佢仲有聯絡.見到林其欣變到咁嘅樣,壹仔都好想了解下,於是打電話問下佢近況,點知佢聽到係記者打嚟,就搵籍口收線,不過最後佢透過WhatsApp講下近況.「大 ...
(獨家有片)隠退13年》肥腫走樣 51歲前港姐林其欣自爆:幾年前結咗婚
林其欣嘅03年拍完《我的婆婆黃飛鴻》呢部戲就息影,啱啱退出果陣佢都仲有出席下「慧妍雅集」嗰啲活動嘅,但係冇幾耐佢就連呢啲場合都見佢唔到,聽講佢好少同圈中人再有來往,淨係得陳法蓉同佢仲有聯絡.
見到林其欣變到咁嘅樣,壹仔都好想了解下,於是打電話問下佢近況,點知佢聽到係記者打嚟,就搵籍口收線,不過最後佢透過WhatsApp講下近況.
「大家鍾意睇重播劇,好好呀,依家我做啲marketing嘅工作,幾年前已經結咗婚,冇諗過熱愛自由自在嘅我都會結婚,哈哈,呢啲就係緣份,
再拍戲?OH 冇諗過呀,唔知會唔會出現雙下巴呢,我依家嘅生活好寫意
well,但係慈善嘅同佛教嘅我係有興趣.」
但係問到佢關於健康同肥腫嘅問題,佢就有啲迴避.
「身體冇事,可能中秋,可能角度問題」吓,乜走樣都可以關中秋事,不過點都好㕸,聽到佢話自己身體冇問題就好


text:
福龍門海鮮火鍋酒家
餐廳地圖
餐廳描述
首創龍躉翅窩上打邊爐 福龍門海鮮酒家
福龍門嘅老闆黃生係飲食界大大話話都打滾咗二十幾年,由十六歲到而家,可以話係呢個飲食界舞台上歷盡 高低,未開呢間「福龍門」之前,黃生就係間酒家擔任總廚嘅工作,因為工作關係,佢對「龍躉」呢種食材就日漸增加認識,到自己出嚟獨當一面,依然對呢種食材念念不忙,以「龍躉」創立唔少美味嘅菜色.最經典嘅,當然就係佢哋嘅龍躉翅窩啦!
福龍門招牌龍躉翅窩
香港人近年流行食雞煲,雞煲打邊爐開到成行成市,你殺落旺角無論直行定轉左,都總有呢類型嘅鋪頭供你選擇,呢個煲係正嘅,係惹味嘅,不過食來食去都係用雞做主打,好似common左啲喎……所以!所以!所以!小編今日就為大家隆重介紹呢個「龍躉翅窩」!嚟個升級版滾滾下! 呢個龍躉翅窩嘅食法係先上湯底,湯底入面有冬菇,蒜子,腐竹等等嘅配料.等個湯煲滾左,就係時候放主角「龍躉翅」啦!原條龍躉翅加上龍躉肉會先經油炸,上枱嘅時候金金黃黃,非常吸引.店員會係客人面前將龍躉翅同肉放入湯底,龍躉以一個半炆嘅狀態係煲入面滾滾下,成個煲又香又惹味,龍躉肉滑嫩好味!食完個龍躉肉,湯底其實已經充滿左龍躉翅嘅膠質同精華,跟住落料打邊爐,真係一流!
招牌龍躉水餃
除左龍躉翅窩,呢個龍躉水餃都黃生嘅心血結晶~水餃入面除左新鮮龍躉肉之外,仲有豬肉,雲耳,唐芹等等嘅材料,水餃粒粒飽滿,放落龍躉翅湯到滾一陣就食得,咬開相當juicy,加上煙韌嘅餃子皮同啖啖龍躉肉嘅鮮味,正!
野生天麻燉九節骨
九節骨啫係成條龍躉入面最粗嘅嗰條骨,等同於人嘅脊椎,呢款咁矜貴嘅燉湯,真係唔係到到有.呢個湯要足足煲八小時,除左九節骨之外,仲有雞腳,雞件,西施骨,天麻,川芎,白芷等材料,因為天麻唔能夠煲太耐,會令湯嘅藥材味太濃,所以要喺煲製嘅最後兩小時先放入湯之中,湯煲好咗之後藥材味就濃淡得宜啦.呢個湯除左濃郁好味之外仲好補身,天麻可以治風濕頭昏同補骨髓㗎*(^o^)/*
翡翠炒龍躉球
新鮮龍躉起肉再走油,用煎鍋煎香,再加荷蘭豆同其他配料一齊炒,香口惹味!


text:
放長假最大娛樂就係返娘家跟媽咪學煮餸,其實我都好有興趣玩煮飯仔架,不過平時兩個人食得唔多又要買又要洗洗切切好麻煩!通常weekday都有3-4日返娘家or牛家食飯,weekend就出街食or朋友gathering,所以而家屋企住咗10個月都係連電飯煲都無,正宗“無飯夫婦”!(其實係我唔嗅米氣啫!)
不過趁有機會就跟媽咪學藝啦,第時生咗B可能會多啲自己煮飯嘛!
我最拿手嘅土魷蒸肉餅﹑番茄炒蛋﹑節瓜粉絲﹑烚菜,仲有豉汁蒸鱔,半條鱔都要百幾蚊,好貴哩!而藥膳雞腳係媽咪整嘅,我仲未升呢未學呀!!另外仲有炒飯同冬瓜湯架!
另一晚係簡單嘅烚菜﹑蒸魚﹑涼瓜炒蛋,仲有栗子炆雞同豉椒炒聖子係新學的!好味!
次次都要返娘家先可以過吓煮飯癮,因為我哋個open kitchen不能煎不能炒不能炸!成叫牛牛買個穫,(一間屋連穫都冇問你死未!)佢次次都唔答我,可能驚我真係煮上癮,因為佢係負責洗嗰個!!
上星期同牛牛去咗西貢拍拖,只係行吓high吓 tea就走,但見到好多海鮮好想食,過幾日即刻自己喺屋企整海鮮餐!全部都係蒸蒸烚烚所以冇問題!白灼蝦﹑蒸聖子﹑貴妃蚌﹑最勁係自制辣酒煮花螺花甲!其實都係靠估,不過又幾好味喎!點解海鮮餐會有碗肥牛喺中間?因為牛牛無肉不歡,仲要煮多個烏冬比佢先夠飽,真係激死!


text:
1:先增肥 先增到脂肪 無脂肪長唔到肉架
答:其實脂肪同肌肉係兩樣野黎 就算你增左脂肪黎練 之後減返落黎 同你一直好好地飲食咁去練 根本無分別 除非你用藥去上磅
2:我D腹肌唔對稱 係唔係平時我練死左一邊 ?我只有六舊腹肌 最下個兩舊 係唔係要練多D下腹先會出?
答:腹肌對唔對稱 幾大舊 有幾多舊都係天生 好似阿諾咁 佢只有四舊腹肌 唔通佢唔識點練腹咩??
3:健身奶粉係唔係有藥既成份係入面? 食左係唔係好快大隻 唔食係唔係唔會大隻 或者好難大隻?健身奶粉其實都係由牛奶提練出黎 佢既好處係方便補充 無任何特別既成份 詳情可以睇我其中一編講關於蛋白質補充濟既文
好似我都無飲奶粉 但係經常比人問有冇飲奶粉 冇飲奶粉都操到咁大隻咁西利既 我都唔識點答
4:我本身係瘦底 係唔係無可能大隻 最多只係鋼條?
答:其實好多健美運動員之前都係排骨瘦仔 之前係肥仔既十個都係得1,2個 瘦既人玩健身比肥既更好
因為佢地脂肪細胞小 每次身體既尺寸長了 都知道那是肌肉 不是脂肪
5:sit up 卷腹等等訓練腹部既動作係咪可以減肚腩??
答:sit up 卷腹係可以訓練到腹肌 但係佢唔係一個帶氧運動 減唔到脂肪的 脂肪係肌肉既外層
所以就算你有幾強既腹肌 你脂肪比較高的話 都無可能見到腹肌 腹肌係靠控制飲食,帶氧運動出黎的
其實仲有好多 不過等我諗到再補充


text:
大清早六點半就起身準備去祟拜, Daddy 因為要事奉, 所以一早就己兩手fing fing咁出門. 而我呢就趁有時間預備定中種麵團, 等祟拜回來就整包包俾囝囝返學做茶點.
幾經辛苦先叫得醒兩位少爺, 結果晨早起身最尾都係遲到. 今朝又落大雨, 手抱一個再拖一個仲要擔摭, 攪到依家成身骨痛.
大仔起身見唔到Daddy就問Daddy去咗邊, 我話Daddy要早啲到教會, 已出門了. 跟住佢好緊張咁問: "咁我哋有冇車呀?", 我話有, 佢就即刻鬆一口氣. 家陣啲細路真係太驕生慣養, 等佢大啲要佢自己搭巴士.
啱啱搓好腸仔包同火腿蛋包, 未入得爐住, 聽日先俾你哋睇.
星期五整鮮奶球, 成三年冇整過嘞, 個面都唧得樣衰衰咁.
用從日本帶返嚟的麵粉整的, 日本粉真係幾好搓, 可惜只帶細喼冇辦法帶多啲.
用中種做法, 比較花時間但包包鬆軟有彈性啲.
出爐就係咁樣, 個面唔夠平, 可能因為減咗牛油份量.
一出爐兩個囝囝就急不及待分咗一個來食, 淨下來啱啱好第二朝做早餐.
我星期六早餐就係咁嘞, 包包配齋啡, 好味.
有個問題我始終都唔明, 點解呢款包叫鮮奶球呢? 個食譜係完全冇鮮奶噃.
今朝教會有派復活蛋, 原本兒童祟拜老師叫啲小朋友畫復蛋再拎番屋企, 但一個二個淨係掛住食, 即刻就敲爛個売剝嚟食, 細佬食得幾開心.


text:
酒店唔包早餐, 所以朝早到梅田站的麵包舖買包包做早餐.
櫻花季節當然要揀個櫻花包.
外觀好吸引, 最主要係啲cream上面朵櫻花吸引我買. 裏面好有層次, 有櫻花餡, 好似蓮蓉咁, 中間有粒mochi, 煙煙韌韌, 呢個combination好得意. 個包都好好食, 唯一唔鐘意既係上面吸引我嗰朵櫻花, 醃得好咸呀!
早餐過後就要上路到京都, 波士做導遊帶我去. 坐火車去大概要一個鐘左右.
到京都係全程用行既, 波士帶路, 所以我都唔知邊度打邊度. 路上見到兩個著和服既女仔, 好kawaii, 快手偷影佢哋. 後尾聽到佢哋講廣東話, 原來係香港人嚟架. 老實唔客氣走上前同佢哋傾計, 仲影張合照哩.
原來佢哋係响日本留學, 套和服係租既, 唔駛6000yen, 包化粧造型添. 啲和服好靚呀, 可惜同波士一齊, 如果唔係我實去租件粉紅色嚟著吓.
我哋最終目標係去清水寺, 途經幾間不知名的寺廟.
個公仔好得意.
尤其喜歡呢條林蔭小道, 影之前有個傳統日本歐巴桑在前面慢慢行, 如果影低張相就會好perfect, 但前面個女遊人檔住咗, 影唔到.
去清水寺途中要上山, 突然見到好多人影, 我又影埋一份, 棵樹其實係咪櫻花呢?
以我既為食本色, 無可能行咁耐都未食嘢既.
有間製腐皮的小舖, 賣200 yen一小碟的新鮮腐皮, 唔試點得? 真係唔可以更新鮮, 因為即叫店員即由大盆豆漿中撩條出嚟, 再加少少日本豉油, 唔算好好食, 但好得意. 我波士冇食, 但帮我拎住隻碟俾我影相.
嗜牛既波士一見到牛肉牛蒡包就雙眼發光, 我哋一人買一個嚟食, 300 yen 一個, 熱辣辣好正.
經過一間舖頭專賣猫造型的擺設, 外面放了兩隻猫公仔趴係櫥窗邊, 好得意呀! 波士第一反應係: eeee! 俾佢吹漲! 轉個頭有幾個日本人經過, 好大聲講: "Kawaii". 呵呵呵, 有知音, 太好嘞.
途中亦踫到好多作傳統打扮既日本男女, 唔知係咪咩節期呢? 呢兩個女仔仲會停低俾人影相.
下篇先講清水寺.


text:
03 November 2011
黑鼆鼆好『鬼』徑 – 靈異傳說遊
參加了灣仔民間生活館既"黑鼆鼆好『鬼』徑 – 靈異傳說遊"對上一次因為唔得閑join唔到,見佢又再攪所以就參加左
時間係夜晚7點,係藍屋集合之後去左第一站,郵局,依家已經係環保軒既東西,原來有個郵差故事,之後依個郵差故事而伸延番去最last一個行程洪聖古廟,原來郵差派白紙最後搵得道高人攪掂,得道高人既弟子就留左係廟幫人睇相,但每日都會到番依間郵局睇睇,確保白紙郵差冇再出現,有趣
之後去左第二站灣仔街市,都有一段時間冇黎過,原來已經整緊,又起豪宅了,唉,anyway,唔講唔知灣仔街市原來曾經係停屍間,好耐之前去呢就覺街市個design比較得意,而地下呢就真係比較涼爽,真係唔知關唔關事了,順便過左隔離少少講講防空洞既位置,亦睇左少少關於當時既相,聽講之前入到去但依家已經封晒亦已經係地盤了,果張有鏡同桃木劍既相都算幾特別,可惜冇得入去了
第三站係修頓球場,原來果度係日本既區政所,附近既球場就係打斃場,整條莊士頓道原來都係當時日本既行政地方同拒留所,隱隱約約都可以感受到當時既情況
第四站係東城戲院舊址,因為比較出名,所以已經知道當中的女廁及全院滿坐故事,但唔知道原來係戲院前身係萬國殯儀館而集城果度呢就係香港殯儀館,而經過時順手講左舊時麗的呼聲既位置同埋女廁鬧鬼事情
第五站係聖佛蘭士街同日月星街既故事,都係日本人同埋傳教士既故事,而且又講埋St.francis起緊果時發現數量不少既人骨既事件,而行入星街前亦講左公廁有入冇出既故事,依家果度已經係另一座住宅了
經過星街講左一座當時鬧鬼起大廈同埋八公廟既舊地址,再去埋依家八公廟既新地方同埋後面既防空洞,大牌後後係咪真係有靈符真係唔知,但個講法都幾有趣
第六站係比較出名既船街,當然有聖路琦同南固臺,聖路琦依然係封住但原來南固臺已經開番條樓梯,真係好耐冇黎過,當然去埋後面既山洞同埋同濟中學,依度就快拆,好快就咩都變晒,當年係依度都渡過左數個鬼節,哈
至於故事又係日本軍人強佔地方(依個真係唔知關南固臺事),最後當然都係講番吊頸故事從而鬧鬼既東西,好懷念依個地方
最後係當年探險經過時一定會拜拜既洪聖古廟,仲介紹番第一站提到既得道高人弟子既睇相解籤地,老實依間廟每次經過都係夜晚,真係冇見過佢開門時既樣,希望有次會見到入去睇睇
聽完晒整個導賞,灣仔所發生既故事多數係圍繞日本軍人既故事,不過我好中意依類舊建築第既小故事,希望第2區都有ed咁上下既野攪就好了

Photo Link <<<<<<<<<<<
Posted by q"._."p™ at 18:52 Labels: *Mystery, *Photo, *Traditional
No comments:
Subscribe to: Post Comments (Atom)


text:
今日終於都抽到時间帶Cotton去剪毛,好彩今日吾多狗狗剪毛,只係等个幾钟就剪完,等候期间,我哋去茶歺廳食lunch,再去西貢碼頭行吓,由於太曬,買咗頂帽仔俾梓瑩,好彩佢肯戴 ^_^ 係碼頭, 梓瑩見到有船,佢会指住講” 船”,當架船駛走,佢仲同架船揮手say bye ! 睇得出佢好钟意海 ^_^ 由於太熱,我哋決定去supermarket涼冷氣買餸,我仲攞起各种老師教過梓瑩ge疏果教佢讀,佢都好專心咁跟我講亦顯得好有興趣,仲指住个青瓜不停講”瓜”,指住apple講 “ple”,好似好好学wo ^3^ 買完餸就去接番Cotton,梓瑩明顯對剪咗毛ge Cotton好咗,不停摸佢,吾再係打佢 XDDD
返到屋企休息咗一陣,我提議去海灘游水,於是我哋攞定水泡等用品,準備5點出發.梓瑩己經好心急,唯有係屋企玩水泡止住渴先啦 XDDD 去到海灘仍然好多車等緊位,好彩我哋只係等咗一陣! 落到海灘,梓瑩己經拎住个水泡等爸爸帶佢落水,今次佢仲学埋浮水,仲識得踢腳tim,佢今次仍然係玩到吾捨得上水.可能開始日落ge關係,d海水都幾凍,但佢仍然玩得好enjoy,吾願走.不過我哋玩到6點9就走喇!我亦promise佢星期六朝早再帶佢去游水,希望快d到星期六啦 ^^


text:
今日Ambrose要返健康院打針見醫生.
去到健康院,循例都要除衫磅重,Ambrose一個月零四日,重4.47kg,即差唔多十磅,同出世比,重左三磅半,怪唔知得我d肩頸同手較都咁痛啦!我聽到4.47kg嘅時候都以為聽錯,Tweety話我無聽錯,佢話Ambrose食得瞓得係好事,不過一般bb三個月嘅時候體重會係出世嘅double,換句話說,Ambrose重得快左,Tweety話陣間醫生可能會講佢超重,攪到我本來好開心知道Ambrose重得咁好但又擔心佢肥過頭變巨b!
Ambrose出院嘅時候都係飲70ml奶,後尾見佢餐餐都飲得急,好似好肚餓咁,加上想調較佢食奶時間四個鐘一次,唔使下下兩三個鐘就要餵奶咁忙,我哋就同Ambrose加份量去到120ml,雖然佢唔可以一口氣飲哂,要分兩次,但佢都算係飲得快,一般十分鐘內一定飲完,所以可能因為咁Ambrose可以响短短一個月內計埋收水重左咁多!
醫生幫Ambrose檢查,一切正常,就連我哋問嘅所有問題,例如飲奶飲到好嘈好似扯蝦,成日紮,血管好現,醫師都毫不猶豫,例行公事無咩點睇就話正常.再問佢係咪超重,佢又無答係定唔係,只係話佢而家食到咁多咩都夠,唔使俾太多佢食,夠就得,如果唔係食得多就痾得多,都係嘥喎.佢咁講我哋都好疑惑,咁即係而家食得太多?定係唔好再俾咁多?點謂之夠?咁俾四安Ambrose食,佢又食到,唔夠四個鐘又喊餓,咁係夠定唔夠呢?真係唔知可以點!
見完醫生去打針,奶奶抱住Ambrose,禁住佢大脾仔,我見姑娘打枝針落去,睇到我都毛管棟.平時我唔怕打針,不過一定唔會望住,一定係擰轉面唔敢睇,今次Ambrose打針,已經唔係我抱住,做人呀媽好似唔應該咁細膽,頂硬上都要望實啦!Ambrose嘅反應係响枝針打落去幾秒後,佢先識喊.原本以為佢會有排喊,點知佢喊左一聲之後就收哂繼續瞓,叻仔!
真係好靈,次次出街Ambrose瞓得特別冧,一返到屋企放番落床,唔夠一分鐘佢又喊喊喊喇!之前好堅持唔會俾奶咀,買左洗左都未用過!健康院姑娘話奶咀可以安撫bb,點解唔俾?聽完之後,都係放棄呢個堅持,今日Ambrose第一次食奶咀喇!不過睇佢個様都唔係好鍾意咁,起碼之前我幻想一俾咀就收聲嘅神效係無嘅,重要係一路塞Ambrose一路反抗,又燦腳又撥手咁,都唔係想像中咁易!


text:
2016年9月2日星期五
韓式青口清湯
今日仲買到跳樓貨添.
是日,我打算整韓式青口清湯.
今年天氣唔好,連帶菜價都貴到飛起,有好幾次,响超市嘅蔬菜部行咗幾轉,都係買唔落手,明明係夏天,菜價就好似冬天咁,咁,今年咪好慘囉,夏天未食過平蔬菜,轉眼間踏入秋冬,又要捱貴菜....
嬲嬲地,唔鬼買啦,用咗小菜園嘅蘿蔔同翠玉瓜嚟做湯嘅配料.
鍋內放入兩大碗水,加入蘿蔔片,蘿蔔葉段(如果有),已浸透嘅海帶,蒜蓉1湯匙,少少白胡椒,中火煮至材料軟,中間可以用湯匙去除啲泡泡.
加入翠玉瓜片同青口,攪拌一下,煮至青口開口就可以,跟住加入約一湯匙嘅蔥花,攪拌一下,等一分鐘,試味,睇下夠唔夠鹹,ok就可以盛起啦.
放入碗後,灑上少少蔥花,熟蒜同麻油,加一小碗麥穀糠燕麥飯,就係我哋今晚嘅清淡晚餐.
清淡得嚟,呢個湯好鮮味,啱晒要減磅嘅王子.
其實呢個韓式青口清湯通常仲有個汁料,用來點啲青口食,不過我覺得都夠味喇,唔好食咁咸,就唔整lu.
19 則留言:
個湯夠鮮甜呢! 自家菜園仲正啦.回覆刪除回覆
係好甜好鮮味,其實用蜆都好好味,不過我哋冇刪除
自家菜係正呀,不過今年天氣真係麻麻,有部份仲係影到無
貓咪聞到香味,有無喵喵叫?回覆刪除回覆
冇㗎,佢對我哋啲食物無興趣,見到我哋食嘢,佢都唔會騷擾我哋刪除
貓咪聞到香味,有無喵喵叫?回覆刪除
- 回覆
係呀,即摘即食刪除
我地似乎長期都有新鮮益青口喎,你地賣的是入口貨?回覆刪除回覆
我哋只係得魚市場長期有新鮮嘅藍青口,如果超市就只會入秋左右先開始有刪除
我哋通常都係食入口貨,呢pack係荷蘭嘅
係啦,啲菜今夏都冇平過.回覆刪除回覆
真係好貴,有啲仲要係上年夏天嘅三四倍呀刪除
我這邊的青口有些會有螺殼和海草黐住,如果用來煲湯都幾多功夫清理㗎!回覆刪除回覆
我反而羨慕你哋有呢種,不過如果有呢種,我會買,寧願花少少功夫自己清理,好味啲新鮮啲㗎刪除
D 薯仔最近都貴到飛起回覆刪除回覆
我哋薯仔算係好啲,只係貴咗少少,番茄青瓜三色椒呢啲夏天嘢,真係貴到飛起刪除
「其實呢個韓式青口清湯通常仲有個汁料,用來點啲青口食,不過我覺得都夠味喇,唔好食咁咸,就唔整lu」夠哂健康!回覆刪除回覆
王子其實食得淡過我,如果落多咗鹽,佢會出聲架刪除
yummy yummy回覆刪除回覆
係呀,好鮮味,連鹽都唔使落刪除


text:
2016年8月30日 星期二
燒腩仔放暑假之長洲飲食團
除咗踩單車之外,另一個好想喺呢個暑假去嘅地方就係長洲,艾菲同米高N年無去過長洲,聽聞多咗好多好嘢食,諗起就流晒口水,但weekend去實係逼爆,只好留返平日放假去,悠悠閒閒咁漫遊,咁先似係遊離島㗎嘛﹗
已經晨早起身準備出門口,但唔知點解都要搞到十一點幾先去到碼頭,好彩有架快船半個鐘即到,啱啱好夠時間喺船上餵飽BB豆豬, 至於交通工具控燒腩仔,有得坐咁大架船就開心,全程船把口幾乎無停過.
一落船,第一時間去搵食,米高跟openrice推介去咗間叫喜姐小食嘅餐廳,試咗佢個豬扒包,層層疊西多士同炸南乳雞翼,係就係幾好味嘅,不過又未至於要一再回味嗰種囉.
食完我哋就向住東灣方向行,點知少爺兵燒腩仔行唔夠五分鐘已經周身R,發晒忟咁又話熱又話痕,唯有買個冰哈蜜瓜過佢冷靜吓,為食嘅艾菲當然都好順手買件冰水蜜桃一齊食啦,夏日炎炎食冰水果堅係爽爽爽呀﹗
路過愛情瑣個位,點都影返張到此一遊,艾菲就剩機閃咗去買個紅豆餅食,而唔食豆嘅燒腩仔對佢係零興趣㗎﹗
燒腩仔來遠見到沙灘,即同艾菲講「我要落去游水呀」,完全無理有無帶泳衣,其實出發前都同米高傾過,我哋帶住BB豆豬同行都好難落水游,所以只係帶多套衫預佢玩吓水就算.
見佢玩水玩到癲晒,艾菲就教佢執吓貝殻平伏吓心情,然後只係做咗陣跟得媽媽艾菲就閃人啦﹗
喺太陽下陪玩D咁粗勞嘅工作當然係交返畀米高啦,而艾菲就留喺陰涼位置睇住BB豆豬,順便捉吓小精靈升吓呢咁,哈哈...又估唔到小小嘅長洲有咁多個pokestop㗎喎,連道館都有四五個.
玩咗一個鐘左右我哋就同佢換衫走人,轉場去咗長洲體育館,兵分兩路,米高同燒腩仔去playroom玩,艾菲同BB豆豬去飲奶,不過呢到原來只得換片板無育嬰室,但職員都好好咁建議艾菲去更衣室餵,環境OK只係入面咩訊號都接收唔到捉唔到精靈好悶囉...
餵飽BB豆豬艾菲就接力陪燒腩仔玩,原來呢到嘅playroom係充滿長洲風情,有得扮搶包山又有得扮玩風帆,最正係有滑梯同呢架路軌車玩,玩到燒腩仔唔捨得走.
玩夠我哋就沿路行返出去,邊行邊掃街食到無停口,先來串薯片串同芒果糯米糍.
跟住有長洲必食嘅甘水泰大魚蛋,艾菲口痕買多串魚肉釀豆卜來食,鏡頭外仲有N咁多杯消暑果汁,Yummy!
飲飽食醉後,最好當然係坐喺海邊,吹住海風睇日落啦,坐到懶鬼燒腩仔唔願行呢.
臨走試埋炸芒果糯米糍,外脆內冷都幾得意,另外再外賣個平安包返屋企食,不過味道就只係一般.
走嘅時候坐大船,艾菲仲一心以為可以見識吓新渡輪新設嘅船上育嬰室,點知...上到船搵來搵去都搵唔到,問船員先知唔係架架大船都有(吓?咁D媽媽點夾時間餵奶?),無嘢做唯有改帶燒腩仔去船尾望海浪漫吓,點知呢個怕死嘅小朋友不停喊驚,勉強畀艾菲影咗張相就急急腳走人.>.<
訂閱: 張貼留言 (Atom)


text:
2016年5月9日星期一
野韭菜醬漬三文魚井
野韭菜醬通常係用嚟整意粉,搽麵包咁,今次我用嚟漬三文魚.
响小菜園摘吓唔同蔬菜,整味噌湯,突然發現我完全忘記咗茼蒿嘅存在!!!立刻摘下,茼蒿真係好香呀.
主菜係野韭菜醬漬三文魚井,三文魚刴碎,加入野韭菜醬,黑椒碎,海鹽,少少檸檬汁,拌勻後入雪櫃醃15分鐘便可,真係快靚正.
其實呢個用煙三文魚整都得,只是煙三文魚本身有鹹味,唔洗再落海鹽啦.
18 則留言:
用黎整漬三文魚好有新鮮感好煮意!打隻靚生蛋響中間撈勻唸起都流口水!!回覆刪除回覆
生蛋撈飯我鍾意食呀,尤其係窩蛋牛肉飯,不過就有少少驚囉刪除
好犀利,連菜都自己種嘅回覆刪除
那三文魚井真係引C人了.回覆刪除回覆
相對之前整開嘅三文魚井,呢個口味比較清新刪除
如果你呢個pesto用嚟煮意粉,唔知你會唔會再加芝士呢?回覆刪除
你那個三文魚井我真想做做,但又冇你呢一樣蒜香韮菜呢!回覆
如果係素嘅,應該會呀刪除
我覺得你可以試下用basil整嘅pesto,味道應該都唔錯
- 回覆
如果自己煮,會盡量食得健康啲刪除
一定食到王子咀舔舔回覆刪除回覆
佢like呀,洋人通常愛pesto刪除
有啲和風味道回覆刪除
唔怪得王子咁積極去摘菜,有口福了^^回覆
係呀,和風洋食刪除
通常洋人都好鍾意呢種野韭菜,而且賣得好貴添
好吸引啊, 用途又多.回覆刪除回覆
係吖,我覺得用來夾麵包,整沙律都唔錯刪除


text:
( 6-aug-2011 sat )
星期六喇 特登早 dd 起身蒸燒賣做早餐 之後早 d 出去街呀 無咁多人 里奧大人話唔想我成日屈住喺屋企 算佢幾好啦 ~
之後里奧大人一早諗好 去完灣仔拎功課成績表之後就去銅鑼灣行街 之後打去問係咪要親身去攞 佢地話可以寄比我地嘅 所以最後決定去尖沙咀 我覺得銅鑼灣好鬼多人 雖然尖沙咀都唔小 ~
我上落樓梯比較辛苦 所以都係坐巴士 點知塞車 算啦 反正唔趕時間 ~
里奧大人話餓喎 但我又未餓 所以去 Food Court 食 d 嘢算 但一定唔可以飽肚 唔係到時我餓佢唔餓 ~
行到差唔多 12 點半 里奧大人係咁問我攰唔攰 今日係 relax 辛苦就坐低食嘢 之後話見到我個咀唇又好白喎 都係食 lunch 好 d 因為我次次食完個咀唇都會紅 d 好感恩前面就係 BLT 咁啱仲有一張枱 咁就入去食啦 抖下真係舒服 d 嘅 ~
A & W Cream Soda
Sweet Potato Fries ( ChilI Spice )
The Classic - 7 oz Grilled Certified Black Angus Beef
食完行陣去 Starbucks 想用咗 d coupon 唔駛成日記住有 coupon 要用嘛 唉 一心諗住嘆咖啡 點知嘈到呢 d 自由行個個講嘢大聲到震 簡直影響哂成個氣氛 我地飲完食完都即走啦 唔係人都顛 ~
都無嘢想行想買 之後去拎紅酒 無啦啦有個舊同事叫我 都成 7 年無見 估唔到仲認得我 我覺得佢同以前唔同咗 個人主動咗 因為佢依家做 Funds 唔怪得啦 唔好諗住打我主意呀 之前有個朋友又係咁 我直頭唔同佢聯絡添呀 咁樣做朋友都無意思啦 ~
諗住坐巴士好快番到屋企 點知喺土瓜灣塞咗 50 分鐘呀 不過我又無咩所謂 涼下冷氣瞓陣囉 同埋最主要係因為走又走唔到嘅 始終都係呢條路番屋企 落車都無用 過多一條街就係九龍城 但 5 點半咋 我地根本食唔落嘢囉 註定同泰菜無緣 ~
之後同里奧大人去買 Notebook 就番屋企喇 hea 到 9 點就同埋家姐一齊去稻香打邊爐 9 點之後打真係好平呀 ~


text:
我呢個大忙人, 平時唔係要加班, 就要忙時裝設計既功課及考試, 真係想休息一下. 好在呢兩科, 功課唔算多, 可以休息一下, 見悶悶地, 就玩下PSP既game, 有一隻game, 我一早已經想玩, 而家終於玩到, 就係the 3rd birthday, 係一隻動作既RPG game, 仲有再like既天野喜考做人物設計, 天野喜考係設計FF7角色, 一直都好like佢..XD
呢個係今集既女主角AYA, 真係好靚女呢!! 故事大約講述佢會找尋以前既記憶
靚靚既女主角著上婚紗, 到最後連同佢未婚夫被殺
最基本既動作game邊行邊打, 為自己既武器及自己升lv外, 也可以儲錢買更強weapon, 同埋可以用唔同種類既DNA合成各種技能, 包括回復, 復活等等
仲有一個特別之處, 就係搵唔同既"替死鬼", 當你死時可以上其他人身, 又或者上其他人身幫助做任務, 令到遊戲變化更大
努力地同其他士兵打boss, 完成任務吧!!
kumi's new life
2011年5月8日 星期日
The 3rd Birthday
我呢個大忙人, 平時唔係要加班, 就要忙時裝設計既功課及考試, 真係想休息一下. 好在呢兩科, 功課唔算多, 可以休息一下, 見悶悶地, 就玩下PSP既game, 有一隻game, 我一早已經想玩, 而家終於玩到, 就係the 3rd birthday, 係一隻動作既RPG game, 仲有再like既天野喜考做人物設計, 天野喜考係設計FF7角色, 一直都好like佢..XD
張貼者: 幸福之匙 於 下午9:41


text:
小齊 K3 返上晝班,
媽媽又回到可以每天送小齊返學o既日子啦
雖然又要變返 7 點幾起身 (而且諗起之後返小學都要咁早) 係辛苦 D,
但唔想小齊咁早 (7:25) 要上校車, 仲要坐個幾鐘 (我地係頭站) 先返到學校
媽媽辛苦 D 都冇計啦~
自己湊o既好處好多咖, 入班房之前可以同小齊影下相
K2 時冇乜得影, 除左生日會都冇乜試過送佢返學
K1 果時小齊都係返上晝班, 我都係日日送佢...
睇返果時D 相...小齊真係好似粒豆仔咁~
好懷念佢個 BB樣呀 ~ ~
仲同好朋友 MINAKO 一齊坐地鐵...而家 MINAKO 搬左冇得一齊返學
兩個都仲好 BB呀
K1時返到課室仲可以玩下玩具
而家就唔同啦, 返到學校大家自動交功課交手冊
唔怪得D人話 KV 似小學, 都係咖,
D小朋友已經好習慣自己搞掂自己D o野,
老師係唔會提咖
早兩日我地遲左返學, 人地已經交晒功課, 小齊就唔記得拎自己 D 功課出o黎啦!
小朋友真係要自動自覺先得
返學路上我同小齊又多D 時間傾下講下, 小齊又八多d 校園軼事我聽
呢個星期已經開始左默書, TRAVELLING TIME我都叫小齊不如溫習下,
K3初初派D書簿返o黎, 我揭左幾下本中文星簿, 我都嚇一跳,
咁深o既?!
不過我知 KV 老師好有辦法, 每日教D 小朋友到學期尾一定識晒
唔怪得 KV 前輩媽媽話 : "讀完 KV上小學絕對有老本食"
小齊話我聽佢地已經開始做閱讀理解, PTH 同 NET 堂都上過了
早兩日阿女仲同我講, 話升小學佢唔係幾鍾意,
因為唔捨得離開 KV, 小學冇得開生日會玩...
媽媽想話: 你唔捨得? 我仲唔捨得呀!! 一諗起小學要做功課, 測驗, 考試...
我都唔想你咁快畢業!!!


text:
昨天同事下午sent咗張狗仔相嚟, 佢朋友响一間動物拯救中心做義工, 話啱啱收留咗幾隻幼犬, 其中兩隻係Husky幼犬, 只有4個月大. 我即時forwad張相比型爸, 佢梗係有興趣啦, 佢想養多隻好耐, 今次仲有兩隻, 好開心, 梗係想去睇.
昨晚型爸唔得閒, 即時去唔到, 但我先在網上填咗adpotion form, 再約今天去, 帶埋Loki, 睇吓Loki適唔適應同其他狗狗一齊玩.
我家Loki以前都係响LAP收養返嚟, 只不過當時我地去Lamma Island個foster house 見隻狗. 當時Loki的毛枯枯黃黃, 瘦到排骨咁, 我地都決定收養佢. 哈哈, 而家Loki就梗係靚仔又神氣啦.
今日一去到centre, 好多人, 啱啱開緊義工訓練班. 當時有好幾隻狗仔, 但我地嘅視線就去咗兩隻白毛毛身上.
响中心Loki都有同的狗狗玩, 但由我地開車返嚟, 佢見我抱著Whisky,上車, 個樣都有的唔開心, 返到屋企, 我地唔敢帶Whisky先入屋. 攞咗狗繩, 先帶佢地一齊在屋苑行吓, 先一齊入屋.
到Whisky入到屋同圍貢, Loki真係嗱口嗱面, 一睇就知唔開心. 到我地叫佢, 佢都唔係好理睬. 我地去攬著佢錫佢, 隻小狗唔識眉頭眼額又貢埋嚟, Loki即刻呷醋 "糊" 佢. 我地馬上分開佢地...
上到房, Loki又瞓响按摩椅背後, 唔睬我地, 叫都唔應呀! 玩自閉呀!
唉吔, 今勻麻煩啦, 需要輔導呀.
Loki, 唔好小氣啦, 我地點會唔錫你...我地養多一隻, 希望佢地有伴可以玩, 唔使咁悶啫. 帶咗返嚟就要做好兄弟, 唔可以咁架.


text:
累積咗過往嘅經驗,第三代窿機喺設計時已經大為進化.除左外觀要靚仔之餘亦要考慮實際操作時嘅可用性同保留可換背嘅方便,最後仲要為日後新攪作留有空間.種種要求竟然都可以係呢部 pinhole 3.0 做到了.(我又似喺到賣梗葯)
每次設計同制作過程都係複雜而且慢長嘅,呢到只係講下簡史,所以好多細節都會 skip.話說一次巧合之下我發現十蚊店有大量木材供應,需然只係質量唔高嘅桐木,但係就已經做就左我係設計上嚟一次大解放.需知道對於我呢啲喺工餘時間做下手作仔嘅人嚟講,係冇乜能力去訂制材料.只能夠運用手頭上現成有嘅材料做野,所以材料影響設計,唔係設計選用材料.
今次一開始係由主機身做起.先喺一塊薄木板上面開一個四方窿放 bellow,至於手柄,底盤同其他配件全部都係要靠佢連接埋一齊
跟住落嚟就到摺 bellow,經過咁多次已經開始熟手了.用嘅材料係一張 A3 紙
摺好啤佬就開始做前組.查實我除左木工之外仲識得少少金工嘅,鋸下鋁板冇難度.至於啲材料好明顯就係喺啲垃圾到拆出嚟架啦
線鋸加 vee-board,話咁快就鋸左個U位出來
初步攪掂了,個樣有少少似音叉,連敲起上來啲聲都似 XD
其實呢枝好似音叉嘅物體係用嚟夾住相機前組兩塊木板,初步組裝試一試位乎合予期 (^.^)v
安裝好啤佬再係前組板開窿裝上 pinhole,相機就大至上完成了.除左組合式前組鏡板之外,今次仲成功研發左一個簡單可行嘅路軌方案,改變焦距變得容易同時可用性又提高左
最後就係要整一個方便操作嘅快門,識少少工業繪圖嘅我加上自動貓幫忙,好快就設計左一個快門槓桿組合.雖然起初因為用料出左問題要重做,最後轉用膠片之後就成功做到予期效果.呢個快門嘅好處係可以方便手持拍攝,成為一部可以用嚟 snapshot 嘅針孔機.為我帶來左好多拍攝樂趣同滿足感
Pinhole 3.1
JUN,2012
因為突然有新諗法,本來已經放埋一二邊嘅窿機又再復活.可惜拍攝效果唔理想,玩左幾次就收皮了
Pinhole 3.2
MAY,2014
雖然喺做針機2號時已經成功試過移軸針孔攝影,但係既然3號機有換鏡板嘅能力,點解唔做一個嚟玩下呢?於是又設計左一個活動組件去試做(停工ing)
有關 Pinhole 3.0 嘅 post


text:
大家好~又嚟到   喇!
今次要同大家介紹嘅顏色係 -綠色!
綠色...
我以前真係掂都唔會掂
我個人已經面青青
再著綠色真係怕會變成變形俠醫呀 哈哈!
之於幾時開始改變呢個心態呢?
大概就係開始興earth tone帶起墨綠色嘅時候啦!
墨綠色除咗帶有Vintage嘅感覺
仲好有七,八十年代嘅情懷
最令我意想不到嘅係
墨綠色著上身竟然可以令到個人睇落白淨啲
咁當然唔好試鮮綠色啦哈哈!
講返我今次嘅穿搭心思啦
大家見到我上身嘅Layer係比較多嘅
首先有藍白色直間恤衫
之後有件洗水淺藍色牛仔背心
最出面就加年粗冷墨綠色織外套
我諗大家都捉到我條路㗎啦
我係十分之鍾意森林系/文青Look嘅
直間恤衫就係為咗塑造一個好文雅嘅形象
而墨綠色外套就係今日嘅主調 所以唔可以唔著
我想講嘅係牛仔背心係呢個造型嘅重點
呢個係年輕,活力,顏色上衝擊嘅元素
令到成個造型唔會太單調 仲好Fresh
大家想像一吓如果冇咗件牛仔背心
我大概就會俾人以為我真係去咗懷舊Party㗎啦~
而下身方面 配合返今次主題
我就揀咗淡淡草綠色嘅混色及膝長裙
呢個長度啱啱好露出小腿嘅3/4
睇造會令小腿修長啲~
然後用咗一對好得意嘅水點襪仔加入啲得意元素
再襯一對不能夠再Vintage,著到殘哂嘅啡色紳士鞋
如果大家之前都有睇我嘅穿搭文享
牛仔物料最啱就係撞黃色單品
所以我就揀咗呢個黃色長帶單揹袋啦~
而墨綠色羊毛賊仔帽都係為咗襯返件外套
俾人知道我今日嘅主題係 -綠色!
希望大家都鍾意我呢個造型啦~
延伸閱讀:
《小高穿搭文-冬日長裙系列(一)藍》 Link
《小高穿搭文-黃與灰的拼湊》 Link
#Shirt: Global Work
#Denim Vest: Calvin Klein Jeans
#Jacket: Primark
#Skirt: 十一妞更衣室
#Socks: ASOS
#Shoes: Clarks
#Bag: Charles and Keith
#Hat: Vintage


text:
懷住期待o既心情我同Mr Right 又再一次去到And Nada o既Studio
好緊張咁接過我哋o既相簿
由於等o左太耐
我都唔係好記得自己揀o左咩相!
因為自上次揀相之後
再見到d相已經係今次攞相
無錯...
呢個係另一個有別於o係Korea Studio影o既地方
印相前我哋係見唔到排版同執成點
(不過唔知係唔係因為我哋無加相,所以無service :p)
不過我哋又係無所謂
又再一次証明我同Mr Right 係幾無執著
之但係出o黎o既product 我哋都好滿意o既
就係咁喇!
佢哋嘅makeup真係會令人好韓
比個側面大家見吓 :p
我唔敢講And Nada o既服務好好
product quality 好好
因為真係見人見智ma
不過我真係無咩要求o既
好似我另外加o左要2張唔執o既相底
其實佢應承揀相之後o個個禮拜比我ga
不過到攞相o個日我都見唔到
佢話佢哋平時係擺門市
不過因為最近搬鋪
可能因為咁唔說得call 我攞wo
話會send 返email 比我 (我星期六比email佢,今日都未收到!)
即係有d b2b可能已經火都bar bar 聲
不過我又無嘢
所以佢o既服務有幾好
妳頂唔頂到就真係見人見智lar :p


text:
2010年2月28日 星期日
Ambrose病了
以往新年由年三十去到初三都好忙,日日都要出街食飯拜年,今年新年帶住Ambrose真係忙上加忙!我哋一出動就好似要搬屋咁,大袋細袋,無計啦,Ambrose都重有吐奶情況,所以出親街都要帶定多少少口水肩,紗巾同替換衣服.忙左咁多日之後又要返工真係好累,Ambrose今個新年嘅表現都算幾好,起碼見到d咁少見嘅親戚都無點扭計喊過,係太八掛成日都唔瞓又眼瞓到暈嘅時候就唔鍾意人哄佢同會扭計之外,比上次去婆婆屋企食飯喊到拆天收唔到聲,要老公拿拿林抱返俾麻麻湊,真係有進步!
Ambrose嘅生活隨住假期結束又回歸正常,之前都有聽到佢似咳非咳嘅聲,麻麻話佢扮咳,我就覺得六個月人仔邊會識扮架,不過諗住佢又唔似係真咳,以為佢係鼻水倒流要清喉嚨嘅聲,所以不以為意,去到年初六就見Ambrose有鼻水,諗住趁佢唔太嚴重,初七一早同佢睇醫生,醫生話Ambrose少少傷風,開左咳水同收鼻水藥俾佢,返到屋企餵左藥“暗”瞓.初七下午莊友約左黎我屋企拜年,黎之前响附近飲茶先,因為要“暗”Ambrose瞓,老公就自己留响屋企等我同莊友飲茶.約左三點鐘飲茶,係有少少遲嘅,酒樓好似三點幾四點落場,所以我book位時人哋都話咁晏嘅.....殊不知約得晏都會有人遲到,哈哈,真係慣例,一早都話想三點嘅話就要約二點半!飲完茶返到屋企就見老公抱住Ambrose,佢話Ambrose瞓左一陣,咁都好d!Ambrose食左藥比較“吽”,唔係幾笑,不過咁多人同佢玩佢又無扭計喎!好叻!呢個仔都係爛玩,有得玩就連食左藥咁累都唔願瞓!夜晚時間到老公d朋友黎拜年,Ambrose一路都唔瞓,又要人抱,佢而家都有廿磅,係咁抱住都好金,就連老公都話累!平時有人黎探b,我哋會舒服d,因為個個會爭住抱,不過今晚d朋友自己都有小朋友,一唔係就係單身男無咩意慾抱,所以我哋都好想快d完左個party休息吓!Ambrose一直都唔肯瞓我哋見佢咁累又唔瞓都好擔心,病就要瞓多d先好架麻!班朋友又唔知點解玩到唔捨得走,明明之前暗裡同其中一個講左十二點散場,佢哋竟然唔散,一直玩到兩,三點,我同老公都就快崩潰喇!
Ambrose成三點先倦極瞓左,我哋先叫可以休息吓!呀仔瞓左無耐我入房睇佢,發現老公怕佢凍親同佢又睡袋又厚被,關左窗但又開暖風機,間房都異常暖!我去摸吓呀仔有無出汗,點知佢無出汗但幾熱吓,我即刻同佢探熱,37.8,睇返個表,耳探37.8即係啱啱發燒!Ambrose第一次發燒,我都唔知點攪,又攞返健康院本書仔睇,原來要開窗等空氣流通,著棉質衫可透氣及吸汗!我即時開窗同關暖風,想同佢換衫又驚一時間著少左又開哂窗會冷親,都係等一陣睇吓會唔會好d.過左十分鐘佢都重燒緊,想話同佢食退燒藥,d朋友又話唔使住,咁我同佢換過d薄衫,放响大床噤我哋嘅羽絨被,老公開左少少風扇,過左一陣去睇佢,點知佢無啦啦嘔奶,佢係瞓平响床度好似嘖泉咁嘔左兩三吓大大啖,成床都濕哂,d奶多到佢個窩枕中間凹左嘅部份都浸左奶,我目擊全程,登時嚇到我唔知點算,Ambrose就係咁嘔醒左!我哋手忙腳亂又換衫又清潔,班友仔可能唔知我哋咁狼狽,佢哋有佢哋玩,我哋就忙住照顧個仔,個心又煩又亂,好想叫佢哋快d走!成四點先settle down個仔同送走d人,終於都可以休息吓喇!Ambrose都開始退燒!我哋累到連張床單拆左出黎之後都無整番,重要將濕果面嘅墊裖反轉就咁就瞓!
Ambrose可能都極累,第二日都無喊食奶,都係我七點幾紮醒驚佢肚空空先捉佢食奶.唔知點解Ambrose好似未睇醫生之前都還好d,睇完食左藥就差左咁,發燒之外,餐餐奶都嘔,一嘔重要係半枝至一枝奶嘔番出黎,好可憐!都唔知有幾多奶奶飲到,同埋d藥就好似食左等於無食咁,佢d鼻水鼻涕無收過,一包70張嘅濕紙巾一日就用哂,咳又咳到嘔,佢每次咳完都會喊,真係陰公!初八呢日係呀公生日,我哋都無出到去食飯,全日留响屋企湊仔!兩個人湊住都無停過!夜晚餐飯叫左外賣,成九點幾先有少少時間食,點知Ambrose一咳又嘔奶,我哋又要攪清潔換衫抺地,見到Ambrose又咳又嘔隻眼仔又紅又眼淚汪汪咁,我忍唔住喊左出黎!Ambrose好安靜咁望住我,佢好似諗緊野咁,我都唔想俾佢見到我喊,費時佢驚,所以都係走左去抺地!其實我都覺得bb係feel到大人嘅情緒,有一次Ambrose嘔奶,我响房聽到d奶嘔落地下嘅聲就衝左出去睇佢,可能我好驚咁叫左一聲,佢一見到我好驚咁衝左出黎,呆左兩秒,之後就大喊,我覺得如果我唔衝出去佢未必會喊,佢明顯見到我之後先喊,可能我嘅舉動嚇親佢!都試過幾次類似嘅情形,所以我之後儘量減少驚慌嘅反應同表情,要扮到若無其事咁!清理完之後老公抱住Ambrose,咁啱我去雪櫃攞野,為左緩和氣氛,我就同Ambrose玩peekaboo,佢平時一玩呢個都好開心,笑到咯咯聲,佢病左之後都無咩笑過,我都係諗住氹吓佢,點知佢又識笑,笑到好開心咁,真係估唔到!事後老公同我講個仔孝順我,知我喊所以病住都氹番我開心,笑番黎氹我喎!我唔知Ambrose係咪真係識氹我,不過如果佢真係識feel大人嘅情緒嘅話,我哋就更加要小心唔好俾太多negative嘅野佢見到,我真係要記住!
原本Ambrose初九要去打半歲針,我都一早攞左假同佢去,不過佢病左就唔打得針,我都無銷假.一早重要幫Ambrose排隊掛號,睇開個醫生終於都放完假!睇完醫生,好辛苦餵完藥,Ambrose依然都係嘔!見佢d片片唔多尿,佢又無胃口,奶奶又食唔哂,食左又嘔番出黎,驚佢嘔到脫水同埋諗住病左飲多d水,俾水佢又唔肯飲,用針筒餵同食藥一樣咁嚎哭,至慘佢把聲都沙哂,嚎哭都出唔到聲咁濟,好慘!黃昏時候奶奶同Ambrose沖完涼諗住同佢著羊毛底衫,我話唔好,驚佢熱得濟發燒,奶奶好無奈係咁話凍,咁我覺得寧願著薄少少,唔夠先on top加衫或被,好過著哂响入面!佢無奈接受完之後就抱Ambrose瞓,之後重同佢噤晨褸同被,包到厚厚咁!我都唔想下下反對佢嘅做法,唯有等多一陣先攞開張被,點知我諗住攞開張被嘅時候,心血來潮同佢量吓體溫,今次係39度,都叫高燒,之前都係37點幾38度左右,今次39.2,我真係驚!即刻衝去同奶奶講,都唔理佢講緊電話,佢都即刻收線幫我餵藥,Ambrose其實一直瞓緊,無啦啦俾我哋捉起身食退燒藥,又喊,勁可憐!餵完藥好彩都唔使“暗”好耐就瞓番,佢都應該好辛苦先至會咁!奶奶仍然同佢噤好多被,我唔想啦,因為我之前聽人講bb發燒唔怕凍,要同佢降溫散熱,可以同佢抺身,甚至沖個暖水浴,之前就係噤好多被又開暖風機先會發燒,所以我感覺噤咁多野係唔妥當,但我又好難同奶奶講話抺身沖涼,佢一定反對,平時佢同Ambrose沖涼都快手快腳係咁易,成日都驚凍親,而家病左就更加唔會俾我同佢沖涼降溫啦!我打俾醫生問佢點算,因為Ambrose係咁嘔,我哋就算餵左藥佢又嘔好似起唔到作用咁,而家重要發埋燒,我驚佢遲少少一抱起又嘔番d退燒藥出黎,醫生就叫我觀察一兩個鐘先,如果唔退燒同覺得佢好辛苦就送醫院喎!呢個時侯好彩老公返黎,我即刻話佢知個仔發燒,望一望果d被,佢已經話唔好噤咁多,奶奶又係話凍呀凍呀,我哋只係成功攞開張被,想除多件衫同開窗都唔得!七點幾連老爺都黎左,佢今次有史以來講左d有建設性同啱聽嘅說話,佢話小朋友發燒唔怕凍唔使同佢著咁多,可能响我哋咁講同老公嘅堅持之下,最終我哋又同佢除左件背心同開大個窗,過左一排之後,唔知係邊樣野work,Ambrose已經退番燒,有驚無險!呢一日我自己都好感慨,個仔係自己嘅,想同佢噤少張被除件衫都控制唔到,如果沖完涼之後我堅持唔使噤咁多被嘅話,可能Ambrose就唔會發燒,我只係堅持左唔著羊毛底衫,究竟我呢個咁軟弱嘅呀媽幾時先可以有勇氣同有自己嘅堅持呢?我覺得响Ambrose嘅漫漫長路裡面,我真係要學識voice out同堅持先可以好好咁保護佢,我要堅強!
Ambrose最後足足病左個幾禮拜,鼻水叫做收左之後d咳都唔清,我同佢轉食猴“早”散,唔知點解奶奶好似唔係好想幫我餵Ambrose食咁,日間唔餵架,等到我返去發覺Ambrose未食藥,佢等我出手咁,我想同Ambrose斷埋d咳,唔想佢咳咁耐,對氣管唔好,所以就算佢喊都一定餵藥!
經此一役,Ambrose瘦左,塊面果兩舊肉仔都細哂,以前响後面都見到佢兩舊肉架,連朝早湊佢個姨姨成十幾日無見佢都話佢瘦左,最後果次同佢睇醫生磅重得番十九磅,真係輕左!不過Ambrose不嬲都ok重,輕少少都唔緊要嘅!最緊要係佢快d識笑番就好喇!
2010年2月13日 星期六
轉身
見Ellen個仔三個月就識轉身好勁,Ambrose一直都唔識轉身,而且都唔覺佢有意慾轉身咁,初初都諗住唔好同人比,個個b都唔同,三個月識轉身係超快,睇書就話六個月最遲七個月之前會識,反正識轉身之後要睇得實d,我都唔急嘅!不過話唔急唔急都唔想佢太遲啦,驚架麻!身邊嘅人又不斷話Ambrose重遲識轉身都唔奇,又話冬天多衫難轉身喎,好多理由架,不過我都唔太相信,尤其是冬天多衫呢個原因,因為我哋都係俾Ambrose著兩件衫之麻,又唔重,唔會話著到腫哂,anyway,無辦法啦,唯有等吓,只係越接近六個月個心就越急咁!
今晚食完團年飯返屋企,老公送奶奶返屋企,我就自己湊Ambrose,諗住同佢換佢舒服d嘅衫瞓,點知佢係咁打側身想走佬,側側吓直頭轉左身,過程都好快,好surprised!不過可能第一次轉到身,佢未識伸返隻手出黎,就咁紮住左,我諗佢自己都覺得好神奇,個樣係思考狀,我即刻幫佢伸返隻手出黎,同埋抱起佢稱讚佢!
呢個第一次黎得好突然,不過真係好開心可以親身見證到!
訂閱: 文章 (Atom)


text:
2012年7月31日 星期二
暑期班畫作之一(2012年7月26日)
幫Ambrose報左三星期嘅暑期班,每日都要返兩個鐘,一來希望佢唔好放暑假响屋企無所事事,二來係唔想佢放完個暑假再返學唔適應.呢個暑期班每日都有兩個唔同主題,有中文,英文,普通話,唱歌,畫畫,餐桌禮儀,小廚師等,其實都幾充實!
呢幅人像係Ambrose第一幅畫作,唔知幾多係佢畫呢?
2012年7月30日 星期一
Winomino
莎莎到菜市場去
2012年7月29日 星期日
Create a Craft @ ELC
Color Match Game@ELC
Ambrose上新畫班之二十一(2y11m)
今堂整乳牛,唔知點解唔係好覺對眼去左邊?鼻孔又有三個咁多!綠色果條原來係草,只係Ambrose逐part撕開少少,所以唔覺!雖然唔夠長唔多似草,但最欣慰嘅係Ambrose終於開始識撕紙喇!
2012年7月22日 星期日
Home Art Jamming @ 楊喜瞓緊覺(2y11m)
今朝Ambrose一早起身,爹爹媽咪好眼瞓,根本起唔到身陪佢玩,唯有叫佢出去畫畫!真係幾衰吓!
一陣之後,佢攞左幅畫入來,話楊喜瞓緊覺,又真係好似!Ambrose畫人嘅技巧突然間成熟左少少喎!
Home Art Jamming @ 甲蟲(2y11m)
有一日,Ambrose無啦啦自己畫左隻甲蟲出黎,好勁呀!爹爹提佢,甲蟲要有觸鬚架,同埋會有黑圓點,Ambrose就加番上去,望落都幾似甲蟲架!
Home Art Jamming @ 楊喜(2y11m)
屋企有個bb公仔,因為佢叫呀喜,所以大家都叫佢楊喜!有一晚,當爹爹同嫲嫲掛住傾計唔得閒理Ambrose,於是打發佢叫佢去畫楊喜!點知佢地傾完計去陪Ambrose玩嘅時候,見到佢畫左呢幅畫,大家都好驚訝!因為真係好似一個人形,而且係佢自己一手一腳畫,仲油好顏色添,好勁呀!隔離用原子筆畫果pat野,Ambrose話係佢簽名喎,邊個教佢嘅呢?
Ambrose上新畫班之二十 (2y11m)
今日畫左隻青蛙,睇個樣似係老師畫個外形架喇!條脷用左另一條手工紙整,其實應係係摺彈弓咁摺,不過俾Ambrose摺到成pat野囉!
2012年7月21日 星期六
小樹苗@書展收獲 part 2
立雜手工材料@書展收獲 part 2
Colorloon@書展收獲 part 2
Crayola Dry Erase Markers@書展收獲 part 2
2012年7月20日 星期五
大屋@書展收獲 part 2
美芯手藝@書展收獲 part 2
2012年7月19日 星期四
2012書展收獲 part 1
2012年7月18日 星期三
Ambrose人生的第一個獎項(2y10m)
上星期已經收到老師致電通知,Ambrose在校得了一個進步獎,因為會安排在k3結業禮中領獎,而結業禮安排在平日日間舉行,所以老師先問媽咪會否出席!媽咪剛轉新工不太方便攞假,幸而爹爹剛好放假,所以Ambrose可以去領獎了!
原本以為幼稚園嘅獎項都係豬肉獎,人人有份,但原來老師告訴媽咪,並不是人人有獎,進步獎係每班N班得一至兩位獲獎,而媽咪其他朋友仔中,亦無人獲獎,所以今次Ambrose得獎真係好難得,好驚喜!!!
因為獲獎實在太難得,呢個獎又係Ambrose人生中第一個獎項,媽咪真係唔想响咁重要嘅一刻缺席!但係新工又剛開始不久,攞假真係唔係幾好,掙扎左好幾日,媽咪終於決定攞病假去睇Ambrose攞獎!無法啦,如果唔去,媽咪一定會好遺憾!
因為上台攞獎要綵排,所以要預早一小時送Ambrose到會場!估唔到嘅係,其他家長很早到來排隊,爹爹媽咪一送走Ambrose,即時要排隊等候!等呀等,等呀等,終於都可以入場,媽咪非常緊張入場,怕坐不到前面中間嘅有利位置,好彩,雖然唔係坐最前,都也是前十行之內嘅中間位置!
坐下後打開場刊一看,才知道Ambrose攞嘅進步獎,全級N班共六班百多人,只有八人獲獎,而Ambrose更係自己班唯一一個得獎!等嘉賓進場就坐,校長嘉賓致辭,之後開始頒獎!先是班高年級嘅獎項,因為不太清楚需時幾耐,又怕錯過左Ambrose上台一刻,所以爹爹媽咪一人一部相機及攝錄機,一直影著,不敢放下來!
緊接高年級嘅獎項,就係N班嘅進步獎!只見Ambrose被老師引領行出來,好淡定,真係估唔到!因為之前怕就咁交低佢俾老師走左去,而結業禮基本上如果唔係攞獎,N班學生無得參加,所以Ambrose應該唔會見到同學仔,咁樣嘅情況之下等出場等左成個幾鐘,一出場又咁多人,媽咪都好驚佢支持唔到會扭計!點知又無,好叻仔!之前同Ambrose講爹爹媽咪會在台下睇佢攞獎,見Ambrose一出場個口仔已經在細聲叫媽咪,之後才又細聲的叫爹爹,真係好感動!因為佢竟然先找媽咪,哈哈!當然,人太多,Ambrose又唔係好眼力,任憑媽咪點揮手,佢都見唔到!雖然係咁,Ambrose攞獎一刻都依然好淡定有禮,係企定等嘅時候見佢雙眼周圍尋找爹爹媽咪!媽咪深信,如果那一刻Ambrose見到爹爹媽咪的話,佢一定會好開心,一定會笑到眼睛都彎了!可惜,佢點都睇唔到!
最抵讚嘅係,Ambrose臨下台之前,佢竟然主動鞠躬!八個得獎嘅小朋友一起在台上領獎,就只有Ambrose一個在離開前鞠躬,教爹爹媽咪驕傲不已!
結業禮完結之後,爹爹媽咪終於可以接回Ambrose,佢問點解唔見我地?果然,Ambrose個心一直惦記住爹爹媽咪,相信佢一定好想我地見證佢攞獎一刻嘅喜悅,遺憾嘅係佢唔知道,爹爹媽咪嘅視線從來無離開過,見到佢有點失望嘅神情,又帶點怪責嘅口吻,心為之痛!
2012年7月17日 星期二
TAMIYA Walking Elephant Set
同Ambrose去整cake pop果日,見去開旺角,就同左佢去睇吓d槍店模型店,佢咁鍾意槍,爹爹話要帶佢見識吓唔同嘅槍!果然,男仔即係男仔,Ambrose睇到嘩嘩聲,把把槍都話靚話勁,又勁問係咩黎,真係唔識答佢!
响間賣槍店見有動物模型買,整好會行都幾得意,俾Ambrose揀左佢話要大象,所以買左返去!
估唔到瞓醒覺佢又記得,係咁話要砌!不過呢d咁仔細嘅工作,真係唔係佢可以做到,都係靠爹爹架喇!
諗住雙星賣開模型,都應該可信,點知爹爹話d位超唔fit,好難整!隻咁簡單嘅大象,足足整左幾個鐘!仲要個開關制實在太渣,推開佢又鬆鬆地咁接觸不良,隻象郁吓又停吓,根本玩唔到,咁就無左$100,激氣!
2012年7月15日 星期日
親子廚房@Cake Pop
响團購買左個親子cake pop製作班!
有過上次整pizza經驗,媽咪都係加錢,要爹爹都一齊入黎幫手整又好,影吓相都好!因為團購有期限,而cake pop個schedule又得好少,所以迫不得已,星期日夜晚七點開始,都要照去!
其實報前見網上預約個介面唔係親子,只有團購嘅曲奇班先有列明親子,都覺有d奇怪,不過打過電話無問題,所以又無諗太多!
點知今晚出到去,見到其他同學仔,全部都係大人,有一家三口黎學,不過個女都十幾廿歲咁大,係得Ambrose一個三歲未夠,見到咁樣就覺得唔多對路!不過人地又無講過媽咪又無問過要幾歲同係咪group埋差不多年齡嘅小朋友上,呢個情形,只怪當初媽咪無仔細問清楚!
不過雖然親子班並唔係心目中果回事,但無減Ambrose嘅興致!同學都因為呢個小小學生,禮讓我地企在最近老師位置!不過問題係,因為個班唔係專for小朋友,張工作檯係普通檯嘅高度,媽咪見到咁,都忍唔住好不滿咁講左句“咁高點搞呀”,負責人先至衝去攞左張櫈俾Ambrose企响上面!
開始整嘅時侯,Ambrose都好興致勃勃,好多野都好想自己動手整,但因為d朱固力要座溶,個鋁杯好熱,而且材料都要同人share用,好多野都唔可以俾佢掂,驚佢亂攪!其實有一刻媽咪都有後悔報左呢個班,似乎都唔適合小朋友咁!
開頭整嘅時候,爹爹媽咪都好alert要睇住傍住Ambrose,始終企响櫈上面都危險,不過整下整下好忙嘅時候又鬆懈左,就係咁,Ambrose可能太興奮去整cake pop,無為意一腳叉錯左由張櫈跌左落地,仲要跌果陣個口撞埋張檯角度,好彩爹爹都好快反應即時撲去接住,如果唔係分分鐘後腦撞埋落地!抱起Ambrose睇,見佢個口流哂血,媽咪個心不知幾驚!媽咪係親眼睇住Ambrose跌落地同點撞法,真係嚇到媽咪死死吓!最擔心嘅唔係流血,而係撞到牙齒就大件事!好彩,檢查完應該只係撞到牙肉,d牙無咩事!
撞到之後,Ambrose都無哂心機繼續整,可能有少少怕左!媽咪只係好想快d整完快 d走!好彩,cake pop最後要加裝飾物,Ambrose都有返興趣一齊整,開心番咋!
下次再同Ambrose報班,真係要諗清楚問清楚潛在嘅危險至得!總結呢個班唔係唔好,其實都幾好玩,如果只係for大人嘅話!但係團購時係親子班,而且個團購網都係專for小朋友野嘅網站,心入面已經諗住係小朋友嘅蛋糕班,無諗過原來係個成人班,佢地嘅安排真係差左d囉!好彩今次有叫埋爹爹入去幫手咋,如果唔係,都唔知點算呀!


text:
今日自已出銅鑼灣買紅酒用作星期四既gathering
原本打算買支紅酒就返屋企,結果......變咗自已行完街先施施然到citysuper買
我唔識紅酒
跟住見到免治牛肉好靚,就買包返屋企整今晚既晚餐"蕃茄栗米磨菇牛肉飯"
我好鍾意食呢個飯,但我睇得出大少爺唔鍾意快餐飯,所以好耐先整一次
大少爺無講出口,但我只鍾意整大少爺鍾意食既嘢
我趕返屋企整番樣大少爺鍾意既muffins比佢聽日做早餐
佢鍾意呢個 "jam muffins" ,其實只係將原味muffins中間加藍梅jam
我成下晝四點先返到屋企就可以焗完蛋糕兼煮餐飯,都算勤力啦!
聽日第二個鐘點女傭來工作,我都係諗唔到有乜比人做
再係咁我唔請喇!
基本muffins 做法:預熱180度
牛油 80g (室溫)
糖 70g
自發粉 100g (如做朱古力味,就20g可可粉+80g自發粉)
牛奶 50ml
蛋 一隻
雲呢拿油數滴
1)將牛油同糖打至淡黃色,加入蛋用低速打至鬆發
2)自發粉篩入蛋糊拌勻
3)加入奶攪勻
4)放焗爐180度焗15~20分鐘,視付焗爐火力
如果要做果占muffins就晌入杯模時先加入一半份量既麵糊,再加入一茶匙jam,跟住再加多一半麵糊


text:
玩完瘋狂嘅玩具嘉年華,點可以唔拎啲紀念品返屋企呢?特別係每樣紀念品上面都有眾多玩具朋友,更加令人愛不釋手!
第一樣紀念品就係:貼紙!呢版貼紙係響 Toy Story Mania 開幕嗰陣正式開始發售嘅,估唔到事隔一年都仲有得買!
玩具朋友們都現身於貼紙上面,正中心有 Toy Story Mania 嘅標誌,以及「2012年7月9日 盛大開幕」嘅字樣.
「Fun for the whole family!一家同享樂!」冇錯,Toy Story Mania 正正就係適合一家大細齊齊玩嘅遊戲,同時仲可以見到 安仔 嘅玩具大家庭濟濟一堂!
下一樣紀念品真係設計得非常趣緻,因為係參考咗遊樂設施裡面嘅遊玩車!巴斯光年,胡迪,翠絲,綠色小人,火腿 坐哂響車上!
其實呢架遊玩車係一個便條套裝黎嘅,將玩具朋友們逐個拎出黎,就係大大小小不同嘅便條簿!而每款便條簿都印有一啲 Toy Story Mania 嘅嘉年華遊戲元素!
拎哂啲便條簿出黎就變成咁嘅樣,一架未載客嘅遊玩車!呢架車仔都配有兩支發射炮,非常貼近現實!
最後一樣紀念品,係一位我都幾鍾意嘅 迪士尼朋友:西部馬仔 紅心!我買咗一隻 紅心 毛公仔返黎!
睇下側面先!有一個仙人掌印記喎!呢個印記同 胡迪 長靴上面嗰個係一樣架!紅心 作為警長專屬嘅馬仔,所以都有呢個印記!
每隻毛公仔都必然會有招牌,註明佢係黎自邊到.響呢隻 紅心 嘅尾巴旁邊,有一個 東京迪士尼渡假區 嘅標誌,代表佢係黎自東京!
有咗西部馬仔,當然要有埋西部牛仔!有請:Duffy警長!咦,警長已經好耐冇著起呢套衫,個襟章生鏽添...
衝啊!Duffy警長 坐響 紅心 嘅背脊上面,出發去執勤啦!西部小鎮嘅治安就靠哂你地兩個啦!
反斗奇兵 嘅玩具朋友一直都非常受歡迎,響日本,不論 迪士尼商店,樂園裡面都有好多相關產品!
其實香港自從有咗 反斗奇兵大本營 之後,都多咗好多相關產品;不過我相信呢班玩具仲有更多發展潛力,假如陸續有商品推出,應該都會有唔少粉絲捧場!


text:
Monday, 20 January 2014
personalized calendar
我用佢個template整,有幾個template 揀架.整左兩個一模一樣嘅.
又話說我奶奶見到呢個calendar ,係咁話好靚好靚,話包包真係好抵打(反話),睇得好開心,又問我貴唔貴架,於是...我送左其中一個畀奶奶.
咁我就再整過啦!另外老公就嚴calendar 格仔太大,幅相太細,因為我習慣會寫野嘅,而老公係唔會嘅,咁我就用另一個template 整畀佢.
因為已經踏入一月,一印好老公就拎左返公司,無影實物,大家睇排版啦.
後來仲畀我發現印三個以上有85折架,蝕左!
10 comments:
我都整左個比老公,可惜d 質素麻麻地,下年試你果間先 :)ReplyDeleteReplies
我覺得呢間唔錯呀,又有香港假期Delete
我原本都想整返個, 但搵唔到啱心水, 你呢個好好啊, 又唔貴, D格仔啱晒我添~ 有冇舊曆同香港假期架?ReplyDelete
好靚靚喎ReplyDelete
等我都整返個先
但已經就嚟2 月 (唉)Replies
我都係用左一個鐘左右,你都快啲整啦Delete
靚呀, 價錢貴唔貴呢??ReplyDeleteReplies
$48一個,三個仲有85折,可以去photobook1010.comDelete
我考慮咗好耐整唔整,諗到宜家二月都來緊仲未take actionReplyDelete


text:
而阿B都安全咁照到胎囊 而馮醫生都好好開大個喇叭 聽到阿B清楚既心跳聲 個刻開心到直程想喊出黎 我個小寶寶有心跳 健健康康咁成長緊 我好感恩 上天送我一個健康既小寶寶
2014年3月22日星期六
140322元朗Dr.Fung產檢(7w)
本身發現有B時 諗左好耐睇邊個好 因為我計劃要BB時 11月頭做檢查係旺角何醫生 但上次11月尾帶阿妹去做一次產前檢查 就覺得佢唔好 好似幾搵笨咁 而且價錢貴 加上想搵近屋企啲做檢查 所以周圍問朋友同上網睇介紹 原來元朗得2間婦產科
1男1女大家都好自然咁搵女醫生 但上網睇太多負評 咁啱我弟婦係男醫生個間做開婦科檢查 所以打電話去問下價錢 個姑娘勁有耐性解釋產檢程序 姑娘實在太有心機解釋 佢一句說話令我好安心 佢話「我地會陪住你 放心啦」本身諗住打去問下先既我 竟然Book左
因為阿妹早我幾個月有BB 佢再三叮囑我唔好咁早去照超聲波 因為太早聽唔到心跳 到時會仲驚 咁我就拖到7w先睇啦 我覺得自己都好忍得 因為身邊好多朋友都5w已去照 而我就乖乖咁等到7w 我終於等到同阿B見面
而阿B都安全咁照到胎囊 而馮醫生都好好開大個喇叭 聽到阿B清楚既心跳聲 個刻開心到直程想喊出黎 我個小寶寶有心跳 健健康康咁成長緊 我好感恩 上天送我一個健康既小寶寶
2014年3月18日星期二
140318約屯門醫院照唐氏(6w3d)
2014年3月17日星期一
140317開始食Materna+DHA(6w2d)
又係聽講孕婦要補充身體有營養 先可以比阿B吸收到養份 傳聞惠氏有2隻係必食補充品 就係惠氏出既Materna同DHA 前者話有多重維他命 所有孕婦需要既物質 而後者就加強BB腦部發展 唔食唔得咁 正所謂贏在起跑線上 我當然唔執輸都買左黎食啦
2014年3月16日星期日
140316換護膚品(6w1d)
2014年3月14日星期五
140314阿基結婚+爸B蒸魚(5w6d)
2014年3月13日星期四
140313約元朗容鳳書產檢(5w5d)
經過尋日同關生既商討 決定左去屯門醫院生之後 今日就抽時間去左容鳳書健康院排產檢 點知佢比左一疊表格 叫我返屋企填 下次黎產檢時要交 睇睇日期排到5月7號 先有得睇第1次
之後又比左張去驗唐氏既排期紙 要親身去屯門醫院排期 姐姐叫我早啲過去排 遲左趕唔切做 但要4點半前到 即係趕唔切啦 唯有等下次啦
2014年3月12日星期三
140312驗孕+寫醫生紙(5w4d)
今日訓醒喉嚨好痛 加上尋日某高級同事玩野 叫我同佢一齊去北角買二手傢俬 諗諗下就唔想返工 老實講而家既我 真係唔適合咁周圍去 佢開到口話叫我去係幫手推傢俬 我都唔明點解咁多男同事唔叫 係都要我去 我真係得閒成咁咩 加上已經病左2日 睇埋醫生拎假紙唔返工 順便驗埋孕拎醫生紙去健康院登記
近近地落左樓下睇 一去到比左個樽仔我留尿 之後姑娘拎左入去 隔一陣醫生叫名入房好搞笑 第一句恭喜我 之後就拎左一疊奶粉公司既表格比我 佢就問我想私家定政府生 佢要我填哂啲奶粉入會表格 之後先寫張証明比我 唔通醫生都有Quota既
拎住張醫生証明 返到屋企諗究竟去邊間政府醫院生好 好似我本身住北區 理應係威爾斯醫院生既 但我份工個新office係元朗 黎緊會返去阿媽度住多 咁又好似屯門醫院方便啲 但又聽啲朋友講 婦產科最好係QE 諗到人都癲呀 最後我等關生決定 佢講左句最緊要方便 咁就揀左方便自己又方便阿媽既屯門醫院啦
2014年3月11日星期二
140311睇院長(5w3d)
我呢個媽媽真係好無用 終於病倒了 因為一早約左家姐去睇中醫 所以病病地都出去 聽啲朋友講有BB唔可以食西藥 所以自己順便睇埋 今次有左BB除左睇感冒 仲睇埋安胎
之前為準備生BB調理身體 所以睇過幾次何院長 因為戒口戒得唔清 去親都比佢鬧爆 今次入去都戰戰兢兢 何院長真係好有料 一把脈就知道我有左 之後教我好多野 唔可以著拖鞋 唔可以食乜 唔可以比人搭膊頭 唔可以比人撞 實在太多禁忌啦 不過寧可信其有 不可信其無 我都會乖乖記住
行出房時 佢啲徒弟仲幫我開路 叫啲人唔好撞到我 大肚婆果然有優惠 執左藥就同家姐食飯 好慘乜都唔食得 好似要戒口戒得好清咁 真係淒涼
2014年3月5日星期三
140305爸B蒸魚+煲湯(4w4d)
2014年3月4日星期二
140304真係Bingo左?(4w3d)
同尋日朝一樣 一訓醒覺第一件事就係驗孕 驗屈牌驗孕棒 心情無咁緊張 但搞到自己擔心左 原因係傳聞中最敏感好用既屈牌驗孕棒 等左30分鐘都無反應呀 因為趕住返工 最後我都係出左門口
好唔容易先等到收工 個人真係諗到就黎痴線 搭車返屋企時 諗左好多好多負面既野 個人勁擔心 仲諗去唔去睇急症睇好呢 返到屋企感動到喊左出黎 我見到今朝等左半個鐘都無反應既屈牌驗孕棒 顯示左一條紅線 我啲眼淚完全失控 直到關生返黎嚇呆左佢 知道左發生咩事後 就唔比我再check 咁唯有忍下啦
2014年3月3日星期一
140303確定真係Bingo左(4w2d)
尋晚成晚都好似無訓咁 一訓醒覺第一件事就係驗孕 驗3支野(紅D+綠D+萬寧牌) 心情好好好緊張呀
關生同我都好緊張 眼都唔斬咁望住啲驗孕棒 過左3分鐘萬寧牌有好淺好淺色既線 紅D都好紅 而綠D就到5分鐘先有顏色 確定左真係Bingo左 就換衫返工啦 落到屋企樓下 忍唔住打比媽咪報喜 媽咪真係好高興 因為阿妹早我幾個月有左 佢提我到6-7weeks先去診所驗孕 因為太早去都無用 check唔到心跳之餘 到時搞到自己仲擔心
關生同我都好緊張 眼都唔斬咁望住啲驗孕棒 過左3分鐘萬寧牌有好淺好淺色既線 紅D都好紅 而綠D就到5分鐘先有顏色 確定左真係Bingo左 就換衫返工啦 落到屋企樓下 忍唔住打比媽咪報喜 媽咪真係好高興 因為阿妹早我幾個月有左 佢提我到6-7weeks先去診所驗孕 因為太早去都無用 check唔到心跳之餘 到時搞到自己仲擔心
因為返新工既關係 呢段時間係返總公司 暫時未有安排野比我做 所以都係幫手執頭執尾 同睇下啲文件 我今日就上勞工處網頁 Print啲僱傭條例黎睇下啦 不過唔洗計都知 我一定唔會有產假囉 不過唔緊要 上天送我一個健康寶寶係無價 所以假期對我係唔重要既
收工返到家 又忍唔住再驗 睇到結果就安心 之前聽過啲朋友講 咁多隻驗孕棒中 最敏感最準確係屈臣氏 雖然我唔明點解咁講 但我收工都忍唔住買左支返屋企 等聽朝再試 我諗試多2支無壞既
2014年3月2日星期日
140302發現Bingo(4w1d)
今日同朋友食完飯返到屋企 都一貫慣例咁check下綠D 話哂今日係第29日 如果唔中 就準備聽日會黎M 點知check完 見到綠D乜野都無 心諗都預左架啦 行出廳同關生講可以食雪糕 下個cycle再努力過 關生第3次聽到都開始無乜失望咁 我就拎左盒大Dreyers出黎 好放肆咁嘆左半盒啦
平時我會一次過check埋紅D綠D 但點解我頭先無check埋既呢 我個人越急就越無小便 之後狂飲水之下 終於有小便啦 基於頭先都等左一陣先出個哄既關係 我同關生決定等5分鐘後再望 等待呢5分鐘真係好漫長 好唔容易等到一睇 今次綠D深色左咁 而紅D明顯深色 就正如Blog友分享咁 無可能係Day29排卵架
呢刻心情真係好難形容 既好開心又複雜 關生開心到好感動 而我都忍唔到流眼淚 估唔到係我地放棄造人呢個月會成功 我倆公婆囉囉孿成晚 完全興奮到訓唔著 好期待聽朝起身check下篤晨尿 因為我之前買左支萬寧牌 訓醒就可以再驗真啲
2014年1月5日星期日
140105 新相機(Canon)
唔洗返工真係洗錢更嚴重,今日我又濕平了
一早想買部輕巧既相機,但之前買左部Samsung相機影出黎都好靚,真係無藉口再買第二部,但今日為左某個原因,我就買左部Canon相機啦!
同Samsung相比真係細好多,平平地隨身攜帶好方便,我黎緊去邊都會帶住佢啦!哈哈哈哈~
2014年1月4日星期六
140104 小肥牛
失業時間特別多聚會,今日就RN的朋友又搞食食食活動,今次係太子小肥牛打邊爐.其實小肥牛開左咁耐第一次去,加上舊年開始唔食牛,我就更無興趣去,不過一大班人都可以試試既.
今次又有新朋友出黎,次次都有新朋友加入,RN識朋友真係濫,真係勁呀!我地一行11人點左勁多野,多到影唔切相,係咁易影啲交下功課咁啦!佢自稱啲火鍋配料刁鑽喎,不過我同關生就覺得麻麻地,而賣相都算唔錯既.
今次又有新朋友出黎,次次都有新朋友加入,RN識朋友真係濫,真係勁呀!我地一行11人點左勁多野,多到影唔切相,係咁易影啲交下功課咁啦!佢自稱啲火鍋配料刁鑽喎,不過我同關生就覺得麻麻地,而賣相都算唔錯既.
2014年1月3日星期五
140103 續回鄉卡
之前成日都話自己返工無時間,多多藉口唔逐啲過左期既証件﹝例如:回鄉卡,車牌,平安卡,護照…﹞,趁住呢個假期好好咁處理一下.今日我就搞第一樣野,就係續回鄉卡啦!因為唔洗好似以前咁排隊攞籌,可以網上預約好方便,到時到候出現整就得.
今日就預約左晏晝2點去整,我早左一個鐘到,無理照去櫃台拎籌,點知佢又比我喎!拎完籌就落去影相$40大元得4張,但中旅社包收貨,聽講舊年開始做回鄉卡的相片要求高左,所以我諗住係中旅社影相,但無諗過真係嚴謹到呢個地步:兩邊頭髮要攝耳仔,前面頭髮唔可以遮住條眉,仲有要望鏡頭笑.唔洗講我梗係影到好肉酸,不過無乜所謂,反正只係過關先拎出黎.
影完相就坐低等叫名啦!等左一陣就到我,估唔到而家咁先進,做証既人要望鏡頭影相記錄,話咁快就搞掂,走得!仲有3樣野未續,我要襯住呢個悠長假期,過續哂呢啲証佢啦!
2013年12月28日星期六
131228 失業後的第一天
失業後的第一天,我返元朗約左啲好朋友出黎食下午茶,有我好朋友啡+滔+滔B,自從5月後都無見過滔B,無見7個月真係大左好多呀.
我一見到滔B就比我抱,可能未識認人無喊,仲同我玩得勁開心!阿B個樣真係同媽咪一模一樣,真係成個餅印咁,真係好神奇架!我就希望我第日既阿B似爸爸,因為我老公既五官比我好,哈哈!
我一見到滔B就比我抱,可能未識認人無喊,仲同我玩得勁開心!阿B個樣真係同媽咪一模一樣,真係成個餅印咁,真係好神奇架!我就希望我第日既阿B似爸爸,因為我老公既五官比我好,哈哈!
2013年12月15日星期日
131215 BFD Gathering with啡+清
約左朋友啡同清又聚會下,今日選擇左去飲茶,貪佢坐得耐啲,可以慢慢傾下計.
因為前排清同啡比公司裁員一齊炒左,咁岩我有朋友公司請人,又咁岩請兩個,所以介紹左佢地去做.清已經返左工幾日,啡就講好新年後先返工,老闆又肯等佢過埋年先返.清既話題就係講份新工啦!其實都係既,每轉一份工都需要時間適應,尤其清今次係轉型.呢個時候真係幫唔到啲咩,做朋友既只可聽佢呻下同鼓勵下佢.
因為前排清同啡比公司裁員一齊炒左,咁岩我有朋友公司請人,又咁岩請兩個,所以介紹左佢地去做.清已經返左工幾日,啡就講好新年後先返工,老闆又肯等佢過埋年先返.清既話題就係講份新工啦!其實都係既,每轉一份工都需要時間適應,尤其清今次係轉型.呢個時候真係幫唔到啲咩,做朋友既只可聽佢呻下同鼓勵下佢.
而啡就計劃緊,同男朋友去「台灣一個月背包遊」,真係好羡慕啡呀!佢見左工都唔返工住,就係呢個原因.咁岩佢同男朋友都突然比公司炒左,正好可以一齊去旅行.都好既,去旅行叉個電,返黎可以重新出發.
大家傾到咁上下,就提議去食甜品.之前成日聽朋友講去試新甜品,咩食泥丫,又話咩分子,今日大家都想去試下.去到點左3款甜品試下,先講賣相係靚既,但味道一般,我地都話未必會再食,而大家都認為係好睇唔好食.嘻嘻哈哈又一日!
2013年12月8日星期日
131208 Bella & Henry Wedding
今日好多節目,夜晚去左銅鑼灣富豪酒店飲宴.
我同關生大鄉里出城,兩個低B入到酒店蕩失路,好彩我地預早左出門,如果唔係就慘啦!
入到去見圍數都唔多,大約擺10圍左右.其實一早聽聞唔會大搞一切從簡,只係請雙方親戚加同事.
聽新郎哥Henry講,朋友中只派左兩張帖,佢同我老公好friend,所以關生今日特別興奮,我有份出席都好開心.
自從自己結左婚後,每次參加飲宴都會欣賞個婚禮.而今日個環境佈置都好有心思,本來係酒店擺酒,感覺已經好豪華,加上特別既佈置真係好特別.
另外主人家仲特別安排左回禮小禮物「聯欣米」,好鍾意包裝上印左一句:「創造幸福品牌」,真係好sweet丫.
話咁快就開席啦!估唔到人少少,但氣氛真係好好好開心,每個賓客都大力拍手.
雖然短短兩個月安排婚禮,但我覺得真係好完美.過多半年又可以飲另一餐「滿月酒」,好期待丫.
我同關生大鄉里出城,兩個低B入到酒店蕩失路,好彩我地預早左出門,如果唔係就慘啦!
入到去見圍數都唔多,大約擺10圍左右.其實一早聽聞唔會大搞一切從簡,只係請雙方親戚加同事.
聽新郎哥Henry講,朋友中只派左兩張帖,佢同我老公好friend,所以關生今日特別興奮,我有份出席都好開心.
Henry同關生真係好friend,見到我地就不停同我地影相,好似傻左咁拉係關生,周圍去介紹比佢啲親戚認識,真係好搞笑.
自從自己結左婚後,每次參加飲宴都會欣賞個婚禮.而今日個環境佈置都好有心思,本來係酒店擺酒,感覺已經好豪華,加上特別既佈置真係好特別.
另外主人家仲特別安排左回禮小禮物「聯欣米」,好鍾意包裝上印左一句:「創造幸福品牌」,真係好sweet丫.
話咁快就開席啦!估唔到人少少,但氣氛真係好好好開心,每個賓客都大力拍手.
新娘子上台致辭時,真係好感動,佻皮新郎哥就風趣幽默,唔怪得氹到老婆咁開心.
雖然短短兩個月安排婚禮,但我覺得真係好完美.過多半年又可以飲另一餐「滿月酒」,好期待丫.
131208 還太歲吉日
年年都攝太歲,因全家都有不同生肖,所以無論有無犯太歲,我都會順便拜一拜求安心.
其實一個人還7份都幾誇張,不過我鍾意負責幫埋屋企人拜神,可以保佑我地一家人平平安安.
2013年12月1日星期日
131201 探妙B仔
早一個月前已約好既睇B團,幾經辛苦終於成功約齊人,我地齊齊向西環妙家出發!
因為我屋企呢頭無直車過海,我就搭巴士到深水埗轉車,順便拎埋早幾日一田買既BB被比瀅B,之後再轉車去西灣.
因為我屋企呢頭無直車過海,我就搭巴士到深水埗轉車,順便拎埋早幾日一田買既BB被比瀅B,之後再轉車去西灣.
2013年11月30日星期六
131130 生日大快樂(多謝家人)
逢星期六全家人都習慣回家一齊食飯,今日就順便幫我補祝生日,特別多謝妹妹,專登買左個靚靚Kitty蛋糕比我,等我可以吹蠟燭,仲祝我願望成真. 蛋糕好睇又好食,我地拎住個蛋糕玩多過食.只要係一家人開開心心,做咩低B野都一樣開心.
2013年11月29日星期五
131129 生日大快樂(多謝黎氏一家)
我契仔一早約左我慶祝生日,今晚OT埋成8點半先到,真係好唔好意思丫!一見到我可愛既契仔,頭先OT既怨氣消失哂,心情即時好返.小朋友真係好純真,好簡單咁表達自己,鍾意就鍾意唔鍾意就唔鍾意,唔鍾意比關生抱會講唔好.我抱住佢影相時不停摸住我塊面,真係好sweet丫!
2013年11月28日星期四
131128 生日大快樂(多謝關生)
2013年11月27日星期三
131127 生日大快樂(多謝明+啡)
仲有2日生日,今次有我兩個好朋友請我食飯,食我最鍾意既日本菜.真係好開心,朋友記得自己生日係一件好幸福既事.今日我地去左荃新天地1期既鳴門,可能我地早入去,成間餐廳無乜人,我地坐卡位好舒服夠闊落.
之後我地3個人都叫左好多野食,不過黎到都細細件食落係好味,但我覺得就唔抵食,一串串燒都要$2x蚊,朋友請都有啲肉痛,不過啲魚生同刺身又真係好新鮮.
2013年11月25日星期一
131125 大出血(一田篇)
一田減價左幾日都抽唔到時候過去睇,今日係最後一日,點都要入去兜個圈既,點知一個人入去都可以行左3個鐘囉.今日就去左新開既荃灣分店,由第一層開始睇起,起初我係咁睇頸巾披肩,真係好多人揀好似搶咁.後未見到媽咪用開既Lesportsac袋做緊8折,當然要買個比媽咪啦!
之後上第二層勁多人,啲床單真係好抵,但對上一田特價買得太多床單,所以齋睇無買.之後去左睇童裝,見到有人睇緊BB被,個sales話黎緊天氣會凍,介紹張兩用被好正,我買左兩張,紅色比拎B女,藍色比妙B仔,不過要三日後先有貨,唔緊要唔急既.再繼續行見到Puma波鞋特價,諗左一陣關生著開Adidas既,買Puma會唔會唔著呢?最後買左兩對,唔鍾意就叫關生著黎開工啦!之後精品……女裝……都無收穫.
再上一層到廚具個層啦!我想買隻新穫,呢排我都周圍睇,前幾日去過千色睇過.朋友叫我忍多個月,千色通常都會聖誕做優惠.但今日黎到一田睇廚具,先發現千色未做優惠都平過一田特價,咁兜左個圈就走左.
最後我買3條披肩,一個袋送比媽咪,兩對波鞋比關生,仲有BB被比朋友既B仔同B女.幾時都話,女人錢真易賺~
訂閱: 文章 (Atom)


text:
2月10日星期三(年初三)
每年年初一同二爸媽都要去拜年 , 所以我會乖乖响屋企休息 , 到咗年初三赤口 , 有藉口唔駛拜年 , 所以就約埋 Qubi family 一齊去行大運 , 約咗响荃灣集合 , 然後去深井食個 lunch 先出發 , 因為之前一日落過雨 , 所以我哋揀咗條石屎路嘅水塘嚟行 , 唔駛玩得太 dirty 呢~!!
好好彩嚟到有架車走 , 我哋就有車位泊車 , 話咁快就行到嚟水壩 , 我呢身運動型打扮 , 得唔得呢~?
Qubi 好明顯行高貴型男打扮
坐定定影返張合照留念
沿途都可以見到水塘景
Qubi 都係一個天生模豆 , 影相對佢嚟講無難度~!!
點少得兩個靚媽影合照留念
企到咁高影 , 風景好美~!!
比個近鏡大家睇吓呢~!!
睇張相就知 Qubi 孖住我行得好開心
有得比我跑
我都超開心呢~!!
今日我哋行呢度
行咗咁耐Qubi 話要休息一陣
好好 , 無問題 , 又做吓 Model 比爸爸影
Qubi 落斜樣
我小心翼翼樣 , 因為真係幾斜呢~!!
因為呢邊比較濕 , 大家決定回程 lu
水塘在我哋腳下 , 同媽媽影返張合照留念
嚟多張兩個 family 合照
行到四點鐘車返 Qubi 去搭車 , 我哋就返屋企呢~!!
因為爸媽同我洗完手腳 , 吹完毛 , 餵埋我食 dinner , 佢哋仲有下場 , 就係去睇温拿演唱會 , 我就去揾周公傾計 , 快樂嘅時光就這樣過了 , 謝謝收看~!!